Ithurufulhu Hehdhevikamah Vidhaalhuvumun Nasheed Rahdheh Nudhehvi, Aanmu Kurehvee Video Eh - Vaguthu\nކޮވިޑް-19: ރާއްޖެ އިން ފައްސިވާ މީހުންގެ އަދަދަށް މަޑުޖެހުމެއް، ނަމަވެސް ނުރައްކާ ބޮޑު! - 20 ގަޑިއިރު ކުރިން\nއިތުރުފުޅު ހެއްދެވިކަމަށް ވިދާޅުވުމުން ނަޝީދު ރައްދެއް ނުދެއްވި، އާއްމުކުރެއްވީ ވީޑިއޯއެއް\n8 މަސް ކުރިން ( ސެޕްޓެމްބަރު 10, 2019 )\nފުލުހުން ކުރީގެ ރައީސް މުހައްމަދު ނަޝީދަށް ފާރަލާކަމަށް އެމަނިކުފާނު ވިދާޅުވުމުން ފުލުހުންނާއި ސިފައިން އެވާހަކަތައް ދޮގުކުރެއްވި ނަމަވެސް އެއަށް ރައްދުދެއްވުމުގެ ބަދަލުގައި އެމްޑީޕީގެ ގައުމީ މަޖިލީހުގައި ނަޝީދު ދެއްކެވި ވާހަކަފުޅު އާއްމުކޮށްފިއެވެ.\nއެމްޑީޕީގެ ރަސްމީ ޓްވިޓާ އެކައުންޓުން ވީޑިއޯ އާއްމު ކުރުމުން ނަޝީދު ވަނީ އެޓްވީޓް ރީޓްވީޓް ކުރައްވާފައެވެ.\nއާއްމުކޮށްފައިވާ ވީޑިއޯގައި ވެސް ނަޝީދު ވިދާޅުވަނީ ފުލުހުން އެމަނިކުފާނަށް ފާރަލައްވަމުން ގެންދަވާ ކަމަށް ތިން ދުވަސް ކުރިން އެމްއެންޑީއެފްގެ ފަރާތުން މައުލޫމާތު ލިބިފައިވާ ކަމަށެވެ.\nނަޝީދު ވިދާޅުވީ މިއަދު އެންމެ ބޮޑު ދައްޗަކީ ފުލުސް އޮފީހުން ގަވައިދުން، ތަރުތީބުން ހިންގަން ޖެހޭ ކަންކަން ހިންގުމަށް ދަތިވެފައި ވުން ކަމަށެވެ. ނުކިޔަމަންތެރިކަމުގެ ޖޯޝްގައި ގައުމުގެ ވެރިކަން ބަދަލުކުރެވިދާނެ ކަމަށް ބައެއް ފުލުހުން ހީކުރާ ކަމަށް ވެސް ނަޝީދުގެ ވާހަކަފުޅުގައި ވިދާޅުވިއެވެ. ނަޝީދު ވިދާޅުވީ 2012 ވަނަ އަހަރު ކަންތައްވި ގޮތް ތަކުރާރުވިޔަ ނުދިނުމަށް ކަންތައްތައް ކުރަން ޖެހޭ ކަމަށެވެ.\nފުލުހުންގެ އަމަލުތައް ހުރިގޮތް ކުއްވެރިކުރައްވާ ވާހަކަފުޅު ދެއްކެވުމަށް ފަހު ނަޝީދު ވިދާޅުވީ ރައީސުލްޖުމްހޫރިއްޔާގެ ވިސްނުމާއި އެމަނިކުފާނުގެ ވިސްނުން "މިލިމީޓަރެއްގެ މިންވަރަށް ވެސް ތަފާތެއް ނޫން" ކަމަށެވެ.\n8 ސެޕްޓެމްބަރ 2019 ވަނަ ދުވަހު ބޭއްވުނު އެމްޑީޕީ ޤައުމީ މަޖިލިސްގެ 167 ވަނަ ބައްދަލުވުމުގައި ރައީސް މުޙައްމަދު ނަޝީދު ދެއްކެވި ވާހަކަފުޅު 1/2https://t.co/k5a8Vc7Wry\n— MDP Secretariat (@MDPSecretariat) September 9, 2019\nނަޝީދަށް ފުލުހުން ފާރަލާކަމަށް އެމަނިކުފާނު ވިދާޅުވުމާއި، އަދި އެވާހަކަފުޅު ފުލުހުންނާއި ސިފައިން ދޮގު ކުރެއްވުމުން އެމްޑީޕީގެ ބައެއް އެކްޓިވިސްޓުންގެ ބަހުގެ ހަމަލާތައް ވަނީ ސަރުކާރަށް އަމާޒުވެފައެވެ.\nޝަރުޢީ ނިޒާމް "ހައިޖެކް" ކޮށްފައިވާތީ، ނަޝީދަށް ފިޔަވަޅު އަޅައިދިނުމަށް އެދި ރައީސަށް ސިޓީއެއް\n16 ގަޑިއިރު ކުރިން\nރައިސް ސާލިހާއި ނަޝީދަށް ފާޑުކިޔުމުން ވަޒީފާއިން ވަކިކޮށްފި\nރައީސް ނަޝީދާއި އީވާގެ ފަރާތުން ފެނުނީ ރާއްޖޭގެ އޮނިގަނޑަށް ނުފެތޭ މަންޒަރެއް: ޖަމީލް\nސެޕްޓެމްބަރު 10, 2019 08:25\nކޮން "އިތުރުފުޅެއް"؟ މާތްﷲ ޙަރާމް ކުރެއްވި ކަމެއް، އަދި އަބަދު ދޫމަތީ ދޮގު ނޫން އެއްޗެއް ނުގެންގުޅެިވިގެން އުޅޭ މިކަހަލަ މުނާފިގު މީޙަކު ބުނީމަވެސް ހަމަ އެހާ ޢިްޒަތާ ޤަދަރު ދީގެންތަ އެވާހަކަ ލިޔަންޖެހެނީ؟\nސެޕްޓެމްބަރު 10, 2019 15:53\nތީ ތެދެއް، އެހެންވިއްޔާ ކިޔަންވީތާ ޒިނޭފުޅު ވެސް ދޯ\nސެޕްޓެމްބަރު 10, 2019 08:30\n2012 ވަނަ އަހަރު ކަންތައްވި ގޮތް ތަކުރާރުވިޔަ ނުދިނުމަށް ކުރަން ވިކަމަކީ ނަޝީދު ޕޯޑިޔަމަކަށް ނާރުވަންވީ\nސެޕްޓެމްބަރު 10, 2019 08:44\nބީތާވެފަ ހުރި އެއްޗެއްމީ\nސެޕްޓެމްބަރު 10, 2019 08:49\nމަނިކުފާނަށް ކުރިންވެސް ދެންނެވީމު ފުލުސް އޮފީސް އެކަންޏެއްނޫނޭ ސިފައިންވެސް ތިބީކީ މިސަރުކާރަކާ އެއްކޮޅަކަށްނޫން އަދިވެސް ތަނުގައި ތިބޭ ރަގަޅު މީހުންތައް ސިޔާސީވިސްނުމަށް ބޭރުކޮށްފައި ސިޔާސީ ފިކުރުގެ މީހުން ވެރިންނަށްލީމާ ވާނެ ހާއެއްޗެއް މިވަނީ. ތިޔަ އެމްސީ އެއީ އެއްވެސް އިރެއްގައި ތިޔަވަރުގެ ގާބިލް ބޭފުޅެއްނޫން ކަން މަނިކުފާނު ވިދާޅުއްވެވީ. އޭނާ އިންޓެލިޗަންސްގެ ރިޕޯރޓްތަކެއް ހިފައިގެން ސީދާ ތިމަން މަނިކުފާނަށް އެރުވިކަމަށް ކުރީގައި ދެންމިވަރުގެ މީހަކު ކާކަށްބާ ވަރާތެރިވާނީ.\nސެޕްޓެމްބަރު 10, 2019 08:52\nކެނެރީގޭ ލާދީނީ އަންނި ދޮގު ނުހަދާކަމަށް ބުނާނީ ކައްޒާބެއް.\nސެޕްޓެމްބަރު 10, 2019 09:01\nރައީސް ނަޝީދަށް ފުލުހުން ފާރަލާކަށެއް ނުޖެހޭނެ. އެމަނިކުފާނަކީ އެއްވެސް ކަމެއް ސިއްރުން ކުރައްވާ ބޭފުޅެއް ނޫން. އެމަނިކުފާނު ކުރައްވާ ހުރިހާ ޤާނޫނާއި ޚިލާފު އަދި ޤާނޫން އަސާސީ އާއި ޚިލާފު، ނުވަތަ އިސްލާމ ދީނާއި ޚިލާފް ނޫނީ ޗާޓުން ބޭރުން ކުރާ ހުރިހާ ކަމެއްވެސް ކުރައްވަނީ ފާޅުގައި. އަދި މާތްވެގެންވާ އިސްލާމ ދީނަށް ފުރައްސާރަ ކުރުމުމާއި، އިސްލާމް ދީން ނޫން އެހެން ގޮތެއް (އޯލްޓަނޭޓިވް ނެރެޓިވް) ހޯދުމުގެ ވާހަކަ ދެއްކުމާއި، އިސްލާމް ދީނަކީ ހިޖާޒުން ގެނައި ބޯދާ ވިސްނުމެއްކަމަށް ވިދާޅުވީ ވެސް ފާޅުގައި. އަދި އިސްލާމް ދީނުގައި ހައްދު ކަނޑައެޅިފައިވާ ކަންކަމުގައި އެ ހައްދުތަކާއި ދެކޮޅަށް ކަންމަތީ ބައްދަލުވުން ތަކުގައްޔާއި ޕޯޑިއަމް ތަކުގައި ވާހަކަ ދައްކައި އިސްލާމީ ޝަރީއާ އާއި ދެކޮޅު ހަދައި އިސްލާމް ދީނަށް ފުރއްސާރަ ކުރަނީ ވެސް ފާޅުގައި. އެމަނިކުފާނާއި މަޤާމެއް ހަވާލު ކޮށްފިނަމަ ދިނަށް ފުރައްސާރަކޮށް ރަސޫލާ(ސއވ) ގެ ސުނަތާއި ހަދީސަށް މަލާމަތް ކުރައްވަނީ ވެސް އެމަޤާމުގެ ހައިސިއްޔަތު ވެސް ބޭނުންކޮށްގެން ފާޅުގައި. ދެން ރައީސް ނަޝީދު އަށް ފާރަލާން ޖެހޭ އެއްވެސް ސަބަބެއް އެބައޮތްތޯ؟ ވީމާ ރައީސް ނަޝީދު އެމަނިކުފާނަށް ފާރާލާކަމަށް އެވިދާޅުވަނީ އެމަނިކުފާނު ޓީވީ ނުވަތަ ރޭޑިއޯ މެދުވެރިކޮށް ދައްކަވާ ދީނާއި ޚިލާފު، ޤަނޫން އަސާސީ އާއި ޚިލާފު ވާހަކަތައް އެހެން ރައްޔިތުންނެކޭވެސް އެއްފަދައިން ފުލުހުން ވެސް ޓީވީ ނުވަތަ ރޭޑިއޯ މެދހުވެރިކޮށް އަޑުއަހާ ވާހަކަ ކަމަށް ވެސް ވެދާނެ ކަންނޭނގޭ ދެއްތޮ؟\nފަހަރެއްގައި އެވާހަކަތަކަށް އަތްޖަހާ މީހުން މިހާރު މަދުވެ ޖެސޫޓުންގެ ޕްރެޝަރު ބޮޑުވާތީ ޖެސޫޓުންނަށް ހުށަހަޅާނެ ހުއްޖަތެއް ހޯދަން ދައްކަވާ ޚިޔާލީ ވާހަކައަކަށް ވެސް ވެދާނެ ދެއްތޮ؟\nސެޕްޓެމްބަރު 10, 2019 11:36\nއާރ! އެބަރަގަޅުވޭ ބާރަށްކުރިއަށް ނަޝީދަށް ޤާނޫނު ހަދާމަޖިލިހާއި ޖުޑިސަރީ އިބޫއަށް ދަޢުލަތް ހިންގުމުގެ ބާރު މިއޮތީ ގައުމުގެ ބޮޑުދެގެރި ތަޅަންފަށާފައި މަސްހަރުގެރިއެއް މިފަހަރު އެނގިދާނެ\nސެޕްޓެމްބަރު 10, 2019 13:02\nތިޔަމީހާ ކޮން އިރަކުތަ ތެދުހެދީ\nސެޕްޓެމްބަރު 10, 2019 17:47\nބަަހުގެ ހަމަލާތައް ަމާޒުވިޔަސް ނުވިޔަސް ކެނެރީގޭ ނަޝީދަކީ ދޮގުހެދުމުގެ އާދަ ކަށީގައި ހިފާފައިވާ މޮޅަށް ދޮގުހަދަން ދަންނަ ދޮގުވެރިޔެއް އެހެންވެ ނޫންތޯ މަޖުލީހުގައި ތެދުބަހުން ވާހަކަ ދައްކަން ނުޖެހޭނެކަމަށް ބުނެ މަޖުލީހުގައި އިންނަ އީސާއީ ނަމުން ނަކިޔާ ކަބަލަކު ަޑުގެ ކޮޅަށް ލޫދި ވީދުނީ\nކޮވިޑް-19 އާއި ގުޅިގެން މުވައްޒަފުން ވަޒީފާއިން ވަކިކުރުމުގެ ހުއްދަ ޤާނޫނަކުން ދެނީ\n6 ލައްކަ ޑޮލަރަށް ޖާބިރު ހެލިކޮޕްޓަރެއް ބައްލަވައިގެންފި\nފުވައްމުލަކު ފިރިއަކު އެހެން އަންހެނެއް ކައިރިއަށް ދިއުމުން ކުޅި ދައްކާލައިފި!\nމިއުޒިކް ކުޅޭ މީހަކު ލޯބިވެރިއެއްގެ މަގާމަށް ނުގެންނާތި\nޔާމީން ޖަލަށްލީ ނުހައްގުން ކަމަށް މައުމޫނަށް ވިދާޅެއް ނުވެވޭނެ: ނަޝީދު


Noosverikamuge minivan kamuge dhuvas: Thaareehun miadhah\nނޫސްވެރިކަމުގެ މިނިވަންކަމުގެ ދުވަސް: ތާރީހުން މިއަދަށް\nދުނިޔޭގެ ނޫސްވެރިކަމުގެ މިނިވަންކަމުގެ ދުވަހެއް ފާހަގަކުރަން އދ.ގެ ޖެނެރަލް އެސެމްބްލީ އިން ނިންމީ ޑިސެމްބަރު 1993 ގައެވެ. އެއަށްފަހު ކޮންމެ އަހަރެއްގެ ވެސް މޭ މަހުގެ3ވަނަ ދުވަސް ނޫސްވެރިކަމުގެ މިނިވަންކަމުގެ ދުވަހުގެ ގޮތުގައި ފާހަގަކުރަމުން ދަނީ "ޑެކްލެރޭޝަން އޮފް ވިންޑްހޮކް" ބަލައިގަތް ދުވަހަށް ވާތީ އެވެ.\nޑެކްލެރޭޝަން އޮފް ވިންޑްހޮކް އަކީ ކޮބާ؟\nމިއީ 1991 ވަނަ އަހަރުގެ އޭޕްރިލް 29 އިން މޭ3އާ ހަމައަށް އެފްރިކާގެ ނެމީބިއާގައި ނޫސްވެރިން ޖަމާވެގެން ބޭއްވި "މިނިވަން އަދި ވާދަވެރި އެފްރިކާގެ ޕްރެސް" އެއް ޕްރޮމޯޓު ކުރުމަށް ބޭއްވި ޔުނެސްކޯގެ ސެމިނާ އެއްގައި މިނިވަން މީޑިއާއެއްގެ އަސާސްތައް ހިމަނައިގެން ފާސްކުރި ގަރާރެކެވެ.\nމިއަހަރުގެ ނޫސްވެރިކަމުގެ މިނިވަންކަމުގެ ދުވަސް ދިމާވަނީ މުހިއްމު ދެ ކަމަކާއެވެ.\n- ދުނިޔޭގެ ފުރަތަމަ މައުލޫމާތު ލިބިގަތުމުގެ ހައްގުގެ ގާނޫނަށް 250 އަހަރު ފުރުން (މި ގާނޫނު އޭރު ތަންފީޒު ކުރީ ސްވިޑަން އާއި ފިންލޭންޑް ގައި)\n- ވިންޑްހޮކް ޑެކްލެރޭޝަން ގައިވާ ނޫސްވެރިކަމުގެ މިނިވަންކަމުގެ އަސާސްތައް ބަލައިގަތްތާ 25 އަހަރު ފުރުން\nމިއަހަރު ނޫސްވެރިކަމުގެ މިނިވަންކަމުގެ ދުވަހުގެ ޝިއާރަކީ "މައުލޫމާތު ލިބިގަތުމާއި އަސާސީ މިނިވަންކަން، ކޮންމެ މީހެއްގެވެސް ހައްގެއް" މިއެވެ. އެ ޝިއާރުގައި ހިމެނޭ ތިން ކަމަކީ:\n- މައުލޫމާތު ލިބިގަތުމުގެ ހައްގަކީ އަސާސީ އިންސާނީ ހައްގެއްކަން\n- ސެންސަރު ކުރުމާއި، ފިއްތުންތަކާއި، ނުފޫޒުތަކުން މީޑިއާ ހިމާޔަތް ކުރުން\n- އޮންލައިން އަދި އޮފްލައިންކޮށް ނޫސްވެރިކަމުގެ ރައްކާތެރިކަން ކަށަވަރު ކުރުން\nމި ދުވަހާ ދިމާކޮށް ކޮންމެ އަހަރަކު ވެސް ޔުނެސްކޯ އިން ނޫސްވެރިކަމުގެ މިނިވަންކަމުގެ އެވޯޑެއް ދެއެވެ. މިއަަރުގެ އެވޯޑް ލިބެނީ އަޒަރްބައިޖާނުގެ ތަހުގީގީ ނޫސްވެރިޔާ ހަދީޖާ އިސްމާޔިލޯވާ އަށެވެ.\nހަދީޖާ އިސްމާޔިލޯވާ އަކީ ކާކު؟\n27 މޭ 1976 ގައި އަޒަރްބައިޖާނަށް އުފަންވި ހަދީޖާ އިސްމާޔިލޯވާ އަކީ ރޭޑިއޯ ފްރީ ޔޫރަޕް ނުވަތަ ރޭޑިއޯ ލިބަޓީގެ އަޒަރްބައިޖާން ސާވިސް ގައި މަސައްކަތް ކުރާ ރޭޑިއޯ ޕްރެޒެންޓަރެއް އަދި ތަހުގީގީ ނޫސްވެރި އެކެވެ. އޭނާ އަކީ "އޯގަނައިޒްޑް ކްރައިމް އެންޑް ކޮރަޕްޝަން ރިޕޯޓިންގް ޕްރޮޖެކްޓް" ގެ މެންބަރެކެވެ.\n"އޯގަނައިޒްޑް ކްރައިމް އެންޑް ކޮރަޕްޝަން ރިޕޯޓިންގް ޕްރޮޖެކްޓް" އަކީ އިރުމަތީ ޔޫރަޕްގައި ރާވައިގެން ހިންގާ ބޮޑެތި ޖަރީމާތަކާއި ކޮރަޕްޝަންގެ މައްސަލަތައް ތަހުގީގުކޮށް، އާއްމުންނަށް އެންގުމަށް މަސައްކަތް ކުރާ ނޫސްވެރިންގެ ޖަމިއްޔާ އެކެވެ.\nއެތަނުގެ މެންބަރެއްގެ ގޮތުގައި ހުރެ ކުރި މަސައްކަތްތަކުގެ ސަބަބުން 1 ޑިސެމްބަރ 2014 ގައި ހަދީޖާ ހައްޔަރު ކުރި އެވެ. އޭނާގެ މައްޗަށް އުފުލީ މީހުން އަމިއްލަ އަށް މަރުވުމަށް ހިތްވަރު ދިނުމުގެ ދައުވާ އެވެ. އޭގެ ފަހުން 1 ސެޕްޓެމްބަރ 2015 ގައި އޭނާ ހަތް އަހަރާއި ހަ މަސް ދުވަހަށް ޖަލަށް ހުކުމް ކުރީ ފައިސާ އިން މަކަރު ހެދުމާއި، ޓެކްސް ނުދެއްކުމުގެ ކުށުގަ އެވެ.\nނޫސްވެރިކަން އދ ރާއްޖެ


ހުކުމް ލިޔުއްވާ ފަނޑިޔާރު އެނގޭ ގޮތަށް ހަދަނީ – Dhen.mv\nސުޕްރީމް ކޯޓުން ކުރި ޓްވީޓެއްގައި ބުނީ އެ ކޯޓުން ބަލަމުން ގެންދާ މައްސަލަތަކުގެ ތެރެއިން މިހާރު ހުކުމް ކުރަން ތާވަލް ކޮށްފައިވާ މައްސަލަތައް ފިޔަވައި އެހެން މައްސަލަތަކުގައި ހުކުމް ލިޔުއްވާ ފަނޑިޔާރަކީ ކޮން ބޭފުޅެއް ކަމާއި އެހެން ފަނޑިޔާރެއްގެ އިތުރު ރައުޔެއް ނުވަތަ ފާހަގަ ކުރައްވާ އިތުރު ކަމެއް އެ މައްސަލައަކާ ބެހޭ ގޮތުން އޮތް ނަމަ، އެކަން ވަކިން އެނގޭނެ ގޮތަށް، މައްސަލަ ނިމުނު ގޮތުގެ ރިޕޯޓުގެ ފޯމެޓް ބަދަލު ކުރަން އެ ކޯޓުގެ ފަނޑިޔާރުންގެ މަޖިލީހުން ނިންމާފައިވާ ކަމަށެވެ.\nސުޕްރީމް ކޯޓުން މައްސަލަތައް ނިންމާއިރު ކުރިން ވެސް، މައްސަލަ ބައްލަވާ ބެންޗުގެ ފަނޑިޔާރުންގެ ތެރެއިން ރައުޔު ތަފާތުވާ ފަނޑިޔާރުންގެ ރައުޔު މައްސަލަ ނިމުނު ގޮތުގެ ޚުލާސާ ރިޕޯޓުގައި ވަކިން ހިމަނަ އެވެ. އެކަމަކު އަޣުލަބިއްޔަތު ރައުޔާއި ހުކުމް ލިޔުއްވާ ފަނޑިޔާރުގެ މައުލޫމާތެއް ކުރިން ނޯވެ އެވެ.\nސުޕްރީމް ކޯޓުގައި މައްސަލަތައް ބަލާނީ އެންމެ މަދުވެގެން ތިން ފަނޑިޔާރުން ހިމެނިވަޑައިގަންނަވާ ބެންޗަކުންނެވެ. އަދި ދުސްތޫރީ މައްސަލަތައް ފަދަ ބޮޑެތި މައްސަލަތަކާއި އެހެނިހެން ބޮޑެތި އެހެން ބައެއް މައްސަލަތަކުގައި ފަސް ފަނޑިޔާރުންގެ ބެންޗަކުން ވެސް މައްސަލަ ބައްލަވަ އެވެ.


ޕީޕީއެމްގެ ޚާއްސަ ޖަލްސާއަށް، އެޑްވާންސް ޓީމުތައް ފުވައްމުލަކަށް ޖަމާވަނީމިކަލް ނޫސް\nޕީޕީއެމް ނާއިބުރައީސް މޫސާ ޒަމީރު މިއަދު ފުވައްމުލަކަށް ވަޑައިގަންނަވަނީ\nޕީޕީއެމްގެ ޚާއްސަ ޖަލްސާއަށް، އެޑްވާންސް ޓީމުތައް ފުވައްމުލަކަށް ޖަމާވަނީ\n11 ސެޕްޓެމްބަރ 2018, 17:37 |\nސަރުކާރުގައި އޮތް ޕާޓީ، ޕީޕީއެމްގެ އެޑްވާންސް ޓީމުތައް ފުވައްމުލަކަށް ޖަމާވާން ފަށައިފިއެވެ. ރިޔާސީ އިންތިޚާބާއި ދިމާކޮށް މި ޓީމުތައް ފުވައްމުތައް ފުވައްމުލަކަށް އަންނަމުން ދަނީ އަން ހުުކުރު ދުވަހުގެ ރޭ ބާއްވާ ރައީސް ޔާމީނު ބައިވެރިވެ ވަޑައިގަންނަވާ ޚާއްސަ ޖަލްސާއަށް ތައްޔާރުވުމުގެ ގޮތުން ކަމަށް މައުލޫމާތު ލިބެއެވެ.\nއެގޮތުން މީގެ ދުވަސްކޮޅެއް ކުރިން ފުވައްމުލަކަށް ނިސްބަތް ވާ ޕީޕީއެމްގެ އިސް މެންބަރުންތަކެއް ވަނީ ރަށަށް އައިސް ކެމްޕޭނު ހަރަކާތްތަކެއް ހިންގާފައެވެ. އެގޮތުން އެމީން ވަނީ ދެ ޖަލްސާއެއް ބައްވާފައެވެ. އެއްޖަލްސާ ބޭއްވީ މިސްކިތްމަގު އަވަށުގައެވެ. އަނެއް ޖަލްސާ ބާއްވާފައި ވަނީ ހޯދަޑު މަތިމަގު ޖަގަހައިގައެވެ. މި ޖަލްސާތައް ބޭއްވުމަށް ކުރީގެ ރައްޔިތުންގެ ޚާއްސަ މަޖުލީހުގެ މެންބަރު ވަޖީހު އާއި ރައްޔިތުންގެ މަޖުލީހުގެ ކުރީގެ މެންބަރު ރަފީގުއާއި މެލޭޝިއާ އެމްބަސީގައި ތިއްބަވާ އެމްބެސެޑަރު ފަހުމީއާއި ހަސަން ޚާލިދު އަދި އަބްދުﷲ އިބުރާހިމް ވަނީ ރަށުގައި ހަރަކާތްތެރިވެފައެވެ.\nރައީސް ބައިވެރިވާ ޚާއްސަ ޖަލްސާއަށް ތައްޔާރު ވުމަށް ފޮނަދޫ ދާއިރާގެ ރައްޔިތުންގެ މަޖުލިސް މެންބަރު އަބްބްދުއްރަހީމާއި ޓްވަރިޒަމް މިނިސްޓަރަު އަދި ގެ އިތުރުން ރައްޔިތުންގެ މަޖުލީހުގެ ރައީސް އަދި ފުވައްމުލަކު ދެކުނު ރާއިރާގެ މެންބަރު މަސީހު ވެސް ވަނީ ރަށަށް ވަޑައިގެންފައެވެ.\nއެގޮތުން ރައީސް ގެ މިދަތުރު ފުޅުގައި ފުވައްމުލަކުގެ ފެނާއި ނަރުދަމާ ހުޅުވުމުގެ ރަސްމީ އިޙުތިފާލުތައް އޮންނާނެ ކަމަށް ޕީޕީއެމްގެ ފުވައްމުލަކުން ހާމަކުރިއެވެ.\nކުރީގެ ރިޔާސީ އިންތިޚާބުތަކުގައި ކުރީގެ ޑިއާރުޕީއަށާއި ފަހުން ޕީޕީއެމަށް ފުވައްމުލަކުގެ މެޖޯރިޓީ ލިބިފައި ވެއެވެ. އެގޮތުން އެންމެ ފަހުން 2013ގައި ބޭއްވުނު ރިޔާސީ އިންތިޚާބުގައި ޕީޕީއެމްގެ ގުޅިފައިވާ ކޯލިޝަނަށް %51 ލިބުނު އިރު އެމްޑީޕީން އެކަނި ވާދަކޮށްގެން ލިބިފައިވަނީ %49 އެވެ.\nމިފަހަރުގެ ރިޔާސީ އިންތިޚާބާިއ ހަމަޔަށް އައިރު ޕީޕީއެމް މިވަނީ އެކަނިވެފައެވެ. އެޕާޓީއާއި އެކު ކޯލިޝަންގައި ބައިވެރިވި ޖުމްހޫރީ ޕާޓީއާއި އަދާލަތު ޕާޓީ ވަނީ އިދިކޮޅު އެމްޑީޕީއާއި ގުޅި އިދިކޮޅުން ބޮޑު ކޯލިޝަނެއް ހަދާފައެވެ. ޕީޕީއެމްއާއެކު އެންމެ ފަހު ވަގުތާއި ޖެހެންދެން އޮތް ސަން ޝިޔާމުގެ އެމްޑީއޭ އިން އިއްޔެ ވަނީ މި އިންތިޚާބުގައި ވަކި ޕާޓީއަކަށް ތާއިދު ނުކުރުމަށް ނިންމާފައެވެ.\nޕީޕިއެމްގެ ކެމްޕެއިްނ ކޯލީޑަރު ކޭ-ހަސަނު ހާމަކުރެއްވި ގޮތުގައި މިފަހަރު ފުވައްމުލަކުން %60-65 އާއި ދެމެދުގެ އަދދެއް ޕީޕީއެމުން ކާމިޔާބު ކުރާނެއެވެ. ނަމަވެސް އިދިކޮޅު އިއްތިހާދުން ހާމަކުރާ ގޮތުގައި މިފަހަރު ފުވައްމުލަކުގެ ނަތީޖާ އިއްތިހާދާއި އެއްކޮޅަށް ބޮޑުތަނުން ލިބިގެންދާނެއެވެ.


Felivaru karuhaanaage structure ah bodethi badhalu thakeh gehnnan...\nފެލިވަރު ކަރުހާނާގެ ސްޓްރަކްޗަރ އަށް ބޮޑެތި ބަދަލުތަކެއް ގެންނަން ޖެހޭ: މިފްކޯގެ އެމްޑީ\nފެލިވަރުގެ މަސައްކަތް ހަރުދަނާކޮށް ތަނަށް ފައިދާވާ ގޮތަށް ވަރަށް ގިނަ މަސައްކަތްތައް ކުރިއަށް ގެންދަންޖެހޭ\nދުވާލެއްގެ މައްޗަށް 50 މެޓްރިކްޓަނުގެ މަސް ޕްރޮސެސް ކުރެވޭ\nވާދަވެރި ސިނާއަތަށް ނުކުންނައިރު އެ އަދަދު އިތުރުކުރުމަކީ ކޮންމެހެން ކުރަން ޖެހޭ ކަމެއް\nކ. މާލެ4ފެބުރުއަރީ 2019 | ހޯމަ 15:17 3,100\nފެލިވަރުގެ ދަޅުމަސް ބަންދުކުރާ ކާރުހާނާ - ރާއްޖެއެމްވީ\nފެލިވަރުގެ ދަޅު މަސް ބަންދުކުރާ ކަރުހާނާގެ ސްޓްރަކްޗަރ އަށް ބޮޑެތި ބަދަލުތަކެއް ގެންނަން ޖެހޭ ކަމަށް މޯލްޑިވްސް އިންޑަސްޓްރިއަލް ފިޝަރީޒް ކޮންޕެނީ މެނޭޖިންގް ޑައިރެކްޓަރު އިސްމާއިލް ފައިސަލް ވިދާޅުވެއްޖެއެވެ.\nއާދިއްތަ ދުވަހުގެ ރޭ ފެލިވަރު މަސްކާރުހާނަށް 41 އަހަރު ފުރުމަށް ޅ. ފެލިވަރުގައި ބޭއްވި ރަސްމިއްޔާތުގައި ވާހަކަ ދައްކަވަމުން ފައިސަލް ވިދާޅުވީ މަސް ޕްރޮސެސް ކުރުމުގެ މަސައްކަތް އިތުރުކުރުމަށް މަސައްކަތް ކުރަމުންދާ ދަނޑިވަޅުގައި ތަނުގެ ސްޓްރަކްޗަރ އަށް ބޮޑެތި ބަދަލުތަކެއް ގެނެސް، މަސައްކަތަށް އެކަށޭނެ މުވައްޒަފުން ތަމްރީނު ކުރަން ޖެހޭ ކަމަށެވެ.\nފެލިވަރުގެ މަސައްކަތް ހަރުދަނާކޮށް ތަނަށް ފައިދާވާ ގޮތަށް ވަރަށް ގިނަ މަސައްކަތްތައް ކުރިއަށް ގެންދަންޖެހޭކަން ފާހަގަކުރައްވާ ފައިސަލް ވިދާޅުވީ މިހާރު އެ ކާރުހާނާ މެދުވެރިކޮށް ދުވާލެއްގެ މައްޗަށް 50 މެޓްރިކްޓަނުގެ މަސް ޕްރޮސެސް ކުރެވޭ ކަމަށާއި ވާދަވެރި ސިނާއަތަށް ނުކުންނައިރު އެ އަދަދު އިތުރުކުރުމަކީ ކޮންމެހެން ކުރަން ޖެހޭ ކަމެއް ކަމަށެވެ.\nފައިސަލް އިތުރަށް ވިދާޅުވީ މ ދުނިޔޭގެ މަސްވެރިކަމުގެ އިންޑަސްޓްރީ ކުރިއަރައިގެން ދިޔުމާ އެކު، މިހާރު މަސައްކަތް ކުރަން ޖެހެނީ ވަރަށް ވާދަވެރި މާހައުލެއްގައި ކަމަށާއި އެ ވާދަވެރި މާކެޓަށް އެތަކެއް ކުންފުނިތައް މިހާރު ވަންނަމުންދާ ކަމަށެވެ. އަދި މި ވާދަވެރި ސިނާއަތުގައި ފައި ހަމަކުރުމަށް ވަރަށް ގިނަގުނަ މަސައްކަތްތަކެއް ކުރަންޖެހޭ ކަމަށް ވެސް އޭނާ ވިދާޅުވިއެވެ.\nރަސްމިއްޔާތުގައި ވާހަކަ ދައްކަވަމުން މުވައްޒަފުންނާ ގުޅުން ހުރި ވަސީލަތްތައް ހަރުދަނާކޮށް ރަނގަޅު ކުރަންޖެހޭ ކަމަށް ވެސް ފައިސަލް ވަނީ ފާހަގަކުރައްވާފައެވެ.\nމި ރަސްމިއްޔާތުގެ ތެރެއިން މިފްކޯގައި 36 އަހަރަށް ވުރެ ގިނަ އަހަރު މަސައްކަތްކޮށްފައިވާ ފަރާތްތަކުގެ އަގު ވަޒަންކޮށް އެވޯޑުތައް ވަނީ ހަވާލުކޮށްފައެވެ.\n1978 ވަނަ އަހަރުގެ ފެބުރުއަރީ މަހުގެ3ވަނަ ދުވަހު ފެށި މި ކާރުހާނާގައި ފުރަތަމަ މަސައްކަތް ކުރީ 70 މުވައްޒަފުން ކަމުގައިވިޔަސް މި ފެކްޓްރީގައި މިހާރު 400 ވުރެ ގިނަ މުވައްޒަފުން މަސައްކަތް ކުރަމުންދެއެވެ.\nމިފްކޯއަކީ 1993 ވަނަ އަހަރު އުފެއްދި ކުންފުންޏެކެވެ. ރާއްޖޭގެ ހަތަރު ސަރަހައްދެއްގައި ފެކްޓްރީ ހިންގަމުންދާ ސަރުކާރުގެ މަސް ކުންފުނި، މިފްކޯ އެސްޓީއޯގެ ސަބްސިޑަރީ ކުންފުންޏަކަށް ހަދާފައިވަނީ 2016 އަހަރުގެ އޮކްޓޯބަރު މަހުއެވެ.


Nidhan ovevey gothun burakasheege rihun ithuruvey\nނިދަން އޮވެވޭގޮތުން ބުރަކަށީގެ ރިހުން އިތުރުވޭ\nހަމަ ނިދި ލިބި ހިތްހަމަޖެހުމުގައި އެންމެ ފަހުން ހޭލެވުނީ ކޮންދުވަހަކުން ކަން ހަނދާން އެބަހުރި ހެއްޔެވެ؟ ނޫނީ ބުރަކަށީގެ ރިހުމާއެކު ހޭލަނީ ކިތައް ދުވަހު ހެއްޔެވެ؟ މި ހުރިހާ ކަމަކާއި ގުޅިފައިވަނީ ތިމާ ނިދަން އޮންނަ ގޮތްކަމަށްވެސް ވެދާނެއެވެ.\nނިދާފައި އޮވެވޭގޮތުން ކަދުރާއަށް ތަދުވެ، އަތުގައި، ކަކުލުގައި ނުވަތަ އުނަގަނޑުގައި ރިހުމަކީވެސް އާންމު ކަމެކެވެ.\nބުރަކަށީގައި ރިހޭނަމަ ނުވަަތަ އުނަގަނޑުގައި ރިހޭނަމަ އެއް އަރިއަކަށް ނިދާށެވެ. އެއްއަރިއަކަށް އޮންނަ އިރު ދެ ކަކޫ ދޭތެރެއަށް ބަލީހެއް ލައްވާށެވެ. އަދި އުނަގަނޑު ދަށަށްވެސް ކުޑަ ބާލީހެއް ލައްވާށެވެ. މިހެން ކަންތައް ކުރުމުން ހަށިގަނޑު ސީދާގެ މައިބަދަ ލެބުމުން ދުރުކޮށްދެއެވެ.\nއަދި އެއް އަރިއަކަށް ކަކޫ ކުރިމައްޗައް ލައްބާލައިގެން އޮތުމުން ވެސް ބުރަކަށީގެ ރިހުން ދުުރުކޮށްދެއެވެ. އަދި މައިބަދައިގެ ޑިސްކުތަކުގައި މައްސަލަ ޖެހިފައި ތިބޭ މީހުންނަށް ނިދަން ރަނގަޅު ގޮތެެކެވެ.\nގިނަ ބަޔަކަށް ފަސޭހައީ ބަންޑުން ނިދަން އޮތުމެވެ. ނަމަވެސް މިއީ އެކި ގޮތްގޮތުން ތިމާއަށް ގެއްލުންވާ ކަމެކެވެ. މިހެން ނިދުމުގެ ސަބަބުން ކަރަށް ނާރުއަރައި ވާންވެފައި ހުރެއެވެ. އަދި ބުރަކަށީގެ އެކި މައްސަލަ ހުންނަ ފަރާތްތައް މިހެން ނިދުމުން ރިހުން އިތުވެ ހޭލުމަށްފަހުވެސް ރިހުން ނުފިލަ ހުރެއެވެ.\nނިދާއިރު އެންމެ ރަނގަޅު ގޮތަކީ އުއްޑުން ކަކޫދަށް ބާލީހެއް ލައިގެން ދިނުމެވެ. މިހެން އޮތުމުން ނިދީގައިވެސް ނޭވާ ލާން ފަސޭހަވެއެވެ. އަދި ކުޑަ ބަލީހެއް ބުރަކަށި ދަށައް ލައްވާލައިގެން އުއްޑުން ނިދަން އޮތުމަކީ ރިހުމަށް ބޮޑު ލުއެއް ލިބިގެންދާނެ ކަމެކެވެ.


Raees Yamin rahrashah aranee velaa bis alhaa usoolun: Rozaina - vNews.mv\nޝުރުފާ މުޙައްމަދު 21 September 2018, 09:52\nރައީސް ޔާމީން ރަށްރަށަަށް އަރާވަޑައިގަންނަވަނީ ވެލާ ބިސްއަޅަން އަރާގޮތަށް ކަމަށް ރައްޔިތުންގެ މަޖިލީހުގެ އައްޑޫ މީދޫ ދާއިރާގެ މެމްބަރު ރޮޒައިނާ އާދަމް ވިދާޅުވެއްޖެއެވެ.\nއިއްތިހާދުން ރޭ އައްޑޫ ސިޓީ ހިތަދޫގައި ބޭއްވި ބޮޑު ޖަލްސާގައި ވާހަކަފުޅު ދައްކަވަމުން ރޮޒައިނާ ވިދާޅުވީ އައްޑޫ ސިޓީގެ ތަރައްގީއަށް ކޮށްފައިވާ ގިނަ މަސައްކަތްތަކަކީ ރައީސް ނަޝީދުގެ ސަރުކާރުގައި ކޮށްދީފައިވާ ކަންތައްތައް ކަމަށެވެ. އެގޮތުން އައްޑޫ ސިޓީގައި ފެނާއި ނަރުދަމާގެ ނިޒާމު ގާއިމު ކޮށްދިނުމާއި މަގުތައް ހެދުމަށް ބޭނުންވާ އެއްޗެހި ބަނދަރު ފުރޭ ވަރަށް ގެނެސް އެ މަަސައްކަތްވެސް ފަށާފައި ވަނީ އެމްޑީޕީ ސަރުކާރުގައި ކަމަށެވެ.\nރޮޒައިނާ ވިދާޅުވީ އައްޑޫގައި ފްލެޓުތައް އެޅުމަކީވެސް ރައީސް ނަޝީދު ފައްޓަވާފައިވާ މަސައްކަތެއް ކަމަށެވެ. ރައީސް ޔާމީނުގެ ސަރުކާރުގައި އައްޑޫ ސިޓީއަށް ކޮށްދީފައިވާ އެއްވެސް ކަމެއް ނެތް ކަމަށެވެ. އެހެންކަމުން ވެލާ ބިސްއަޅަން ރަށްރަށަށް އަރާ އުސޫލުން އައްޑޫއަށް ވަޑައިގަންނަވައި އައްޑޫ ރައްޔިތުން އެމްޑީޕީއާއި އިއްތިހާދަށް ތާއީދު ކުރުމުން ހައިރާންވެވަޑައިގަންވަން ޖެހިވަޑައިނުގަންނަވާ ކަމަށް ރޮޒައިނާ ވިދާޅުވިއެވެ.\nރޮޒައިނާ ވިދާޅުވީ ރައިސް ޔާމީން ރަށްރަށަށް އަރާވަޑައިގެން ރަށު ތެރެޔަށް ވަޑައިނުގަންނަވާ ކަމަށެވެ. ބަނދަރުމަތީގައި ހުންނަވައި ޓެބްލެޓެއްގެ ބޭނުން ކުރައްވައިގެން ރަށުގައި ކުރައްވަން ޖެހިވަޑައިގަންނަވާ ކަންތައްތައް ކުރެއްވުމަށްފަހު ރަށުން ފައިިބައިވަޑައިގަންނަވަނީ ކަމަށެވެ. އެހެންކަމުން ރައީސް ޔާމީނަށް ރައްޔިތުންގެ ހާލާއި ރަށު ތެރޭގެ ހާލަތު އެނގިވޑައިނުގަންނަވާނެ ކަމަށް ރޮޒައިނާ ވިދާޅުވިއެވެ.\nމި ބައްދަލުވުމުގައި ވާހަކަފުޅު ދައްކަވަމުން ކުރީގެ އެޓާނީ ޖެނެރަލް ދިޔާނާ ސައީދު ވިދާޅުވީ އިންތިޚާބުގެ ހަމަހަމަކަމާއި ސައްހަކަމާއި މެދު އަދިވެސް ބޮޑެތި ކަންބޮޑުވުންތަކެއް އެބަހުރި ކަަމަށެވެ.\nއިލްކެޝަަންސް ކޮމިޝަން މިހާރު ހިންގަމުންދަނީ މިގެ ދެތިން ހަފްތާ ކުރިން ރައިސް ޔާމީނުގެ ކެމްޕެން ހަރަކާތްތަކުގައި އެންމެ އިސްކޮށް ހަރަކާތްތެރިވި އެއް ބެފުޅެއްގެ މެސްތިރިކަމުގައި ކަމަށް ވުމުން ކުރިޔަށް އޮތް އިންތިޚާބަކީ ހަމަހަމަ އިންތިޚާބަކަށް ވާނެ ކަމަށް ގަބޫލުފުޅު ކުރައްވަން ދަތި ކަމަށް ދިޔާނާ ވިދާޅުވިއެވެ.\nއަދި މީގެ އިތުރަށް އިންތިޚާބުގެ ނަތީޖާ އިއުލާނު ކުރުމަށް ޓެބްލެޓު ބޭނުން ކުރާނެ ކަމުގެ ވާހަކަތައް ދެކެވެމުން ދިޔުމަކީވެސް އިންތިޚާބުގެ ސައްހަކަމާ މެދު ޝައްކު އުފެދޭ އެއް ސަބަބު ކަމަށެވެ. އިންތިޚާބުގެ ނަތީޖާ އިއުލާނު ކުރުމާ ގުޅޭގޮތުން ދިވެހިރާއްޖޭގެ ގާނޫނުއަސާސީގައި ބަޔާން ކޮށްފައިވާ އުސޫލު ވަރަށް ސާފު ކަމަށެވެ. ގާނޫނުގައި ބަޔާން ކޮށްފައިވާ ގޮތުގައި ނަތީޖާ އިއުލާން ކުރަން ޖެހެނީ ވޯޓު ގުނާ ނިމުމަށްފަހު ލިޔެގެން ކަމަށް ދިޔާނާ ވިދާޅުވިއެވެ. އެހެންކަމުން ޓެބްލެޓުގެ ބޭނުންކޮށް ނަތީޖާ އިއުލާނު ކުރުމަކީ ގާނޫނާ ހިލާފު ކަމެއް ކަމަށް ދިޔާނާ ވިދާޅުވިއެވެ.\nދިޔާނާ އިތުރަށް ވިދާޅުވީ ގައުމުގެ ވަލިއްޔުލް އަމުރުގެ މަގާމަށް ކުރިމަތިލައްވައިގެން ތިއްބެވި ދެ ބޭފުޅުންގެ ސިޔާސަތާއި ގެންގުޅުއްވާ އުސޫލުތައް ވަރަށް ސާފުކޮށް ރައްޔިތުންނަށް ފެންނަމުންދާ ކަމަށެވެ.\nރައީސް ޔާމީނަކީ ބައިނަލްއަގުވާމީ ގޮތުން އިންޑިއާ ކަނޑުގެ މުގާބެގެ ނަމުގައި މަޝްހޫރު ވެފައިވާ ބޭފުޅެއް ކަމަށާއި އެޔާ ޚިލާފަށް އިންތިހާދުގެ ކެންޑިޑޭޓް އިބްރާހީމް މުުއްމަދު ސޯލިހަކީ ހިތްތިރި، އޯގާތެރި، ހިކުމަތް އިސްކުރައްވާ ބޭފުޅެއް ކަމަށާއި އެމަނުކުފާނަކީ ފަސްބައިގައި އެއްވެސް ކިލަނބުކަމެއް ނެތް އަމާނާތްތެރި ބޭފުޅެއް ކަމަށް ދިޔާނާ ވިދާޅުވިއެވެ.


ކޮވިޑް-19 އާ ގުޅިގެން އެއްލައްކައަށް ވުރެ ގިނަ ބުކިން ކެންސަލްވެއްޖެ – ދިވެހި ނޫސް\nHome ⁄ ހަބަރު ⁄ ކޮވިޑް-19 އާ ގުޅިގެން އެއްލައްކައަށް ވުރެ ގިނަ ބުކިން ކެންސަލްވެއްޖެ\nދުނިޔޭގައި ހަލުވިކަމާއި އެކުގައި މިހާރު ފެތުރެމުން އަންނަ ކޮވިޑް-19 އާ ގުޅިގެން އެއްލައްކައަށް ގިނަ ބުކިން ކެންސަލްވެފައިވާ ކަމަށް ޓޫރިޒަމް މިނިސްޓަރު އަލީ ވަހީދު ވިދާޅުވެއްޖެއެވެ.\nރައީސް އޮފީހުގައި ބޭއްވި ނޫސްވެރިންގެ ބައްދަލުވުމެއްގައި ވާހަކަދައްކަވަމުން ޓޫރިޒަމް މިނިސްޓަރު އަލީ ވަހީދު ވިދާޅުވީ މިދިޔަ ޖެނުއަރީ މަހުގެ 26ވަނަ ދުވަހުން ފެށިގެން 125،827 ބުކިން ކެންސަލް ކޮށްފައިވާ ކަމަށެވެ. ނަމަވެސް އެ އަދަދަށްވުރެ ދެގުނަ އިތުރަށް ބުކިން އަލަށް ހައްދާފައިވާ ކަމަށްވެސް އަލީ ވަހީދު ވިދާޅުވިއެވެ. އެގޮތުން 332،023 ބުކިން އަލަށް ހައްދާފައިވާ ކަމަށް އަލީ ވަހީދު ވިދާޅުވިއެވެ.


ޖިނާއީ ޢަދުލުގެ ނިޒާމާ ގުޅުންހުރި ޤާނޫނުތަކާއި ގަވާއިދުތަކާއި އުޞޫލުތައް އެއްތަނަކުން ފެންނަން ހުންނާނެގޮތަށް ޕީޖީ އޮފީހުން އެކުލަވާލާފައިވާ "ލެތުން" ޑޭޓާބޭސް އިފްތިތާޙްކޮށްފިއެވެ.\nމިކަމަށްޓަކައި ހ. މީރުމާގައި ބޭއްވި ރަސްމިއްޔާތެއްގައި "ލެތުން" ޑޭޓާބޭސް ލޯންޗްކޮށްދެއްވީ ދިވެހިރާއްޖޭގެ ސުޕްރީމް ކޯޓުގެ ފަނޑިޔާރު އަލްއުސްތާޛް ޙުސްނުއް ސުޢޫދެވެ.\n"ލެތުން" ޑޭޓާބޭސްއަކީ ދިވެހިރާއްޖޭގެ ޖިނާއީ ޢަދުލުގެ ނިޒާމާ ގުޅުންހުރި ޤާނޫނުތަކާއި، ގަވާއިދުތަކާއި، އުޞޫލުތަކާއި، އެހެން ޤާނޫނީ ވަޞީލަތްތައް ހިމެނޭގޮތަށް ތައްޔާރުކޮށްފައިވާ އޮންލައިން ޕްލެޓްފޯމެކެވެ. މި ޕްލެޓްފޯމް ފަރުމާކޮށްފައިވާނީ އެ ޤާނޫނުތަކާއި ގަވާއިދުތަކަށް އެކި ފަހަރުމަތިން ގެނެސްފައިވާ އިޞްލާޙްތައް ޤާނޫނާ އެއްކޮށް، ކޮންސޮލިޑޭޓްކޮށްގެންނެވެ. އަދި ވަކި ވަކި ކަމަކާ ގުޅޭގޮތުން ހޯދުމެއް ހޯދާނަމަ ވެބްސައިޓް މެދުވެރިކޮށް ސާރޗްކުރެވޭނެއެވެ. ވަކި މަޢުޟޫޢަކާ ގުޅޭގޮތުން ހޯދާނަމަ "ޓެގްސް" ސާރޗްކޮށްގެން އެ މަޢުޟޫޢަކާ ގުޅޭގޮތުން ހުރި ކޮންޓެންޓް ފެންނަން ހުންނާނެއެވެ. އަދި ފަހުން ބެލުމަށްޓަކައި މާއްދާތައް ބުކްމާރކްވެސް ކުރެވޭނެއެވެ.\nމި ޑޭޓާބޭސް ލޯންޗްކުރުމަށްޓަކައި ހ. މީރުމާގައި ބޭއްވި ރަސްމިއްޔާތުގައި ވާހަކަފުޅު ދައްކަވަމުން ޕްރޮސިކިއުޓަރ ޖެނެރަލް އަލްއުސްތާޛް ޙުސައިން ޝަމީމް ވިދާޅުވީ މި މަސައްކަތުގެ ފައިދާ އެންމެ ބޮޑަށް ކުރާނީ ކަންކަމުގައި ދިރާސާކުރާ މީހުންނަށްކަމަށެވެ. އެގޮތުން އެއް މަޢުޟޫޢަކާ ގުޅުންހުރި މަޢުލޫމާތު އެކި މުއައްސަސާތަކުގެ ވެބްސައިޓްތަކުން އެއްކުރުމުގެ ބަދަލުގައި މިހާރު "ލެތުން" މެދުވެރިކޮށް ހުރިހާ އެއްޗެއް ބެލޭނެ ކަމަށެވެ. އެމަނިކުފާނު ވިދާޅުވީ މިމަސައްކަތް ފެއްޓެވުމުގެ ޚިޔާލު އުފަންވެގެން އައީވެސް، ކަމެއް ދިރާސާކުރުމަށް މަޢުލޫމާތު އެއްކުރުމުގައި ދިމާވި ދަތިތަކުގެ ސަބަބުން ކަމަށެވެ. މި މަސައްކަތް ކާމިޔާބު ކުރުމުގައި އެކި ގޮތްތޮތުން އެހީތެރިކަން ދެއްވި ފަރާތްތަކަށް ޕްރޮސިކިއުޓަރ ޖެނެރަލް ޝުކުރު އަދާކުރެއްވިއެވެ. ޚާއްޞަ ގޮތެއްގައި ޕީޖީ އޮފީހުގެ މުވައްޒަފުން މިކަމުގައި އަދާކުރެއްވި ދައުރު އެމަނިކުފާނު ފާހަގަކުރެއްވިއެވެ.\nމި ރަސްމިއްޔާތުގައި ވާހަކަފުޅުދައްކަވަމުން ދިވެހިރާއްޖޭގެ ސުޕްރީމް ކޯޓުގެ ފަނޑިޔާރު ޙުސްނުއް ސުޢޫދު ވަނީ ކަންކަން ޙައްލުކުރުމުގައި ތަފާސްހިސާބު ބޭނުންކުރުމުގެ މުހިންމުކަމުގެ މައްޗަށް އަލިއަޅުއްވާލައްވައި ވާހަކަފުޅު ދައްކަވާފައެވެ. އެގޮތުން "ލެތުން" އަކީ ޤާނޫނީ އެކި ދިރާސާތައް ކުރުމުގައި ބޭނުންކުރެވޭނެ މުހިންމު ވަސީލަތަކަށް ވާނެކަމަށް ދެކެވަޑައިގަންނަވާކަމަށް އެމަނިކުފާނު ވިދާޅުވިއެވެ.\nމި ރަސްމިއްޔާތުގައި ޕްރޮސިކިއުޓަރ ޖެނެރަލްގެ އޮފީހާއި، ޔޫއެންޑީޕީ ގުޅިގެން ހަދާފައިވާ އޯޑިއޯ ވީޑިއޯ ފޮތްތަކެއް ނެރުންވެސް ކުރިއަށްދިޔައެވެ. މިއީ ޖިނާއީ މައްސަލަތަކުގައި އަނިޔާލިބޭ މީހުންނާއި، ހެކިބަސްދޭ މީހުންނަށް މި ނިޒާމު ހިނގާގޮތް ދަސްކޮށްދިނުމުގެ ބޭނުމުގައި އެކުލަވާލާފައިވާ ފޮތްތަކެކެވެ. މި ފޮތްތައްވެސް "ލެތުން" އިން ފެންނަން ހުންނާނެއެވެ.\nމި ރަސްމިއްޔާތުގައި ބަންޑާރަނާއިބު އަލްއުސްތާޛް އިބްރާހީމް ރިފްޢަތާއި، ޤާނޫނީ ފަންނުގެ އިސްވެރިންނާއި، ޤާނޫނީ ވަކީލުން ބައިވެރިވެވަޑައިގެންނެވިއެވެ.\nޕީޖީ އޮފީހުގެ "ލެތުން" އިފްތިތާޙްކުރުން


ވޯޓުގެ ކަންކަން ދިޔައީ އިންސާފުވެރިކަމާ އެކު: ސަރުކާރު\nރަައްޔިތުންގެ މަޖިލިހުގެ ރައީސް އަބްދުﷲ މަސީހުގެ އިތުބާރު ނެތްކަމުގެ މައްސަލާގައި ވޯޓުގެ ކަންކަން ދިޔައީ މިނިވަންކަމާއި އިންސާފުވެރިކަމާ އެކު ކަމަށް ސަރުކާރުން މިރޭ ބުނެފި އެވެ.\nކުރީގެ ޕޮލިސް ކޮމިޝަނަރު އަބްދުﷲ ރިޔާޒު މިއަދު ފުލުހުންގެ އިދާރާ އަށް ހާޒިރުކުރުވީ ނޫސްވެރިންގެ ބައްދަލުވުމެއްގައި ދެއްކެވި ވާހަކަތަކާ ގުޅިގެން ކަމަށް އޭނާ ވިދާޅުވެއްޖެ އެވެ. އަދި...\nމަޖިލިސް ހަމަ މަގަށް އެޅުވުން ވަރަށް މުހިންމު:މައުމޫން\nMarch 28, 2017 43\nMarch 27, 2017 115\nސަރުކާރާ ދެކޮޅަށް މަސައްކަތް ކުރުމަށް ކުރީގެ ދެ ރައީސުން ކަމަށްވާ މައުމޫން އަބްދުލް ގައްޔޫމާއި މުހައްމަދު ނަޝީދުގެ އިތުރުން ޖުމްހޫރީ ޕާޓީގެ ލީޑަރު ގާސިމް އިބްރާހީމާއި އަދާލަތު...\nMarch 27, 2017 106\nފޯނު އަތުލުމަށް ފަހު ރިޔާޒް ދޫކޮށްލައިފި\nMarch 27, 2017 33\nސަރުކާރަށް އެއްބާރުލުން ދޭން އަމީތަށް ގޮވާލައިފި\nވޯޓުގައި ފަސްޖެހިއްޖެ ނަމަ މާފެއް ނުކުރާނެ: މައުމޫން\nސަރުކާރުގެ ނުފޫޒުން ރައްޔިތުންގެ މަޖިލިސް މިނިވަންކުރުމަށްޓަކައި މާދަމާގެ ވޯޓުގައި، ރައްޔިތުންގެ މަޖިލީހުގެ ރައީސް އަބްދުﷲ މަސީހް މަގާމުން ވަކިކުރަން ޖެހޭ ކަމަށާއި އެކަމަށް...\nމަސީހާ ދެކޮޅަށް ވޯޓު ދެއްވުމަށް މައުމޫން ގޮވާލައްވައިފި\nމެމްބަރު މަހްލޫފްގެ ބޮޑެތި ފާޑުކިއުންތަކެއް މަސީހަށް\nމަސީހް ވަކިކުރަން އެމްޑީޕީން ތްރީ ލައިން ވިޕެއް ނެރެފި\nMarch 25, 2017 42\nމަސީހަށް ނޫނެކޭ ބުނަން ޖެހޭ: އުމަރު\nMarch 25, 2017 28\nމަސީހު ގުރުބާނެއް ނުކުރެވޭނެ: އެމްޑީއޭ\nއެއްބަސްވުމުގައި މައުމޫނަށް ސޮއެއް ނުކުރެއްވޭނެ\nޕީޕީއެމްގެ ނަމުގައި އެއްވެސް އެއްބަސްވުމެއްގައި ސޮއިކުރެވޭނީ އެ ޕާޓީގެ ކައުންސިލުން ފާސްކޮށްގެން ކަމަށާއި އެހެންވެ އިދިކޮޅު ފަރާތްތަކާއެކު ކޯލިޝަން އެއްބަސްވުމުގައި ޕީޕީއެމްގެ...\nMarch 24, 2017 26\nފާރިސް އަނެއްކާވެސް ޕޮލިހަށް ހާޒިރުކުރަނީ\nMarch 23, 2017 31\nމެމްބަރުން ބިރުފަހަނައަޅައި ނިކުންނަން ޖެހޭ: ގާސިމް\nގައުމު އިސްލާހުކޮށް، ހަމަމަގަށް އަޅުވަން ކުރީގެ ރައީސް މައުމޫން އަބްދުލްގައްޔޫމާއިި މުހައްމަދު ނަޝީދު އަދި އަދާލަތު ޕާޓީގެ ރައީސް އިމްރާން އަބްދުﷲ އެކު އަތާ އަތްގުޅާލައިގެން...\nMarch 23, 2017 18\nޖަވާބުދާރީވާން މަސީހަށް 30 މިނެޓު ދޭން ނިންމައިފި\nރައްޔިތުންގެ މަޖިލީހުގެ ރައީސް އަބްދުﷲ މަސީހުގެ އިތުބާރުނެތް ކަމުގެ މައްސަލާގައި ޖަވާބުދާރީވުމަށް އެމަނިކުފާނަށް 30 މިނެޓު ދިނުމަށް އާންމު ކޮމެޓީން މިރޭ ނިންމައިފި އެވެ.\nމަސީހު ވަކިކުރަން ޖޭޕީން ތްރީ ލައިން ވިފެއް ނެރެފި\nMarch 22, 2017 33\nމަސީހުގެ ވޯޓު ކާމިޔާބު ކުރެވޭނެ: މުބީން\nދޮގު މައުލޫމާތުދޭ ކަމަށް ބުނެ ނާޒިމް ސައްތާރު ޕޮލިހަށް\nހިޔާލުފާޅުކުރުމަށް ހުރަސް ނާޅަން އެމްނެސްޓީން ގޮވާލައިފި\nހިޔާލުފާޅުކުރުމާއި އެއްވެ އުޅުމުގެ މިނިވަންކަމަށް ހުރަސް ނޭޅުމަށާއި ހައްޔަރުކޮށްފައި ހުރި ސޯޝަލް މީޑިއާ އެކްޓިވިސްޓް ތައްޔިބު ޝަހީމް ވަގުތުން މިނިވަންކުރުމަށް އެމްނެސްޓީ...\nވިޔަފާރިތަކަށް ގޯނާކުރާތީ ކަންބޮޑުވޭ: އެމްޑީޕީ\nސިޔާސީ މަގްސަދުތައް ހާސިލްކުރުމަށް ސަރުކާރުން ދަނީ ކޯޓުތައް މެދުވެރިކޮށް ދިވެހި އަދި ބޭރުގެ ވިޔަފާރިތަކަށް އެކި ގޮތްގޮތުން ފިއްތުންތައް ކުރިމަތިކުރުމުން ކަމަށް ކަމަށް ބުނެ...\nމެންބަރު އީވާއަށް އިންޒާރުގެ މެސެޖުތަކެއް ފޮނުވައިފި\nއެމްބީސީއަށް ބާރު ދިނީ ބިރު ދައްކާކަށް ނޫން: އަމީތު\nމަޖިލިސް އޮތީ ހިސޯރުކޮށްފައި، މަސީހު ވަކިކުރަންޖެހޭ: ޖަމީލް\nރައްޔިތުންގެ މަޖިލީހުގެ ރައީސް އަބްދުﷲ މަސީހުގެ އިތުބާރު ނެތް ކަމުގެ ވޯޓާ ގުޅިގެން ރައީސް އަބްދުﷲ ޔާމީން، ރައްޔިތުންގެ މަޖިލީހުގެ ސަރުކާރު ކޯލިޝަނަށް ނިސްބަތްވެވަޑައިގަންނަވާ...\nކުރީގެ ރައީސް މައުމޫން އަބްދުލްގައްޔޫމާއި މުހައްމަދު ނަޝީދު ގައުމުގައި ފިތުނަފަސާދަ އުފައްދަވާ ކަމަށް ތުހުމަތުކުރައްވައި، ކުރީގެ ރައީސުންގެ އިނާޔަތުގެ ގާނޫނު އިސްލާހު ކުރަން...\nސިޔާސީ މަސައްކަތަކީ ތާހިރު ކަމަކަށް ނުވެދާނެ: ނަޝީދު\nMarch 19, 2017 102\nމަސީހުގެ ވޯޓު ހުއްޓާލައި ފާރިސް ސަރުކާރާ ގުޅެން އެދެފި\nރައްޔިތުންގެ މަޖިލީހުގެ ރައީސް އަބްދުﷲ މަސީހުގެ އިތުބާރު ނެތް ކަމުގެ ވޯޓު ނަގައި މަގާމުން ދުރުކުރުމަށް ކުރައްވާ މަސައްކަތް ހުއްޓާލައްވައި، ސަރުކާރަށް އެއްބާރުލުން ދެއްވުމަށް...\nލޯކަލް ކައުންސިލްތަކުގެ އިންތިޚާބު އަންނަ މޭ މަހުގެ ހަ ވަނަ ދުވަހަށް އިލެކްޝަންސް ކޮމިޝަނުން މިރޭ ކުއްލި ގޮތަކަށް ފަސްކުރީ، އިންތިޚާބުތަކާ ބެހޭ ގައުމީ ލަފާދޭ ކޮމެޓީން ގޮތެއް...\nއަންނަ މަހުގެ 15 ގައި ބާއްވަން ނިންމި ލޯކަލް ކައުންސިލްތަކުގެ އިންތިޚާބު އިލެކްޝަންސް ކޮމިޝަނުން އަނެއްކާވެސް ފަސްކޮށްފި އެވެ. އިންތިޚާބު ފަސްކޮށްފައި ވަނީ އަންނަ މޭ ހަ ވަނަ...\nMarch 13, 2017 8\nމައްސަލަތައް ނުބަލާތީ ރިޔާޒް ކަންބޮޑުވެއްޖެ\nރައްޔިތުންގެ މަޖިލިހުގެ ކިނބިދޫ ދާއިރާގެ މެމްބަރު އަބްދުﷲ ރިޔާޒު މަޖިލީހުގެ ބައެއް ކޮމެޓީތަކަށް ހުށަހެޅުއްވި މައްސަލަތައް، އެ ކޮމެޓީތަކުން ނުބަލާތީ އޭނާ މިއަދު ކަންބޮޑުވުން...\nރައްޔިތުންގެ މެދުގައި ފިތުނަފަސާދަ އުފެދޭގޮތަށް ސޯޝަލް މީޑިއާގައި ހަގީގަތާ ހިލާފު މައުލޫމާތު ފަތުރަމުންދާ ކަމުގެ ތުހުމަތުގައި ޝައްމޫން ޖަލީލް (ލޫކަސް) ޕޮލިހަށް ހާޒިރުކޮށް، އޭނާގެ ފޯނު މިއަދު އަތުލައިފަ އެވެ.\nމައުމޫނާއި ނަޝީދު ވިއްކެވި ރަށްތައް ހުރީ ނުހެދި\nކުރީގެ ރައީސް މައުމޫން އަބްދުލްގައްޔޫމާއި ކުރީގެ ރައީސް މުހައްމަދު ނަޝީދުގެ ވެރިކަމުގައި ވިއްކެވި ރަށްތައް އަދިވެސް ނުހެދި އެބަހުރި ކަމަށް އިކޮނޮމިކް މިނިސްޓަރު މުހައްމަދު ސައީދު...\nމަސީހު ވަކިކުރުމަކީ މަސްއޫލިއްޔަތެއް: އަދާލަތު\nMarch 09, 2017 12\nރައްޔިތުންގެ މަޖިލިހުގެ ރައީސް އަބްދުﷲ މަސީހްގެ އިތުބާރު ނެތްކަމުގެ މައްސަލަ އިދިކޮޅު ފަރާތްތަކުން ހުށަހެޅީ، ފ. އަތޮޅު ތަރައްގީ ކުރުމަށް ސައޫދީ އަރަބިއްޔާ އިން ރާއްޖެ އަށް...\nMarch 08, 2017 15


Yameen Rasheed ge hidhumathuge agu vazankoffi\nޔާމީން ރަޝީދުގެ ހިދުމަތުގެ އަގުވަޒަން ކޮށްފި\nޒަހަމްކޮށް މަރާލި ބްލޮގާ ޔާމީން ރަޝީދް -- -\nދިރިއުޅޭ ގޭގެ ސިޑި ގޮޅީގައި މަރާލާފައި އޮއްވާ ފެނުނު ބްލޮގާ ޔާމީން ރަޝީދުގެ ހިދުމަތުގެ އަގު ވަޒަން ކުރުމުގެ ގޮތުން އޭނާ ވަޒީފާ އަދާކުރި މޯލްޑިވްސް ސްޓޮކް އެކްސްޗޭންޖް (އެމްއެސްއީ) އިން ޔާމީނަށް ސެޓްފިކެޓެއް ދީފި އެވެ.\nޔާމީނަކީ ސްޓޮކް އެކްސްޗޭންޖްގައި ސޮފްޓްވެއާ ޑިވޮލޮޕަރެއްގެ ގޮތުގައި މަސައްކަތްކުރަމުން އައި މުވައްޒަފެކެވެ. މަރާލިތާ ގިނަ ދުވަސްތަކެއް ވެފައިވަނިކޮށް އޭނާގެ ހިދުމަތުގެ އަގު ވަޒަންކުރުމުގެ ގޮތުން އެމްއެސްއީ އިން ސެޓްފިކެޓެއް ދީފައިވަނީ އިއްޔެ ފާހަގަކުރި އެ ކުންފުނީގެ 10 ވަނަ އަހަރީ ޖަލްސާގަ އެވެ.\nޔާމީން މަރުވިއިރު އޭނާ މަސައްކަތް ކުރަމުން ދިޔައީ އެ ކުންފުންޏާއެކު މަސައްކަތްކުރާ އިންވެސްޓަރުންގެ ހިދުމަތްތަށް ފަސޭހަ ނިޒާމެއްގެ ތެރޭން ކުރެވޭނެ ހާއްސަ ޕޯޓަލްއެއް ޑިޒައިންކުރުމުގެ ޕްރޮޖެކްޓެއްގަ އެވެ.\nޔާމީނަކީ، މީގެ ތިން އަހަރު ކުރިން ވަގަށް ނަގާފައިވާ، މިނިވަން ނިއުސްގެ ނޫސްވެރިޔާ އަހުމަދު ރިލްވާންގެ އެންމެ ގާތް އެކުވެރިންގެ ތެރޭގައި ހިމެނޭ މީހެކެވެ. އޭނާ މަރާލާފައި އޮއްވައި ފެނުނީ މާފަންނު ބިސްބުރު ކައިރީގައި ހުންނަ އޭނާ ދިރިއުޅޭ ގޭގެ ސިޑިގޮޅި ތެރެއިންނެވެ. އޭނާ މަރާލާފައިވަނީ ހަށިގަނޑުގެ އެތައް ތަނަކަށް ވަޅި ހަރައި ޒަހަމްކޮށްލައިގެންނެވެ. ޔާމީން މަރާލި އިރު އޭނާގެ އުމުރުން 29 އަހަރެވެ.\nޔާމީން ރަޝީދުގެ މަރު ސްޓޮކް އެކްސްޗޭންޖް


Lanka ge ehen dheenthakuge meehun muslimunnah amaazukoah dhin...\nލަންކާގެ އެހެންދީންތަކުގެ މީހުން މުސްލިމުންނަށް އަމާޒުކޮށް ދިން ހަމަލާތަކުގައި އެކަކު މަރުވެއްޖެ\nހަމަލާގައި މަރުވެފައިވަނީ 45 އަހަރުގެ މުސްލިމެއް\nލަންކާގައި މުސްލިމުންނާ ދެކޮޅަށް ހަމަނުޖެހުން ފެށިފައި ވަނީ ފޭސްބުކްގައި މުސްލިމް ވިޔަފާރިވެރިއަކު ކުރި ޕޯސްޓަކާ ގުޅިގެން\nކ. މާލެ 14 މެއި 2019 | އަންގާރަ 10:52 2,731\nލަންކާގެ މިސްކިތްތަކުގައި ވަނީ ރޯކޮށްލާފައި - އެމްއެންޑީއެފް\nލަންކާގެ މުސްލިމުންނަށް އަމާޒުކޮށް، އެގައުމުގެ އެހެން ދީންތަކުގެ މީހުން ދިން ހަމަލާތަކުގައި އެކަކު މަރުވެއްޖެއެވެ.\nއީސްޓަރ ސަންޑޭ ހަމަލާ އަށް ފަހު، ސްރީލަންކާގައި ހިނގައި ދިޔަ އެންމެ ބޮޑު ހަމަނުޖެހުން ހިނގާފައި ވަނީ ހޯމަ ދުވަހުއެވެ. ހޯމަ ދުވަހު މުސްލިމުންނާ ދެކޮޅަށް ހިންގި ބިރުވެރި ހަމަލާގައި އުމުރުން 45 އަހަރުގެ މުސްލިމަކު ވަނީ މަރުވެފައެވެ. އޭނާ ހޮސްޕިޓަލަށް ގެންދިޔަތަނުން ވަނީ މަރުވެފައެވެ. އޭނާ މަރުވެފައިވަނީ ޕުއްތަލަމް ޑިސްޓްރިކްގައި އެހެން ދީންތަކުގެ މީހުން، މުސްލިމުންނާ ދެކޮޅަށް ދިން ހަމަލާތަކުގައި ކަމަށް އޭއެފްޕީ ނިއުސްއިން ވަނީ ބުނެފައެވެ.\nމުސްލިމުންނާ ދެކޮޅަށް ލަންކާގައި ފަށާފައިވާ ހަމަނުޖެހުންތަކާ ގުޅިގެން، ހޯމަދުވަހުގެ ރޭ 9:00 އިން ފެށިގެން ފަތިހު ހަތަރެއް ޖަހަންދެން ވަނީ ކާރފިއު އިއުލާންކޮށްފައެވެ.\nއޭއެފްޕީ ނިއުސްއަށް މައުލޫމާތު ދެމުން ލަންކާގެ އޮފިޝަލަކު ބުނެފައި ވަނީ އެ ގައުމުގައި ކާރފިއު އިއުލާންކޮށްފައި ވަނީ މުސްލިމުންނަށް އަމާޒުކޮށް އެހެން ދީންތަކުގެ މީހުން ދެމުން ގެންދާ ހަމަލާތައް ހުއްޓުވުމަކަށް ގެނައުމުގެ ގޮތުން ކަމަށެވެ. އެހެން ނަމަވެސް ކާރފިއު ހިނގާފައިވާ ގަޑިތަކުގައި ވެސް ފުލުހުންގެ ހާޒިރުގައި މުސްލިމުންގެ ގެދޮރާއި މުދަލަށް ގެއްލުން ދޭ މަންޒަރުތައް ދައްކުވައިދޭ ވީޑިއޯތައް ވަނީ އާންމުވެފައެވެ. މުސްލިމުންގެ ވިލެޖްތަކުގައި ރޯކޮށްލައި، އެ މީހުންގެ ގަހަނާތައް ލޫޓުވާލުން ފަދަ ކަންތައް ވަނީ ކޮށްފައެވެ. އަދި އެކަންކަން ހުއްޓުވަން ފުލުހުން މަސައްކަތްކޮށްފައި ނުވުމާއި ހަމަނުޖެހުން ހިންގުމަށް މަގުފަހިކުރާ މަންޒަރުތައް ވެސް ވަނީ އާންމުވެފައެވެ.\nއުތުރު ވެސްޓަރން ޕްރޮވިންސްގައި މުސްލިމުން ދިރިއުޅޭ ސަރަހައްދުތަކުގައި ހުރި މިސްކިތްތަކާއި، މުސްލިމުންގެ ވިޔަފާރިތަކަށް އެހެން ދީންތަކަށް ނިސްބަތްވާ ގްރޫޕްތަކުން ވަނީ ހަމަލާދީފައެވެ. ރޮއިޓަރސް އަށް މައުލޫމާތު ދެމުން އެ ސަރަހައްދުގައި ދިރިއުޅޭ ނަން ހާމަކުރަން ބޭނުންނުވާ މުސްލިމަކު ބުނެފައި ވަނީ ރައިޓް ގިއަރުގައި ތިބި އެތައް ސަތޭކަ ފުލުހުންނާއި، ސިފައިން ކުރިމަތީގައި އެ ގްރޫޕްތަކުން މުސްލިމުންގެ ގެތަކާއި ފިހާރަތައް އަންދާފައިވާ ކަމަށެވެ.\n"އެ މީހުން އަހަރެމެންގެ މިސްކިތްތަކާއި، ފިހާރަތައް އަންދާލީ ރައިޓް ގިއަރުގައި ތިބި ފުލުހުންނާއި، ސިފައިންގެ ކުރިމަތީގައި. އަހަރެމެން ގެއިން ނިކުންނަން މަސައްކަތް ކުރުމުން އެ މީހުން އަންގަނީ ގެއިން ނުނިކުމެ ގޭތެރޭގައި ތިބުމަށް،" އޭނާ ބުންޏެވެ.\nހޯމަ ދުވަހުގެ ރޭ 9:00 އިން އަންގާރަ ދުވަހުގެ ފަތިހު 4:00 އަށް ކާފިއު އިއުލާން ކުރިއިރު، މީގެ ކުރިން ވެސް ނޯތް ވެސްޓަރން ޕްރޮވިންސްގައި މުއްދަތެއް ނެތް ގޮތަށް ކާރފިއު އިއުލާންކޮށްފައި ވެއެވެ. އެ ކާރފިއު ހިނގަނީ ކޮންމެ ދުވަހެއްގެ ވެސް ހެނދުނު 6:00 އަށެވެ.\nލަންކާގައި މުސްލިމުންނާ ދެކޮޅަށް ހަމަނުޖެހުން ފެށިފައި ވަނީ ފޭސްބުކްގައި މުސްލިމް ވިޔަފާރިވެރިއަކު ކުރި ޕޯސްޓަކާ ގުޅިގެންނެވެ. ހުޅަނގު އުތުރުން އޮންނަ ޗިލޯގެ ވިޔަފާރިވެރިއަކު ކުރި ފޭސްބުކް ޕޯސްޓްގައި ބުނެފައި ވަނީ "މާ ބޮޑަށް ނުހޭށެވެ. އެއް ދުވަހަކުން ރޯންޖެހޭނީ ކަލޭމެންނެވެ." އެ ޕޯސްޓާ ގުޅިގެން އެހެން ދީންތަކުގެ މީހުން އެއީ އިންޒާރެއް ކަމަށް ބަލައި ރުޅިގަދަވިއެވެ. މުސްލިމުންނާ ދެކޮޅަށް ހަމަނުޖެހުންތައް ފެށުނީ ހުޅަނގު އުތުރުން އޮންނަ ޗިލޯގައި ނަސާރާއިން މިސްކިތްތަކަށާއި މުސްލިމުންގެ ފިހާރަތަކަށް ގާއުކަން ފެށުމާ ގުޅިގެންނެވެ. އެ އަވަށުގައި ހަމަނުޖެހުން ހިންގަން އުޅުނު މީހުން ދުރުކުރަން ފުލުހުން ފަޒާޔަށް ބަޑިޖަހާފައިވާ އިރު، ކުޑަ އިރުކޮޅެއްގެ ތެރޭގައި މި ހަމަނުޖެހުން އަވައްޓެރި އަވަށްތަކަށް ފެތުރި، އެ ތަންތަނުގައި ވެސް މުސްލިމުންގެ ފިހާރަތަކަށް ހަމަލާދީފައި ވެއެވެ.\nކަމާ ބެހޭ ފަރާތްތަކުން ވަނީ މި ދަނޑިވަޅުގައި ނަފްރަތު އުފެދޭ އަދި ހަމަނުޖެހުމަށް މަގުފަހިވާ ގޮތަށް ސޯޝަލް މީޑިއާގައި ވާހަކަތައް ނުފެތުރުމަށް އިލްތިމާސްކޮށްފައެވެ. އަދި އެ ސަރަަހްދުތަކުން މިހާރު ވަނީ ސޯޝަލް މީޑިއާ ބްލޮކްކޮށްފައެވެ.\nލަންކާގައި އީސްޓަރ ސަންޑޭގައި ދިން ބޮމުގެ ހަމަލާގައި 256 މީހުން ވަނީ މަރުވެފައެވެ. މި ހަމަލާ އަމާޒުވީ ހަތަރު ހޮޓަލަކަށާއި ނަސާރާއިންގެ ތިން ފައްޅިއަކަށެވެ. މި ހަމަލާގެ ޒިންމާ އައިސިސްއިން ނަގާފައިވާ އިރު، އެ ހަމަލާދިނީ ލަންކާގައި ހަރަކާތްތެރިވާ އެންޓީޖޭ ޖަމާއަތުގެ މެމްބަރުންތަކެކެވެ. ހަށިގޮއްވާލައިގެން ދިން ހަމަލާތަކާއި ގުޅިގެން ލަންކާގައި ދިރިއުޅޭ މުސްލިމުންނާއި އެހެން ދީންތަކުގެ މީހުންނާ މެދު ވަނީ ބޮޑު ނުތަނަވަސްކަމެއް އުފެދިފައެވެ. އެގޮތުން މިދިޔަ ހަފުތާގެ ތެރޭގައި ނެގަމްބޯގައި ވެސް މުސްލިމުންގެ ވިޔަފާރިތަކަކަށް ހަމަލާދީފައި ވެއެވެ.


Quarantine facility thah hadhan China in 100 ahvure gina muvahzafun dheefi | Mihaaru\nފެސިލިޓީތަކުގެ މަސައްކަތުގައި ޗައިނާގެ ކުންފުނިތަކުގެ މުވައްޒަފުން ހަރަކާތްތެރިވަނީ-- ފޮޓޯ: އެމްބެސިޑާ ޒާން\nކަރަންޓީން ފެސިލިޓީތައް ހަދަން ޗައިނާ އިން 100 އަށް ވުރެ ގިނަ މުވައްޒަފުންނާއި ސާމާނު ދީފި\n27 އެޕްރީލް 2020 - 12:18 44 comments\nސަފީރު ޖާން ކުރެއްވި ޓްވީޓެއްގައި ވިދާޅުވީ ދިވެހި ސަރުކާރުގެ އެދުމަކަށް، ޗައިނާ ސްޓޭޓް ކޮންސްޓްރަކްޝަނުން 100 އަށް ވުރެ ގިނަ މުވައްޒަފުންނާއި މަސައްކަތް ކުރުމަށް ބޭނުންވާނެ ސާމާނު، ވަގުތީ ކަރަންޓީން ފެސިލިޓީތައް ހެދުމަށް ދީފައިވާ ކަމަށެވެ. މި ފެސިލިޓީތަކަކީ 800 މީހުންގެ ޖާގައިގެ ތަނެއް ކަމަށް ވެސް ސަފީރު ވިދާޅުވި އެވެ.\nއެހީތެރިކަން ފޯރުކޮށްދިންކަން ހާމަކޮށް ސަފީރު ކުރެއްވި ޓްވީޓް---\nއޭގެ އިތުރުން ހުޅުމާލޭގައި ހަދަމުން އަންނަ މެޑިކަލް ފެސިލިޓީގެ މަސައްކަތްތަކަށް ބެއިޖިން އާބަން ކޮންސްޓްރަކްޝަން ގުރޫޕުން 40 މުވައްޒަފުން ފޮނުވަން ނިންމާފައިވާ ކަމަށް ވެސް ސަފީރު ވިދާޅުވި އެވެ. އެއީ އެޑްމިޓް ކޮށްގެން ކޮވިޑް-19 އަށް ފަރުވާ ދިނުމަށް ހަދަމުން އަންނަ 327 މީހުންގެ ޖާގައިގެ ފެސިލިޓީއެކެވެ.\nސަފީރު ކުރެއްވި ޓްވީޓް---\nޗައިނާއިން މީގެ ކުރިން ވަނީ، ކޮވިޑް-19 ކޮންޓްރޯލްކުރަން ސަރުކާރުން ކުރާ މަސައްކަތަށް އެހީވުމަށް 30،000 ސާޖިކަލް މާސްކާއި އިމަޖެންސީ ސާމާނު ރާއްޖެ އަށް ހަދިޔާ ކޮށްފަ އެވެ.\nކޮވިޑް-19 އަށް ހާއްސަކޮށްގެން ފަރުވާ ދިނުމަށް ބޭނުން ކުރަމުން އަންނަނީ ދަރުމަވަންތަ ހޮސްޕިޓަލްގެ އިތުރުން ފަރުކޮޅު ފުއްޓާއި ވެލިދޫ އެވެ. ކަރަންޓީން ފެސިލިޓީތަކުގެ ގޮތުގައި ގިނަ ރިސޯޓްތަކެއް އަންނަނީ ބޭނުން ކުރަމުންނެވެ. ކޮވިޑް-19 އާ ގުޅޭ ހުރިހާ ޚަރަދުތަކަށް މިހާތަނަށް 560 މިލިއަން ރުފިޔާ ޚަރަދު ކޮށްފައިވާ ކަމަށް ސަރުކާރުން ވަނީ ބުނެފަ އެވެ.\nއިތުރު ލިޔުންތައް ކޮންސްޓްރަކްޝަން ދާއިރާ ރާއްޖެ-ޗައިނާ ޗައިނާ ދިވެހި ސަރުކާރު ޗައިނާގެ ސަފީރު ޒަންގް ލިޒޯންގް


Audit offeehah 45 million rufiyaa ge budgeteh Majileehun faas koffi | Mihaaru\nރައްޔިތުންގެ މަޖިލީހުގެ ޖަލްސާއެއް ކުރިއަށް ދަނީ. އޮޑިޓާ ޖެނެރަލް އޮފީހަށް 45 މިލިއަން ރުފިޔާގެ ބަޖެޓެއް މަޖިލީހުން މިއަދު ވަނީ ފާސްކޮށްފައި. - ފޮޓޯ: މަޖިލިސް\nއޮޑިޓް އޮފީހަށް 45 މިލިއަން ރުފިޔާގެ ބަޖެޓެއް މަޖިލީހުން ފާސްކޮށްފި\n20 އޮކްޓޯބަރ 2016 - 15:12 1 comment\nއަންނަ އަހަރު އޮޑިޓާ ޖެނެރަލްގެ އޮފީހަށް 45 މިލިއަން ރުފިޔާގެ ބަޖެޓެއް ދިނުމަށް މާލިއްޔަތު ކޮމެޓީން ނިންމި ނިންމުން ރައްޔިތުންގެ މަޖިލީހުގެ ބޮޑު އަޣުލަބިއްޔަތަކުން މިއަދު ފާސްކޮށްފި އެވެ.\nމަޖިލީހުގެ މިއަދުގެ ޖަލްސާގައި އޮޑިޓް އޮފީހުގެ ބަޖެޓް ފާސް ކުރުމަށް ވޯޓުގައި ބައިވެރިވެވަޑައިގެންނެވި 54 މެމްބަރުންގެ ތެރެއިން 48 މެމްބަރުން ވޯޓު ދެއްވި އެވެ. އަދި އެ ބަޖެޓް ފާސް ކުރަން ނުފެންނަ ކަމަށް ހަ މެމްބަރަކު ވޯޓު ދެއްވިއިރު، ވަކި ގޮތަކަށް ވޯޓު ނުދެއްވާ މެމްބަރަކު އިންނެވި އެވެ.\nމާލިއްޔަތު ކޮމެޓީން އެ ގޮތަށް ނިންމީ އޮޑިޓާ ޖެނެރަލްގެ އޮފީހަށް 60 މިލިއަން ރުފިޔާގެ ބަޖެޓެއް ދިނުމަށް ހުށަހަޅާފައިވަނިކޮށެވެ. މިދިޔަ އަހަރު އެ އޮފީހަށް ދިނީ ގާތްގަނޑަކަށް 47 މިލިއަން ރުފިޔާގެ ބަޖެޓެކެވެ. އެހެންކަމުން މިއީ މިދިޔަ އަހަރާ ބަލާއިރު ތިން މިލިއަން ރުފިޔާގެ ކުޑަ ބަޖެޓެކެވެ.\nއެ ކޮމެޓީން ނިންމީ 45 މިލިއަން ރުފިޔާގެ އިތުރުން، އޮޑިޓް އޮފީހުން ބޭނުންވެއްޖެ ނަމަ ކޮމެޓީއާ މަޝްވަރާކޮށް، ދެ މިލިއަން ރުފިޔާ އަށް ވުރެ އިތުރު ނުވާ ވަރަށް ކޮންޓެންޖެންސީ ބަޖެޓުން އެ ފައިސާ ހަމަޖައްސައިދިނުމަށެވެ.\nއޮޑިޓާ ޖެނެރަލްގެ އޮފީހުން މަޖިލީހަށް ހުށަހެޅި ބަޖެޓު ތަފްސީލުގައިވާ ގޮތުން އޮޑިޓާ ޖެނެރަލްގެ މުސާރައަށާއި އެހެނިހެން އިނާޔަތްތަކަށް ގާތްގަނޑަކަށް 800،000 ރުފިޔާ ހަރަދު ވާއިރު، މުވައްޒަފުންގެ މުސާރަ އާއި އެހެނިހެން އިނާޔަތްތަކަށް 38 މިލިއަނަށް ވުރެ ގިނަ ރުފިޔާ ހަރަދުވާނެ ކަމަށް ލަފާ ކުރެވެ އެވެ.\nމީގެ އިތުރުން ޕެންޝަން ފައިސާގެ ގޮތުގައި މިލިއަނަކަށް ވުރެ ގިނަ ރުފިޔާ ހަރަދު ވާއިރު، މުވައްޒަފުން ތަމްރީނު ކުރުމަށް ތިން މިލިއަން ރުފިޔާ، މަސައްކަތްތައް ހިންގުމަށް ކުރަން ޖެހޭ ދަތުރުފަތުރާއި އެހެނިހެން ކަންތައްތަކުގެ ހަރަދަށް ގާތްގަނޑަކަށް ތިން މިލިއަން ރުފިޔާ ހަރަދުވާނެ ކަމަށް ލަފާކޮށްފައިވެ އެވެ. އަދި އޮފީހުގެ އިދާރީ ހަރަދަށް 13 މިލިއަނަށް ވުރެ ގިނަ ރުފިޔާ ހަރަދުވާނެ ކަމަށް ވެސް އޮޑިޓް އޮފީހުން ލަފާކުރި އެވެ.\nމާލިއްޔަތު ކޮމެޓީން ބަޖެޓް ދިރާސާ ކުރުމުގެ މަސައްކަތް ކުރިއިރު، އޮޑިޓާ ޖެނެރަލް އޮފީހުގެ ބަޖެޓުގެ ރިކަރަންޓް އަދި ކެޕިޓަލް ހަރަދުތަކާ ގުޅޭ މައުލޫމާތު ސާފު ކުރަން އެ އޮފީހާއި ފިނޭންސް މިނިސްޓްރީގެ އިސް ވެރިން ކޮމެޓީ އަށް ވަނީ ހާޒިރުކޮށްފަ އެވެ.\nއިތުރު ލިޔުންތައް ރައްޔިތުންގެ މަޖިލިސް ދައުލަތުގެ ބަޖެޓް އޮޑިޓާ ޖެނެރަލް އޮފީސް އޮޑިޓާ ޖެނެރަލް ހަސަން ޒިޔަތު، އޮޑިޓަ ޖެނެރަލް ދައުލަތުގެ ބަޖެޓް 2017


އިންސާނީ ވަގުފާރިއާ ގުޅޭގޮތުން ހޭލުންތެރިކުރުވުމުގެ ޓްރެއިނިންގ ޕްރޮގްރާމެއް އއ. ރަސްދޫގައި ފަށައިފި\nއަންގާރަ ،23 އޭޕްރިލް 2019 / 10:54\nއިންސާނީ ވަގުފާރި (ހިއުމަން ޓްރެފިކިންގ) އާއި ދެކޮޅަށް މަސައްކަތްކުރުމަށް މުއައްސަސާތަކުގެ މުވައްޒަފުން ހޭލުންތެރިކުރުވުމުގެ ޓްރެއިނިންގ ޕްރޮގްރާމެއް އއ. ރަސްދޫގައި ފަށައިފިއެވެ.\nފުލުހުންގެ އެންޓި ހިއުމަން ޓްރެފިކިންގ ޑިޕާޓްމަންޓާއި އއ. ޕޮލިސް ގުޅިގެން ކުރިއަށް ގެންދާ މިޕްރޮގްރާމްގައި، އިންސާނީ ވަގުފާރިއަކީ ކޮބައިކަމާއި، އިންސާނީ ވަގުފާރީގެ ޝިކާރައަކަށް ވެފައިވާ މީހުން ދެނެގަންނާނެ ގޮތްތަކާއި އަދި އެފަދަ މީހުންނަށް އެހީތެރިކަން ފޯރުކޮށްދޭނެ ގޮޮތްތަކާއި ގުޅޭގޮތުން މަޢުލޫމާތު ދިނުމަށް ހަމަޖެހިފައިވެއެވެ\nމީގެއިތުރުން ކަމާ ގުޅުންހުރި ޤާނޫނުތަކާއި ޤަވާއިދުތަކާއި އެ ޤާނޫނުތަކުން އެފަދަ މީހުންނަށް ލިބިދޭ ހިމާޔަތާއި ރައްކާތެރިކަމާއި ގުޅޭގޮތުން މަޢުލޫމާތު ދިނުމަށް ހަމަޖެހިފައިވެއެވެ. އަދި ރާއްޖެއިން ބައިވެރިވެފައިވާ ކަމާ ގުޅުންހުރި މުއާހަދާތަކާއި ގުޅޭގޮތުން ބައިވެރިންނަށް މަޢުލޫމާތުދިނުމަށް ހަމަޖެހިފައިވެއެވެ.\nމިއަދުންފެށިގެން ދެ ދުވަހުގެ މުއްދަތަށް ކުރިއަށް ގެންދިއުމަށް ހަމަޖެހިފައިވާ މިޕްރޮގްރާމްގައި އއ. އަތޮޅުގައި މަސައްކަތްކުރާ ހުރިހާ ފުލުހުންނާއި ރަސްދޫގައި ހުރި ސަރުކާރުގެ މުއައްސަސާތަކުގެ މުވައްޒަފުން ބައިވެރިވެފައިވެއެވެ.


Victory Kan bodu vane Captain Injury gai hurumun\nވިކްޓަރީގެ ފިކުރަކީ ކެޕްޓަން އިންޖަރީގައި ހުރުން\nދިވެހި ލީގުގައި ވިކްޓަރީ އާއި ޓީސީ ކުޅުނު މެޗުގައި ވިކްޓަރީގެ އައްމަޑޭ ވެއްޓިގެންފައި: މި ދެ ޓީމު މިއަދު ކުޅޭއިރު ކުރީގައި އޮތީ ވިކްޓަރީ.\nއުރީދޫ ދިވެހި ޕްރެމިއާ ލީގުގައި މިއަދު ހަވީރު މާޒިޔާއާ ދެކޮޅަށް ނުކުންނައިރު ވިކްޓަރީ އަށް އޮތް ހަމައެކަނި ފިކުރަނީ ކެޕްޓަން އިސްމާއީލް ޝަފީގު އިންޖަރީގައި ހުރުން ކަމަށް ކޯޗު އަހުމަދު ނާޝިދު ބުނެފި އެވެ.\n"އޭނާ ހުރީ އިންޖަރީގައި. ވަރަށް މުހިންމު މެޗެއް މިއީ. މިވަރުގެ މުހިންމު މެޗަކަށް ނުކުނައިރު ޑިފެންސް ލައިނުގެ އެންމެ މުހިންމު ކުޅުންތެރިޔާ އިންޖަރީގައި ހުރީމަ އެކަމާ ކިރިޔާ ވެސް ވިސްނަންޖެހޭ ކަމަކަށް މިއޮތީ. އެނޫނީ ވިކްޓަރީ ހަމަ ބަރާބަރު. މެޗުން މޮޅުވުމަކީ ނުވާވަރުގެ ކަމެއްނޫން،" ނާދު ބުންޏެވެ.\nމި މެޗަށް ނުކުންނައިރު ވިކްޓަރީ އޮތީ 13 ޕޮއިންޓާއެކު ތާވަލުގެ ހަތަރު ވަނާގަ އެވެ. މޮޅު ކުޅުންތެރިން ގިނަ ނަމަވެސް ޕްރެޒިޑެންޓްސް ކަޕުގެ ޗެމްޕިއަން މާޒިޔާ އޮތީ 12 ޕޮއިންޓާއެކު ފަސް ވަނާގަ އެވެ. މިހެންވެ މިއީ އެ ޓީމަށް ވެސް ނުހަނު މުހިންމު މެޗެކެވެ.\nލީގުގައި މިހާތަނަށް ކުޅުނު މެޗުތަކުން އެއްވަނާގައިވަނީ ޗެމްޕިއަން ނިއުރޭޑިއަންޓް ސްޕޯޓްސް ކުލަބެވެ. އެކުލަބަށް 23 ޕޮއިންޓް ލިބިފައިވާއިރު ދެ ވަނާގައިވަނީ 21 ޕޮއިންޓާއެކު ޓީސީ އެވެ.\nވެލެންސިއާއިން މާޒިޔާ އާ ފަރަގު ކުޑަކޮށްފި\nގުރާންޑޭ ބަލިކޮށް ޔޫވީ ފުރަތަމަ މޮޅު ހޯދައިފި\nފުޓްބޯޅަ ބަދަލު ކުރަން ރިސްކު ނަގަންޖެހޭ\nގުރާންޑޭއަށް ދެ ރަތްކާޑު، ގުރީންއަށް ދެލަނޑުގެ މޮޅެއް


OLHUNBOLHUN- Mi kuraa kameh ge beynumakee kobaa? | Mihaaru\nއެންމެ ފަހުން ބޭއްވި އެމްޑީޕީގެ "އާދަޔާ ޚިލާފު ކޮންގްރެސް" ގައި އިދިކޮޅު ރިޔާސީ ކެންޑިޑޭޓް އިބްރާހިމް މުހައްމަދު ސޯލިހް (އިބޫ) ބައިވެރިވެވަޑައިގަންނަވަނީ.---ފޮޓޯ: އަހުމަދު ނިޝާތު/މިހާރު\n18 ޖުލައި 2018 - 09:09 15 comments\nމި އަހަރުގެ ރިޔާސީ އިންތިޚާބުގައި ވާދަކުރާ ބައެއް އިދިކޮޅު ޕާޓީތަކުން، ނުވިސްނޭ، ވިސްނަން ވަރަށް އުނދަގޫ ކަންތައްތަކެއް ކުރި އެވެ. ސަރުކާރުގެ ބަޔާންތަކުންނާއި ބައެއް މުސްތަޤިއްލު މުއައްސަސާތަކުގެ ވާހަކަތަކުން، ރިޔާސީ ރޭހުގައި ވާދަ ކުރުމަށް ފުރުސަތު ނުލިބޭނެ ކަން ކަށަވަރު ވެފައި ތިބި ކެންޑިޑޭޓުންނަށް އެންމެ ފަހު ވަގުތާ ޖެހެންދެން ކެމްޕޭން ކުރުމުގެ ބޭނުމަކީ ކޮބައި ބާވަ އެވެ؟\nޖަލު ހުކުމެއްގައި ތިބި ބަޔަކަށް އިންތިޚާބެއްގައި ވާދަކުރުމުގެ ފުރުސަތު އިލެކްޝަންސް ކޮމިޝަނަށް ނުދެވޭނެ ކަން އަޅުގަނޑުމެންނެކޭ އެއް ގޮތަށް ކެމްޕޭން ކުރި ފަރާތްތަކަށް ވެސް އެނގޭނެ އެވެ. ހަމަ އެފަދަ އިން ބައިނަލްއަގުވާމީ ފަރާތްތަކުން ގަދަކަމުން ވަކި ބަޔަކު އިންތިޚާބުގައި ވާދަކުރުވުމަށް މަޖުބޫރު ނުކުރެވޭނެ ކަން ނުވަތަ މަޖުބޫރު ނުކުރުވާނެ ކަން އަޅުގަނޑުމެންނެކޭ އެއް ގޮތަށް ޕާޓީތަކަށް ވެސް އެނގޭނެ އެވެ. ބައިނަލްއަގުވާމީ ފަރާތްތަކުން ދޭ ބަހުގެ އިންޒާރަކުން ނުވަތަ ބިރު ދެއްކުމަކުން މިހާރު މި އޮތް ވެރިކަން ގުޑާ ނުލާނެކަން ރާއްޖޭގެ ސިޔާސަތު ދިރާސާ ކުރާ ކޮންމެ މީހަކަށް ވެސް އެނގޭނެ އެވެ. އެ ފަރާތްތަކަށް ސަރުކާރުން ދޭ ތައްޔާރީ ޖަވާބެއް އޮވެ އެވެ. މުސްތަޤިއްލު މުއައްސަސާތަކުން ކުރަމުން ގެންދާ އެއްވެސް ކަމަކާ ސަރުކާރުން ނުބެހޭ ކަމެވެ. ރާއްޖެ އަކީ ތިން ބާރު ވަކިކުރެވިފައި އޮތް ގައުމަކަށް ވުމާ އެކު ޝަރީޢަތުން ނިންމާ ނިންމުންތަކަށް އެއްވެސް މިންވަރަކަށް ސަރުކާރުން ބާރު ނުފޯރުވޭ ކަމެވެ. އެފަދަ ނިންމުންތަކަށް ބަދަލެއް ގެނެވޭ ނަމަ އެ ބަދަލެއް ގެނެވެން ޖެހޭނީ ޝަރީޢަތުގެ މަރުޙަލާތަކުގައި އޮންނަ ގަވައިދެއްގެ ތެރެއިން ޝަރީޢަތުން ކަމަށެވެ.\nޤަބޫލު ކުރަމެވެ. މިއީ ކަން އޮންނަން ވާނެ ގޮތެވެ. ސަރުކާރުން މުސްތަޤިިއްލު މުއައްސަސާތަކުގައި ހިނގާ ކަންތައްތަކާ އެއް ގޮތަކަށް ވެސް ނުބެހޭކަން އަޅުގަނޑުމެންނެކޭ އެއްގޮތަށް ބޭރުގެ ފަރާތްކަތަކަށް ވެސް ކަށަވަރުވެ އެވެ. ޚާއްޞަކޮށް، ކޯޓުތަކުގައި ހިނގާ ސިޔާސީ ބޭފުޅުންގެ މައްސަލަތަކާ އެވެ. ރައްޔިތުންގެ މަޖިލީހުގައި ޚާއްޞަ ބޭފުޅުންކޮޅެއް، ޚާއްޞަ "ޒަރޫރީ ޙާލަތެއް" އުފަން ކުރައްވައިގެން، ޒަރޫރީ ކޯރަމެއް ހައްދަވައިގެން މި ނިންމަވާ ޒަރޫރީ މައްސަލަތަކަކީ ވެސް ސަރުކާރުގެ ބޭނުމަށް ކުރާ ކަމަކާ ވަރަށް ނުވައްތަރު ކަމެކެވެ. ޤާނޫނުގައި ވަކި ގޮތަކަށް ކަންތައް ކުރަން އޮއްވައި އެ ކަމުން އެކަހެރި ވުމަށް ސަރުކާރުން ޒަރޫރީ ޙާލަތެއް އުފައްދައިގެން އިންތިޚާބުގެ ދުވަސް ވަރުގަައި ޤާނޫނުތައް އިޞްލާޙް ކުރާނެތޯ އެވެ؟ ނުކުރާނެ އެވެ! ޕީޕީއެމްގެ ސަރުކާރަކުންނެެއް ނުކުރާނެ އެވެ!\nޝަރުޢީ ޙުކުމެއް ތަންފީޒު ކުރައްވަމުން ގެންދަވާ، ބޭރުގެ ގައުމެއްގެ ސިޔާސީ ޙިމާޔަތް ހޯއްދަވައިގެން ރާއްޖޭން ބޭރުގައި ހުންނެވި، އެ ޕާޓީގެ ލީޑަރަކީ ރިޔާސީ ކެންޑިޑޭޓް ކަމުގައި، ރާއްޖޭގެ އެންމެ ބޮޑު އިދިކޮޅު ޕާޓީން ނިންމި އެވެ. ކަމާ ބެހޭ ފަރާތުގެ އެންގުމާ ޚިލާފަށެވެ. އަދި "ޖަޒީރާ ރާއްޖޭ" ގެ ނަމުގައި ލީޑަރުގެ ޣައިރު ޙާޒިރުގައި ރިޔާސީ ކެމްޕޭނެއް ފެށި އެވެ. ރައްޔިތުންނަށް މެސެޖް ފޯރުކޮށް ދެއްވީ އެންމެ ޒަމާނީ މުވާޞަލާތީ ޚިދުމަތް ބޭނުން ކުރައްވައިގެންނެވެ. މި ހުރިހާ ކަމެއް ކުރެވުނު އިރު ވެސް ކެންޑިޑޭޓުގެ ނަން ރަޖިސްޓަރީ ކުރާ ހިސާބަށް ދިއުމުން އެ ފަރާތުން އެކަން ނުކޮށްދޭނެ ކަން އެންމެނަށް ވެސް އެނގެ އެވެ. ޝަރުޢީ ޙުކުމެއް ތަންފީޒު ކުރަމުން ދާތީވެ އެވެ. އެ ޙުކުމް އައިސްފައި އޮތް ގޮތާ މެދު ކަމާ ބެހޭ މުއައްސަސާ އިން ވިސްނުމުގެ ޖާގައެއް ވެސް ނުއޮންނާނެ އެވެ.\nއިދިކޮޅު އެންމެ ބޮޑު ޕާޓީން މި ހުރިހާ މަސައްކަތެއް މި ބޮޑު ޚަރަދު ކޮށްގެން ކުރި އިރު ވެސް މި މަސައްކަތުގެ އެންމެ ފަހު ނަތީޖާ ރަނގަޅަށް އެނގޭނެ އެވެ. ޕާޓީން ހޮވި ކެންޑިޑޭޓަށް އިންތިޚާބުގައި ބައިވެރި ވުމުގެ ފުރުޞަތު ނުލިބޭނެ ކަމެވެ. މި ބޭކާރު މަސައްކަތާއި ޚަރަދުގެ ބޭނުމަކީ ކޮބައި ބާވަ އެވެ؟ އަޅުގަނޑަށް ސާފުވީ އެންމެ އެއްޗެކެވެ. އިދިކޮޅު އެންމެ ބޮޑު ޕާޓީގެ "ރާޖާ" އަކީ ކާކު ކަމެވެ. "ރާޖާ" އެއް ވެސް ނޫނެވެ. "މަހާ ރާޖާ" އެވެ.\nޕާޓީން ހޮވި ކެންޑިޑޭޓަށް "ޓިކެޓް" ނުލިބޭނެ ކަން އިޢްލާނު ކުރުން ކައިރިވާތީވެ، ފެހި ސިގްނަލް ހޯދުމަށް، އާ ކެންޑިޑޭޓަކު ޢައްޔަނު ކުރި އެވެ. އަޅުގަނޑުމެންގެ މަޖިލީހުން ހަދާ ގޮތަށް ރަސްމީ ގޮތުން ޤާނޫނީ ތައްގަނޑު ޖަހަން ޕާޓީގެ ކަމާ ބެހޭ ގުނަވަނަށް ފޮނުވުނެވެ. ބޭނުންވި ގޮތަށް، އެ ގުނަވަނުން ތައްގަނޑު ޖެހި އެވެ. ކަންތައް ހިނގާފައި އޮތް ގޮތަށް ބަލާއިރު އެ ކެންޑިޑޭޓަކީ ގުޅިފައިވާ އިދިކޮޅު ޕާޓީތަކުން ހޮވި ކެންޑިޑޭޓެއް ނޫނެވެ. އެންމެ ބޮޑު އިދިކޮޅު ޕާޓީން ޢައްޔަން ކުރި ފަހުން، ޕާޓީގެ އެންމެ އިސް ގުނަވަނުން ރުހުން ދިން ކެންޑިޑޭޓެވެ. އެހެން ޕާޓީތަކުން ފަހުން އޭނާ އަށް ރުހުން ދިނީ އެވެ. ޕާޓީއަކުން އިންތިޚާބަކުން މީހަކު ހޮވުމާއި ރުހުން ދިނުމާ ވަރަށް ތަފާތެވެ. ގުޅިފައިވާ އިދިކޮޅު ޕާޓީތަކުގައި، ރިޔާސީ ކެންޑިޑޭޓަކު ހޮވުމަށް އިންތިޚާބެއް ބޭއްވުނަސް، ހުރިހާ ޕާޓީތަކުން ވެސް މިހާރު ރުހުން ދީފައިވާ ކެންޑިޑޭޓު ހޮވުމަކީ ކައިރި ކަމެކެވެ. އޭނާ ފިޔަވައި، އެއްވެސް ޕާޓީއަކުން، ނުތެމި ހުރި ކެންޑިޑޭޓެއް އިންތިޚާބުގައި ވާދަކުރުމަށް ނުނެރެވޭނެތީ ވެ އެވެ. ރާއްޖޭގެ ސިޔާސީ މަސްރަޙު، މިި ދުވަސްކޮޅުގައި އޮތް ގޮތުން، އޭނާ އަށް ވުރެ "ތާހިރު" އަޚްލާޤީ ގޮތުން ރަނގަޅު ކެންޑިޑޭޓެއް އަދި ފެންނާން ނެތުމުންނެވެ. ފޮތުގެ ބޭރުގަނޑުން އެތެރޭގައި ހުރި އެއްޗެއްސެއް ނޭނގޭނެ އެވެ. "ނުމޮށޭ ގުރާ ބާރަށް ދައިގަންނާނެ" ކަން ވެސް ހަނދުމަފުޅު ބަހައްޓަވާށެވެ. ބާރަކީ އަފިހުން ކަހަލަ އެއްޗެކެވެ. ރަހަ ދިނުމުން ގިނައިން ކާން ބޭނުން ވެ އެވެ. ބާރު ލިބުމަށް ފަހު ވަކި މީހަކު ބުނާ ގޮތަށް ކަންތައް ކުރާނެ ކަމަށް ހީފުޅު ވެސް ނުކުރައްވާށެވެ. އެންމެ ފަހުގެ މިސާލަކީ މިހާރު ރާއްޖޭގައި ވެރިކަން ކުރާ ޕާޓީ އެވެ.\nއެމެރިކާގައި ހަދާ ގޮތަށް ރިޔާސީ އަމުރު ނެރެގެން ވެސް ވަރަށް ގިނަ ކަންތަކުގައި ދުވެލި މަޑުކުރެވިދާނެ އެވެ. ވެރިކަން ބަދަލުވެއްޖެ ނަމަ އެންމެ ބުރަ މަސައްކަތެއް ކުރަން ޖެހޭނީ އާ ރައީސްގެ ގާނޫނީ ޓީމަށެވެ.\nއެއްބައިވަންތަކަމުގެ ސަރުކާރެއް އެކުލަވައިލުމަކީ ރަނގަޅު ޚިޔާލެކެވެ. ކިހާ ދުވަހަކު ދެމި އޮންނާނެ ބާވަ އެވެ؟ ސަތޭކަ ދުވަސް؟ އަޅުގަނޑުމެންގެ ސިޔާސީ ކަންތަކުގައި އުޅޭ ގިނަ މީހުންނަކީ ފުރަތަމަ، އަމިއްލަ އެދުން އިސްކޮށްގެން އުޅޭ ބައެކެވެ. މިހެން ވުމާ އެކު އެއްބައިވަންތަކަމުގެ ސަރުކާރުން މުހުތާދުގެ ކޯރުން ދޫކުރާ އެއްޗެތީގެ މިންވަރަށް އެއްބައިވަންތަކަމުގެ ސަރުކާރުގެ އުމުރު ބަރޯސާ ވާން މަޖުބޫރު ވާނެ އެވެ. ދޮޅު އަހަރު ދުވަހުގެ އެއްބައިވަންތަކަމުގެ ސަރުކާރުން ކުރާނީ ކީއްތޯ އެވެ؟ ރައީސުލްޖުމްހޫރިއްޔާގެ މަޤާމް އިދިކޮޅު ޕާޓީތަކަށް ދިޔަ ކަމުގައި ވިޔަސް އެއް އަހަރު ދުވަސް ވާންދެން ރައްޔިތުންގެ މަޖިލީހުގައި އޮންނާނީ މިހާރު ވެރިކަން ކުރާ ޕާޓީ އަށް ތާއީދު ކުރާ މެމްބަރުންގެ އަޣްލަބިއްޔަތެވެ. ރައްޔިތުންގެ މަޖިލީހުގެ ރައީސަކަށް އިންނަވާނީ އިދިކޮޅު ޕާޓީތަކުގެ އިތުބާރު ނެތް ކަމަށް ވިދާޅުވަމުން ގެންދަވާ ރައީސެކެވެ. އާ ސަރުކާރުން މައްސަލައެއް ހުށައެޅުމުން ފާސް ވާނެތޯ އެވެ؟ އެއްބަސްވަމެވެ. ދެ ޕާޓީގައި ވެސް ވަރަށް ލަދުރަކި މެމްބަރުން އެބަ ތިއްބެވި އެވެ. ކަމެއް ފާސްކުރެވެނީ ވޯޓަކުންނެވެ. ވޯޓަކަށް އެހޭނެތޯ އެވެ؟ ވޯޓަކަށް އަހާނެތޯ އެވެ؟ ވޯޓަކަށް އެހިދާނެ މާޙައުލެއް މަޖިލީހުގައި ގާއިމް ކުރެވިދާނެތޯ އެވެ؟ މާޒީގެ ތަޖުރިބާތަކަށް ބަލާއިރު ދެންނެވޭނީ ނޫނެކެވެ. މަޖިލީހަށް މެންބަރުން ވަޑައިގަންނަވާނެ އެވެ. މަޖިލީހުގެ ޓީވީ ޑްރާމާ ސިލްސިލާ އަށް އެ ބޭފުޅުން ބައިގަޑިއެއް ހާއިރު އެކްޓު ކުރައްވާނެ އެވެ. އެ އަށް ފަހު އަޅުގަނޑުމެން ޓެކްސްގެ ގޮތުގައި ދައްކާ ފައިސާގައި، ހިލޭ، ސައިފޮދު ހިއްޕަވައިގެން ވަޑައިގަންނަވާނީ ގެ އަށެވެ. ޖަލްސާ އޮންނަ ކޮންމެ ދުވަހަކު އޮންނާނީ މި ތަމްސީލެވެ. އެހެން ނަމަވެސް މުސާރަ އާއި ޢިނާޔަތުގެ މީޓަރު ހުންނާނީ ކަނޑާފަ އެވެ. މީޓަރު ބަރާބަރަށް ހިނގަމުން ދާނެ އެވެ.\nމަޖިލީހަށް އާ މެމްބަރުން ހޮވޭއިރު އެއްކަލަ ދޮޅު އަހަރު ދުވަހުގެ މުއްދަތުގެ ތެރެއިން އޮންނާނީ ހަ މަސް ދުވަހެވެ. އަލަށް ހޮވޭ މެމްބަރުންގެ އަޣްލަބިއްޔަތު އޮންނާނެ ގޮތެއް ވެސް ނޭނގެ އެވެ. މިހާރު ވެރިކަން ކުރާ ޕާޓީ އަށް އޮތް ފަދަ އަޣްލަބިއްޔަތެއް ނުލިބޭ ކަމުގައި ވާނަމަ މަޖިލީހުގައި ބޭނުން ގޮތަކަށް ކަންތައް ކުރަން އުނދަގޫ ވާނެ އެވެ. އަލަށް ވެރިކަމަށް އަންނަ ރައީސަކު އެންމެ ފުރަތަމަ ވެސް ކުރައްވަން ޖެހޭނެ ކަމަކީ މިހާރު ފާސްކޮށްފައިވާ ބައެއް ބިރުވެރި ޤާނޫނުތައް ބަދަލު ކުރުމެވެ. މިސާލަކަށް ދަންނަވާ ނަމަ ބިދޭސީންނަށް ބިން ވިއްކުމުގެ ޤާނޫނާއި ޓެރަރިޒަމްގެ ޤާނޫނު ފަދަ ޤާނޫނެވެ. މަޖިލީހުގެ އަޣްލަބިއްޔަތު ނެތި އެ ކަމެއް ނުކުރެވޭނެ އެވެ. އެހެން ނަމަވެސް އެމެރިކާގައި ހަދާ ގޮތަށް ރިޔާސީ އަމުރު ނެރެގެން ވެސް ވަރަށް ގިނަ ކަންތަކުގައި ދުވެލި މަޑުކުރެވިދާނެ އެވެ. ވެރިކަން ބަދަލުވެއްޖެ ނަމަ އެންމެ ބުރަ މަސައްކަތެއް ކުރަން ޖެހޭނީ އާ ރައީސްގެ ގާނޫނީ ޓީމަށެވެ.\nވެރިކަން ބަދަލު ކުރާނެ ވާހަކަ ދެއްކުމަކީ ފަސޭހަ ކަމެކެވެ. ވެރިކަމަށް އާދެވިއްޖެ ނަަމަ ހަދާނެ ގޮތް ކިޔައިދިނުން އަދި އެ އަށް ވުރެ ވެސް ފަސޭހަ އެވެ. އުނދަގޫ ވާނީ އެ ވަޢުދުތައް ފުއްދާށެވެ.\nއަޖައިބެކެވެ! ސިޔާސީ މައިދާނުގައި ޙަރަކާތްތެރިވާ މީހުން، ކުޅިގަނޑު ކުޅޭ ގޮތް އަޅުގަނޑުމެން، އާދައިގެ ދިވެހި ރައްޔިތުންނަށް ނޭނގޭނެ ކަމަށް ހީވަނީ ކީއްވެ ބާވަ އެވެ؟ "ބައެއް ހީ އަކީ ފާފައެކެވެ."\nއިތުރު ލިޔުންތައް ރައީސް މުހައްމަދު ނަޝީދު އެމްޑީޕީ މެމްބަރު ގާސިމް އިބްރާހިމް (މާމިގިލި) ކޮލަމް އިދިކޮޅު ފަރާތްތައް ޖުމްހޫރީ ޕާޓީ ރައީސް އިބްރާހިމް މުހައްމަދު ސޯލިހް އޮޅުންބޮޅުން


Hulhumale gai Garage nei faraaiththakah ulhandu registry kohdhinun huttaalaifi - One Online\nހުޅުމާލޭގެ މަގެއް --- ފޮޓޯ: މޯލްޑިވްސް ޓައިމްސް\nހުޅުމާލޭގައި ގަރާޖު ނެތް ފަރާތްތަކަށް އުޅަނދު ރަޖިސްޓްރީކުރުން ހުއްޓާލައިފި\nހުޅުމާލޭގައި ގަރާޖު ނެތް ފަރާތްތަކަށް އުޅަނދު ފަހަރު ރަޖިސްޓްރީ ކޮށްދިނުން ހުއްޓާލައި، ހުޅުމާލެއަށް އުޅަނދު ގެންނަން ބޭނުންވާ ފަރާތްތަކުގެ ދަފްތަރެއް އެކުލަވައިލުމަށް އެޗްޑީސީން ހުޅުވާލައިފިއެވެ.\nއެޗްޑީސީން ކޮށްފައިވާ އިއުލާނެއްގައި ބުނެފައިވަނީ، ޕާކިން ޖާގައިގެ އަދަދު ހަމަވެފައިވާތީ، އިތުރު ޕާކިން ސަރަހައްދުތަކެއް ކަނޑައެޅެންދެން މި މެއި މަހުގެ 23 އިން ފެށިގެން ގަރާޖު ހަދާފައިވާ ތަންތަން ފިޔަވައި އެހެން ތަންތަނަށް އުޅަނދު ރަޖިސްޓްރީ ކުރުމަށް ދޫކުރާ ހުއްދަ މަޑުޖައްސާލާފައިވާކަމަށެވެ.\nއަދި ބުނެފައިވަނީ، ހުޅުމާލޭގައި އުޅަނދު ޕާކު ކުރުމަށް އިތުރު ޖާގަތައް ކަނޑައެޅުމަށްޓަކައި، އުޅަނދު ގެންނަން އެދޭ ފަރާތްތަކުގެ ދަފްތަރެއް އެކުލަވާލުމަށް ނިންމައި އެ ދަފްތަރުގައި ނަން ނޯޓުކުރުމުގެ ފުރުސަތު މިއަދު ހުޅުވާލާފައިވާ ކަމަށެވެ.\nއެހެެންކަމުން އުޅަނދު ގެންނަން ބޭނުންވާ ފަރާތްތަކުން "ހުޅުމާލޭގައި އުޅަނދު ބޭނުން ކުރުމަށް، އެފަރާތްތަކުގެ އަދަދު ދެނެގަތުމުގެ ސާވޭ ފޯމް" ފުރުއްވުމަށްފަހު އަންނަ ޖޫންމަހުގެ ތިންވަނަ ދުވަހުގެ 1:00ގެ ކުރިން އެޗްޑީސީއަށް ހުށަހެޅުމަށް އެފަރާތުން ވަނީ އެދިފައެވެ.\nމިއަހަރުގެ މާޗްމަހުގެ ތެރޭގައި، އެޗްޑީސީން ވަނީ، ހުޅުމާލޭގެ ގޯތި، ރޯހައުސް އަދި ފްލެޓަކަށް އުޅަނދެއް ރަޖިސްޓަރީ ކުރެވޭނީ، އެތަނެއްގެ ވެރިފަރާތް ނުވަތަ ވެރިފަރާތުގެ އަނބިން، ފިރިން، ދަރިން ނޫނީ މަންމަ ނުވަތަ ބައްޕަގެ ނަންމަތީގައި އެކަނި ކަމަށް ކަނޑައަޅައިފައެވެ.\nހުސްވި މާޗްމަހުގެ 11 ވަނަ ދުވަހު އެޗްޑީސީން އާއްމު ކޮށްފައިވާ، "ހުޅުމާލެއަށް އެއްގަމު އުޅަނދު ގެނެސް ގެންދިއުމުގެ އުސޫލު" ގެ ދަށުން ވަނީ ހުޅުމާލޭގެ ގޯތި، ފްލެޓް އަދި ރޯހައުސްތަކަށް ގެންނަ އުޅަނދު ހުޅުމާލެއަށް އެތެރެކޮށް ރަޖިސްޓަރީކުރުމުގެ ހުއްދައަށް އެދި ހުށަހަޅުމުގެ ފުރުސަތު އޮންލައިންކޮށް ހުޅުވާލައިފައެވެ.\nގުޅޭ ޓެގު އެޗްޑީސީ ހުޅުމާލެ ޓްރެފިކް ޕޮލިސް\nސުކޫލުތައް ހުޅުވެންދެން ހުރިހާ ގަޑިތަކެއްގައިވެސް މުދާ އުފުލޭނެ: ޓްރާންސްޕޯޓް\nހުޅުމާލޭގައި ގެނބިގެން މަރުވި މީހާ ކޮވިޑަށް ޕޮޒިޓިވް: ޑރ. ނަޒްލާ\nހުޅުމާލޭ ފަޅުގައި އޮތް ދޯންޏެއްގެ މަސައްކަތެއް ކުރުމަށް މޫދަށް އެރި އުޅުނު މީހަކު މަރުވެއްޖެ\nފްލެޓް ކޮމެޓީގެ މެންބަރުންނާއި ހުރިހާ މުވައްޒަފުން 14 ދުވަހަށް ކަރަންޓީން ވާން ޖެހިއްޖެ، ލިސްޓުތައް ލަސްވެދާނެ\nމެދުފަންތީގެ މީހުންނަށް އަމާޒުކޮށް ފްލެޓް ހަދަން ހުޅުމާލެ އިން ހަތަރު ބިމެއް ދޫކުރަން އިއުލާނުކޮށްފި


ލިމްފަސައިޓް ތައް ލިމްފް ޓިޝޫ ( ހުންކޮށި، ލިމްފް ގޮށް، ތައިމަސް )ތަކާއި، ލިމްފް ދިޔައާއި،ލެޔާއި ދެމެދު ދައުރުވެ،ދައުރުވެ ހުރެއެވެ. ލޭގައި އެތައް ގަޑިއިރެއްވަންދެން ލިމްފަސައިޓްތައް ދެމިހުރެއެވެ. މިސެލްތައް ވެސް ހަފްތާ،މަސް، އަދި އަހަރުތައް ފާއިތުވެދާއިރުވެސް ދިރިދެމިހުރެއެވެ]blimifocoliose


GIS'ge 10 vana aharee dhuvas: Thimaaveshi rakkaatheri'kurumah...\nރިޕޯޓު - ޣިޔާސުއްދީން އިންޓަނޭޝަނަލް ސްކޫލް\nޖީއައިއެސްގެ 10 ވަނަ އަހަރީ ދުވަސް: ތިމާވެށި ރައްކާތެރިކުރުމަށް ގޮވާލާ ބޮޑު ޕެރޭޑެއް\nމި ޕެރޭޑުގައި 21 ސްކޮޑް ހިމެނޭ\nފްލޯޓްތައް ހަދާފައިވަނީ ސިންގަލް ޔޫސް ޕްލާސްޓިކް ފުޅި ބޭނުން ކޮށްގެން\nފްލޯޓް ހެދުމަށްޓަކައި 5000 އެއްހާ ޕްލާސްޓިކް ފުޅި ބޭނުން ކުރެވިފައިވޭ\nކ. މާލެ 12 ޖުލައި 2019 | ހުކުރު 22:46 4,863\nޣިޔާސުއްދީން އިންޓަނޭޝަލް ސްކޫލްގެ ދިހަވަނަ އަހަރީ ދުވަސް ފާހަގަ ކުރުމަށް ބޭއްވި ޕެރޭޑް - ރާއްޖެއެމްވީ\nޣިޔާސުއްދީން އިންޓަނޭޝަލް ސްކޫލްގެ ދިހަ ވަނަ އަހަރީ ދުވަސް ފާހަގަ ކުރުމުގެ ގޮތުން ޕެރޭޑެއް ކުރިއަށްގެންގޮސްފި އެވެ.\nހުކުރު ދުވަހު ހަވީރު ކުރިއަށްގެންދިޔަ ޕެރޭޑް ކުރިއަށްގެންގޮސްފައިވަނީ ސިންގަލް ޔޫސް ޕްލާސްޓިކް ނައްތާލުމާއި، ޕްލާސްޓިކާއި ދެކޮޅަށް ހިންގާ ކަންތައްތަކެއް ދައްކުވއިދޭގޮތަށެވެ.\nސްކޫލްގެ ހުރިހާ ދަރިވަރުން ބައިވެރިވި މި ޕެރޭޑުގައި 21 ސްކޮޑް ހިމެނިފައިވާއިރު ސްކޮޑްތައް ބަހާލާފައިވަނީ ގްރޭޑް 1،2އަދި3ގެ ދަރިވަރުން ހިމެނޭ ސްކޮޑަކާއި،4އަދި5ހިމެނޭ ސްކޮޑަކާއި،6އަދި7ހިމެނޭ ސްކޮޑަކާއި 8،9އަދި 10 ހިމެނޭ ސްކޮޑެއްގެ އިތުރުން ބެލެނިވެރިންނާއި ޓީޗަރުންގެ ސްކޮޑެކެވެ. ކޮންމެ ސްކޮޑަކުން ވެސް ފެނިގެން ގޮސްފައިވަނީ ސްކޫލްގައި ހިންގާ އެކިއެކި ހަރާކާތްތަކެވެ.\nމީގެ އިތުރުން ޕްލާސްޓިކް ނައްތާލުމައި، ޕްލާސްޓިކާއި ދެކޮޅަށް ހިންގާ ބައެއް ކަންތައްތަކެއް ފެނިގެންދާ ފްލޯޓްތަކެއް ވެސް ވަނީ ފެނިގެންގޮސްފައެވެ.\nމި ފްލޯޓްތައް ހަދާފައިވަނީ ސިންގަލް ޔޫސް ޕްލާސްޓިކް ފުޅި ބޭނުން ކޮށްގެނެވެ.\nމި ފިލޯޓްތަކާއި ގުޅޭގޮތުން މައުލޫމާތުދެއްވަމުން ޣިޔާސުއްދީން ސްކޫލްގެ ޕްރިންސިޕަލް ތޯހާ ސަލީމް ވިދާޅުވީ ޣިޔާސުއްދީން އިންޓަނޭޝަނަލް ސްކޫލަކީ ތިމާވެއްޓާއި ވަރަށް ރައްޓެހި ސްކޫލެއް ކަމަށެވެ. އަދި ފްލޯޓް ފަރުމާކޮށްފައިވަނީ މުޅި ދުނިޔެއަށް އަދި ގައުމަށް ވަރަށް މުހިއްމު މެސެޖެއް ލިބޭނެގޮތަށްކަމަށް އޭނާ ވިދާޅުވި އެވެ.\nމި ފްލޯޓް ހެދުމަށްޓަކައި 5000 އެއްހާ ޕްލާސްޓިކް ފުޅި ބޭނުން ކުރެވިފައިވާ ކަމަށާއި ފްލޯޓް ގެންގޮސް ރޫޅާލުމަށްފަހު އެފުޅިތައް ކަލެކްޝަން ޕޮއިންޓަށް ގެންދާނެ ކަމަށް ތޯހާ ވިދާޅުވިއެވެ. އަދި ހުރިހާ ފުޅިއެއް ޕާލޭ މޯލްޑިވްސް އަށް ގެންގޮސް މިފުޅިތައްވެސް ދާނީ ރީޔޫސް ކުރެވި ރީ ޑިޒައިން ކުރެވިގެން ކަމަށް ތޯހާ ވިދާޅުވިއެވެ.\nމި ޕެރޭޑާއި ގުޅޭގޮތުން ސްކޫލްގެ ދަރިވަރުން ބުނީ މިފަދަ އިވެންޓެއް ބޭއްވުމުން ވަރަށް އުފާވާ ކަމަށާއި މިފަދަ އިވެންޓްތައް ކުރިއަށް އޮތްތަނުގައިވެސް ބޭއްވޭނެ ކަމަށް އުއްމީދު ކުރާ ކަމަށެވެ.\nއަދި މިއީ ވަރަށް އާތަޖުރިބާއެއް ކަމަށާއި އާކަންތައްތަކެއް ދަސްވެގެން ދިޔަ ކަމަށް ދަރިންވަރުން ބުންޏެވެ.\nޣިޔާސުއްދީން ސްކޫލް އިންޓަނޭޝަނަލް ސްކޫލަކަށް ބަދަލުކޮށްފައިވަނީ 2010 ވަނަ އަހަރުއެވެ. އޭގޭ ކުރިން ސްކޫލްގައި ކިޔަވައިދެނީ ގްރޭޑް 1 އިން7އާއި ހަމައަށެވެ. ނަމަވެސް އިންޓްނޭޝަލް ސްކޫލަށް ބަދަލުކުރުމަށްފަހު ކިޔަވއިދެމުން ދަނީ ގްރޭޑް 1 އިން 10 އަކާއި ހަމައަށެވެ.


MV+ – MV+\nރިޕޯޓު: ހޯމް މިނިސްޓަރު ކޮބާ؟\nފޮޓޯ ކްރެޑިޑް: ސަން.އެމްވީ ގައުމުގައި ބޮޑެތި ކަންތައްތަކެއް އެބަ ހިނގައެވެ. ބައިނަލްއަގުވާމީ ޔޯގާ ދުވަސް ފާހަގަކުރުމަށް މިދިޔަ ހަފުތާގައި ގަލޮޅު ދަނޑުގައި ބޭއްވި ކަސްރަތު ހަރަކާތް ބަޔަކު…\nއ.ދ. ގެ އޯޝަންސް ކޮންފަރެންސްގައި މިނިސްޓަރ ޝައުނާ ބައިވެރިވެވަޑައިގެންފި އ.ދ. އޯޝަންސް ކޮންފަރެންސްގައި “އެޑްރެސިންގ މެރިން ޕޮލިއުޝަން” ގެ ނަމުގައި ކުރިޔަށްދިޔަ އިންޓަރެކްޓިވް ސެޝަނުގައި ރައީސުލްޖުމްހޫރިއްޔާ އިބްރާހީމް…\nތާރީހުގެ ތެރެއިން: ހިމަންދޫގައި ހިނގި ބިރުވެރި ހަނގުރާމަ\nމީގެ 15 އަހަރު ކުރިން ދީނީ ހަރުކަށި ފިކުރު އޮތް ހިސާބު “ރަށުގައި ދީނީ ހަމަނުޖެހުންތައް ހިނގި ދުވަސްވަރު، އެ ހަމަނުޖެހުންތަކުގައި ފުލުހުންނަށް މީހުން ދައްކައި، ފުލުހުންނަށް…\nއެމްޕީއެލްގެ މަސްލަހަތުވެރިންގެ އަޑު އަހާ، އެ ބޭފުޅުންގެ ހިޔާލު ހޯދުމަށް މި އަހަރުގެ ދެވަނަ ބައްދަލްވުން ބާއްވައިފި\nމޯލްޑިވްސް ޕޯޓްސް ލިމިޓަޑް (އެމްޕީއެލް) އިން އެ ކުންފުނީގެ މަސްލަހަތުވެރިންގެ އަޑު އަހާ، އެ ބޭފުޅުންގެ ހިޔާލު ހޯދުމަށް ސިލްސިލާ ބައްދަލުވުންތަކެއް ބާއްވަން ވަނީ ހަމަޖެހިފައެވެ. އަދި އެގޮތުން…\nރިޕޯޓު: ދައުލަތް އަބަދު ވެސް “ކޮމްޕްރޮމައިޒް” ވެފައި\nކޮމިޝަނެއްގެ މެންބަރަކު ކިޔައިދެއްވި ވާހަކައެކެވެ. އެ ކޮމިޝަނުން ބަލަމުންދިޔަ މައްސަލައަކާ ގުޅިގެން މީހަކު ހާޒިރުކޮށް ސުވާލުކުރަން ނިންމީއެވެ. ބައްދަލުވުން ނުނިމި އުޅެނިކޮށް ދައުލަތުގެ ވެރިޔަކު ގުޅިއެވެ. އަދި…\nރިޕޯޓް: މި ފަހަރުވެސް ރިޔާސީ ކެމްޕެއިންގެ މައިގަނޑު ހަތިޔާރަކަށް ދީނީ ކާޑު!\nރައީސް އަމީން ވެރިކަމުން ބޭލުމަށް ހިންގުނު މައިގަނޑު ހަރަކާތަކީ އަމީންދީދީ އަކީ ލާދީނީ ފިކުރުގެ ބޭފުޅެއްގެ ތުހުމަތެވެ. ހާއްސަކޮށް އަންހެންކުދިންނަށް ތައުލީމު ދިނުމަށް ފެއްޓެވި ސްކޫލާއި އެހެނިހެން…\nރިޕޯޓު: އަމިއްލަ ކުންފުނިތަކަށް ފައިދާވޭ! ސަރުކާރު ކުންފުނިތައް ގެއްލުމުގައި!\nމަސްވެރިކަމުގެ ދާއިރާގައި އިންވެސްޓްކޮށްގެން އުޅޭ އަމިއްލަ ކުންފުނިތަކުން ބިޔަ ބޮޑެތި ފެކްޓަރީތައް އަޅަނީއެވެ. އައުޓްލެޓްތައް އިތުރުކުރަނީއެވެ. ނަމަވެސް ދައުލަތުގެ މަސް ފެކްޓަރީ އަބަދު އުޅެނީ ގެއްލުމުން އަރައި…\nމޯލްޑިވްސް ވަރޗުއަލް ޓުއަރ އެކްސްޕޯގައި ބައިވެރިވާ ފަރާތްތަކަށް ސްރީލަންކަން އެއަރލައިންގެ ޙާއްސަ އޮފާއެއް\nމޯލްޑިވްސް ވަރޗުއަލް ޓުއަރ އެކްސްޕޯގައި ބައިވެރިވާ ފަރާތްތަކަށް ސްރީލަންކަން އެއަރލައިނުން ޙާއްސަ އޮފަރއެއް ތައާރަފްކޮށްފިއެވެ. ސްރީލަންކަން އެއަރލައިނުން ބުނީ މޯލްޑިވްސް ވަރޗުއަލް ޓުއަރއަށް ޒިޔާރަތްކުރާ ފަރާތްތަކަށް އެ…\nބޮޑު ޗުއްޓީއަށް ހާއްސަކޮށް ވެލިގާއިން ވަރުގަދަ ސޭލެއް އަޅުވައިފި\nބޮޑު ޗުއްޓީއަށް ހާއްޞަކޮށް ވެލިގާގެ ފިހާރަތަކުންބޮޑެތި ޑިސްކައުންޓްތަކާއި އެކު ހާއްސަ ޕްރޮމޯޝަނެއް މި އަންނަ ޖުލައި މަހުގެ ނިޔަލަށް ކުރިއަށްދާނެ ކަމަށް ވެލިގާއިން މައުލޫމާތުދެއްވައިފިއެވެ. މިޕްރޮމޯޝަނުގައި ގިނަ…\nއުރީދޫގެ ފައިބަރ ސުޕަރނެޓް ހަލުވި ސްޕީޑްތަކާއި އެކު ގއ. ދާންދޫއަށް!\n100 އެމްބީޕީއެސް އާއި ހަމައަށް ހަލުވި ސްޕީޑްތަކާއި އެކު، އުރީދޫ ސުޕަރނެޓް ފިކްސްޑް ބްރޯޑްބޭންޑުގެ ޚިދުމަތް ގއ. ދާންދޫއަށް މިއަދު ތައާރަފްކޮށްފިއެވެ. ދާންދޫގެ ރައްޔިތުންނަށް ފަސޭހަކަމާއެކު މި…\nއުރީދޫ މޯލްޑިވްސް އަކީ އެ ކުންފުނީގެ ތަަސައްވަރާ އެއްގިތުގެ މަތިން، ޑިޖިޓަލް ދިވެހި ރާއްޖެއެއް ބިނާކުރުމަށް އީޖާދީ ޓެކްނޮލޮޖީއާއި ޙިދުމަތްތައް ރާއްޖެއަށް ގެނައުމުގައި މުހިންމު އެއް މޭސްތިރިއެކެވެ.…\nފޯކަސް: ރާއްޖޭގެ ތާރިހުގެ ތެރެއިން ރައްޔިތުންގެ ފައިސާއިން ވައްކަން ކުރުން\nފޯކަސް: ގައުމީ އެއާލައިނަށް ބައިނަލްއަގުވާމީ ރަނގަޅު ބައިވެރިއަކު ބޭނުންވޭ!\nފޯކަސް: ވެލާނާ އިންޓަރނޭޝަނަލް އެއާޕޯޓުގެ ހުރިހާ ކަމެއް ބޮއްސުންލާފައި!\nMV+ Exclusive with Rishmee and Fazza from CFPS\nAhmed Athif From HDC | MV+ Exclusive\nAhmed Afrah, Baa Atoll Council President | MV+ Exclusive\nAli Sinan HA. Muraidhoo Council President | MV+ Exclusive\nThanzy, Strong Advocate for Save the Natural Beach of Villimale’\nHDC Unveils Mockup Apartments of Vinares Flats\nAhmed Waheed, Fighting to Halt Male’ City Council’s Operations at Villin’gili Beach\nRae Munavvar, Experienced Journalist Covering Conservation\nMV+ Business | Institute for Counseling and Psychotherapy (ICP)\nShamila Ahmed | MV+ People\nMV+ People | Gameera, The Farmer\nMV+ People | Rilwan Mohamed\nMV+ Food | Chicken Dumplings\nAglioeOlio by Highway Coffee Shop\nMV+ Food | Highway Submarine\nChicken & Valhomas Pizza by Pizza Kitchen\nMinister Mahloof on Yoga and it Islamic Verdict\nNasheed on Yoga and Exercise\nMinister Aslam on Housing in Male’ Area\nMinister Mahloof Receives Death Threats\nMTCC Concludes Hunavaru Program and Awards Its Participants\nHDC Announces the Opening of Event Space in Farukolhufushi\nPrivate Educational Institutions Are an Integral Part of the Education System: Vice President\nFeel free to become an exclusive progressive jackpot slot game Mega Vault Millionaire, and animations casino Zodiac $1 deposit. Zodiac Casino is one of the Mega Vault Millionaire, with over6million happy players an instant millionaire on the most popular online gaming experience with the legal age of only €1 claim your first deposit of our regular promotions casino Zodiac review Canada free spins no deposit bonus: Casino Zodiac is available only to become an instant millionaire on the greater. Minors may not play at any circumstances.\nFeel free to haveaconcern for our players, as you areaFREE CHANCE to become our next millionaire!


Manta ge domestic dhathuruthah medhukandaalai seaplane in Dhivehin ves ufulanee | Mihaaru\nމާަންޓާ އެއާގެ މަތިންދާ ބޯޓެއް: އެކުންފުނިން ވަނީ ޑޮމެސްޓިކް ދަތުރު ހުއްޓާލައި ސީޕްލޭންގެ ހިދުމަތް ދިވެހިންނަށް ވެސް ދޭން ނިންމާފައި.---ފޮޓޯ: ހުސައިން ވަހީދު/މިހާރު\nމަންޓާގެ ޑޮމެސްޓިކް ދަތުރުތައް މެދުކަނޑާލައި ސީޕްލޭނުން ދިވެހިން ވެސް އުފުލަނީ\n31 މާޗް 2020 - 14:052comments\nމަންޓާ އެއާއިން ބ. އަދި ދ. އަތޮޅަށް ކުރަމުން އައި ޑޮމެސްޓިކް ދަތުރުތައް މާދަމާ އިން ފެށިގެން ވަގުތީ ގޮތުން ހުއްޓާލި ނަމަވެސް ސީޕްލޭންގައި ދިވެހިންނަށް ވެސް ދަތުރުކުރެވޭނެ ކަމުގެ ޔަގީންކަން، އެ އެއާލައިނުން މިއަދު ދީފި އެވެ.\nމަންޓާއިން ބުނީ ކޮވިޑް-19އާ ގުޅިގެން ދަތުރުކުރާ މީހުން މަދުވެ، މާލީ ގޮތުން އުފުލަން ޖެހޭ ބުރަ ބޮޑުވުމާ އެކު ބ. ދަރަވަންދު އާއި ދ. ކުޑަހުވަދޫ އެއާޕޯޓަށް ދަތުރުކުރުން މާދަމާ އިން ފެށިގެން މެދުކަނޑާލާނެ ކަމަށެވެ.\nރާއްޖޭގައި އެންމެ ފަހުން އުފެއްދި އެއާލައިނުން ބުނި ގޮތުގައި ދެ އެއާޕޯޓަށް ކުރަމުން އައި ދަތުރުތައް ހުއްޓާލުމަކީ "އުނދަގޫ އެކަމަކު ވިޔަފާރީގެ ނިންމުމެކެ"ވެ. ރާއްޖޭގެ ހާލަތު ރަނގަޅުވަންދެން، އެ ދަތުރުތައް މެދުކަނޑާލާފައި އޮންނާނެ ކަމަށް ވެސް ބުންޏެވެ.\nއެކަމަކު މަންޓާ އެއާއިން ދެ އަތޮޅަށް ދަތުރުކުރާ ދިވެހިންނަށް އެ އެއާލައިންގެ ސީޕްލޭން ފްލައިޓްތަކުން ޖާގަ ލިބޭނެކަމުގެ ޔަގީންކަން ދިނެވެ.\n"މި އެއާލައިނުގެ ހިދުމަތް ހޯދަން އާންމުންގެ ފަރާތުން ތަކުރާރުކޮށް އެދެމުން ގެންދާތީ، ސީޕްލޭންގެ ދަތުރުތައް ކުރިއަށް ގެންދަން މިވަނީ ނިންމައިފަ އެވެ،" މަންޓާއިން ނެރުނު ބަޔާނުގައި ބުންޏެވެ.\nދެ އަތޮޅަށް ކުރާ އެ ދަތުރުތަކުގެ އިތުރުން، މަންޓާ އިން ބުނި ގޮތުގައި، އެމަޖެންސީ ފްލައިޓްތައް ވެސް ބާއްވާނެ އެވެ.\nމަންޓާ އިން ބުނީ އެއާލައިންގެ ވެބްސައިޓުންނާއި ރިޒަވޭންޝަން މެދުވެރިކޮށް ވެސް ޓިކެޓް ބުކުކުރެވޭނެ ކަމަށެވެ.\nއެކަމަކު ކޮރޯނާވައިރަސް ފެތުރުނަ ނުދޭން ކަމާ ބެހޭ ފަރާތްތަކުން އަޅާފައިވާ ފިޔަވަޅުތަކާއި ދޭ އިރުޝާދާ އެއްގޮތަށް އަމަލްކުރުމުގެ ގޮތުން، ކޮންމެހެން ކުރަން ޖެހޭ ދަތުރުތައް ނޫން ދަތުރުތައް ނުކުރަން، މަންޓާ އިން ވެސް ވަނީ އެދިފަ އެވެ.\nއިތުރު ލިޔުންތައް ސީޕްލޭން ވިޔަފާރި ޕްރޮމޯޝަން މަންތާ އެއާ


ފުޓްބޯޅަ ދަނޑުގެ ލައިޓް މާސްޓްތަކުގެ ބުޑުތައް އަޅަންފަށައިފި – Nilandhe\nނިލަންދޫ ފުޓްބޯޅަ ސްޓޭޑިއަމްގައި ލައިޓް ޖެހުމަށް ކުރަންޖެހޭ މަސައްކަތުގެ ތެރެއިން ފުރަތަމަ ލައިޓް މާސްޓްގެ ބުޑު އެޅުމުގެ މަސައްކަތް މިއަދު ފަށައިފިއެވެ. އެގޮތުން، ފުރަތަމަ ބުޑުގެ ކޮންކްރީޓް މަސައްކަތް މިއަދު ނިމޭނެކަމަށް ކޮންޓްރެކްޓަރ ހާމަކުރެއްވިއެވެ.\nގާތްގަނޑަކަށް 1 މިލިޔަން ރުފިޔާގެ މި މަސައްކަތުގެ ކޮންޓްރެކްޓަރަކީ އެޓިޓިއުޑް ޕްރައިވެޓް ލިމިޓެޑެވެ.\nނިލަންދޫ ސްޓޭޑިއަމްގައި ލައިޓް ޖެހުމަށް ރައީސް ޔާމީންގެ ސަރުކާރުން ހިންގާ މި މަޝްރޫޢުގެ ތެރެއިން، ޖުމްލަ6މާސްޓްޖަހައި 32 ލެޑްލައިޓް ހަރުކުރާނެއެވެ. ޕްރޮޖެކްޓްގެ ކޮންޓްރެކްޓްގައިވަނީ 100 ވޮޓްގެ ލެޑްލައިޓް ޖެހުންކަމަށް ވިޔަސް، ހަރުކުރާނީ 200 ވޮޓްގެ ލައިޓް ކަމަށް ކޮންޓްރެކްޓަރ މީގެކުރިން ހާމަކުރައްވާފައިވެއެވެ.\nނިލަންދޫ ބޮއި 25 ޑިސެމްބަރ 2016 ކުރިން 2:39 pm\nވައިސަރީ! ރައީސްޔާމީންގެ ފަހަތްޕުޅުގައި މަގޭރިންގެ އެމްޕީ ކުރަމުންދާ ބުރަ އަދި މިންނެތް މަސައްކަތުގެ ނަތީޖާ މިދަނީ ފެންނަމުންނެވެ. ރަށުން ބިންވެސް ހިއްކާއި ބޮޑު ބަނދަރެއް ހަދަނީއެވެ. ފުޓްސެލް ދަނޑުގެ މަސައްކަތް ކުރިޔަށް ދަނީއެވެ. ސްކޫލުގެ އާޢިމާރާތުގެ މަސައްކަތް ވެސް ކުރިޔަށް ދަނީއެވެ. ދެން އޮތީ އެއަރޕޯޓްގެ މަސައްކަތެވެ. ރައީސް ޔާމީނާއި އެމްޕީ ޑރ.ޚަލީލް އަށް އައްސަރިބަހުން ސާބަހެވެ.


Dhagandey ah Valencia ge captain kan dheefi | Mihaaru\nދަގަނޑޭ އަށް ވެލެންސިއާގެ ކެޕްޓަންކަން ދީފި\n13 ޑިސެމްބަރ 2020 - 09:38\nއަލީ އަޝްފާގް (ދަގަނޑޭ) އަށް ކްލަބް ވެލެންސިއާގެ ކެޕްޓަން ބޭންޑް ދީފި އެވެ.\nދާދި ފަހުން ވެލެންސިއާ އަށް ސޮއިކުރި ދަގަނޑޭ ވަނީ ކެރިއަރު ފަށައިގެން ފުރަތަމަ ފަސް ސީޒަނުގައި ވެލެންސިއާ ކުޅެފަ އެވެ. އަދި އޭނާ ވަނީ ވެލެންސިއާގެ އޭރުގެ ކެޕްޓަނުން ކަމަށްވާ އައްސަދު އަބްދުލްގަނީ އާއި ތޮއްޑޫ މުހައްމަދު ނިޒާމުގެ ބަދަލުގައި ބައެއް މެޗުތަކުގައި ބޭންޑް އަޅައިފަ އެވެ.\nދަގަނޑޭ ވަނީ އޭނާ ކުޅުނު ޓީމުތަކުގެ ތެރެއިން ނިއު ރޭޑިއަންޓް، ވީބީ އައްޑޫ އެފްސީ، ގްރީންސްޓްރީޓްސް އަދި ޓީސީ ސްޕޯޓްސް ކްލަބުގެ ކެޕްޓަން ބޭންޑް ވެސް އަޅައިފަ އެވެ. އޭނާ ވަނީ ގައުމީ ޓީމުގެ ކެޕްޓަންކަން ވެސް އަހަރުތަކެއްގައި ކޮށްފަ އެވެ.\nވެލެންސިއާގެ ވައިސް ކެޕްޓަނަކަށް ހަމަޖައްސާފައިވަނީ ދަގަނޑޭއާ އެކު ދާދި ފަހުން އެ ޓީމަށް ސޮއިކުރި އަކްރަމް އަބްދުލްގަނީ އެވެ. މިއީ އަކޫ ވެލެންސިއާ އަށް ކުޅޭ ހަތަރު ވަނަ ފަހަރެވެ. އެ ގޮތުން ފުރަތަމަ ވެލެންސިއާ އަށް ކުޅުނީ 2006 ވަނަ އަހަރު އެވެ. ދެ ވަނަ ފަހަރަށް ވެލެންސިއާއާ ގުޅުނީ 2013 ވަނަ އަހަރު އެވެ. އަދި ތިން ވަނަ ފަހަރު 2016 ވަނަ އަހަރު އެ ޓީމަށް ކުޅުނެވެ. އަކޫ އަކީ 10 އަހަރުތެރޭ ވެލެންސިއާ އިން ފުރަތަމަ ޑިވިޝަނުގައި ހޯދި ފުރަތަމަ ތަށި ކަމަށްވާ 2016 ވަނަ އަހަރުގެ އެފްއޭ ކަޕް ހޯދި ޓީމުގެ މުހިއްމު ކުޅުންތެރިއެކެވެ.\nއާ ސީޒަނުގައި ވެލެންސިއާ ކުޅޭ ފުރަތަމަ މެޗުގައި ދިރާގު ދިވެހި ޕްރިމިއާ ލީގުގައި މާދަމާރޭ ބައްދަލުކުރާނީ ކްލަބް ގްރީންސްޓްރީޓްސްއާ އެވެ.\nވެލެންސިއާއަށް މާބޮޑުވަރެއް ކުރެވޭނެހެނެއް ހީއްޔެއްނުވޭ ވަރަށް އާދައިގެ ކޯޗެއް ހުރީ.\nކަމެއް ސާބިތުކުރާކަށް ނުޖެހޭ، އަޝްފާގަށް ފުރިހަމަ އަށް އިތުބާރުކުރަން. ވަރުގަދަ ޓިމަކަށް ވާނެ. އަޝްފާގަށް މަރުހަބާ،\nގޯން އާ ދަ ޑޭސް ވެން ސްޕޯރޓްސް މެން އެންޑް ސްޓޫޑެންޓްސް ހެޑް ކްލީން ޝޭވަން ފޭސަސް! ނައު އޯލް ހެއަރ! ސްކޫލް ކުދިން ވެސް ތުބުޅި ނުބާލާ!! ވ އޮޑް އަސްލު! ކުރިން ވިއްޔާ 30 ވާ އިރު ވެސް 22 ކަމަށް އުފަންދުވަހުގެ ސެޓިފިކޭޓް ބަދަލް ކޮށްގެން ގްރޭޑް9އަކަށް ވަދޭ! ނޫނީ 16 ވާ އިރު 12 ކަމަށް ވެގެން ގްރޭޑް7ކަށް ވަދޭ! އެކަމް ވެސް ތުބުޅި ބާލާތީ ޅަ ކޮށް އަސްލު އެ އުމުރު ކުދިން ހެން ހީވޭ\nޓުރާންސްފަ ފީ ހާމަކޮށްލެވޭން ނެތްތޯ؟


Ali Waheed Raees Yameen falhi ah? vidhaalhuvanee Yameen minivan kuraan jehey kamah - One Online\n24 ޖެނުއަރީ 2021، މާލެ، ކުރީގެ ޓޫރިޒަމް މިނިސްޓަރު އަލީ ވަހީދުގެ މައްޗަށް އުފުލާފައިވާ ޖިންސީ ކުށުގެ ހަތް ދައުވާގެ އަޑުއެހުންތަކަށް ކްރިމިނަލް ކޯޓަށް -- ވަން ފޮޓޯ: މުހައްމަދު އައުޒަމް\nއަލީ ވަހީދު ރައީސް ޔާމީން ފަޅިއަށް؟ ވިދާޅުވަނީ ޔާމީން މިނިވަން ކުރާން ޖެހޭ ކަމަށް\nރައީސް ޔާމީންގެ މައްޗަށް އެމްއެމްޕީއާރުސީ މައްސަލައާ ގުޅުވައި ކުރެވޭނެ އެއްވެސް ދައުވާއެއް ނޯންނާނެ ކަމަށް ކުރީގެ ޓޫރިޒަމް މިނިސްޓަރު އަލީ ވަހީދު ވިދާޅުވެއްޖެއެވެ.\n"ރައީސް ޔާމީންގެ މައްޗަށް އެމްއެމްޕީއާރުސީ މައްސަލައާ ގުޅުވައި ކުރެވޭނެ އެއްވެސް ދައުވާއެއް ނޯންނާނެ. އެމަނިކުފާނުގެ ވެރިކަމުގައި ރާއްޖެއިން ބޭރުގައި ކުރެވުނު ތަހުގީގުގައި އެމަނިކުފާނުގެ އެކައުންޓްތައް ފްރީޒް ނުކުރެވުނީ މިދެންނެވި ސަބަބާ ހެދި. ރައީސް ޔާމީން މިނިވަން ކުރަންޖެހޭ." އަލީ ވަހީދުގެ ޓްވީޓް ގައި ވެއެވެ.\nޓުވީޓާ މެދުވެރިކޮށް އަލީ ވަހީދު މިއަދު މިހެން ވިދާޅުވެފައި މިވަނީ، ކުރީގެ ރައީސް އަބްދުﷲ ޔާމީންގެ އިސްތިއުނާފީ މައްސަލައިގައި މިއަދު ކުރިއަށްދާ އަޑުއެހުމުގައި ކަފާލާތުގެ ދަށުން ދޫކޮށްދިނުމަށާއި، މިހާރު ތަންފީޒު ކުރަމުން އަންނަ ފަސް އަހަރުގެ ޖަލު ހުކުމް ތަންފީޒު ކުރުން ފަސްކޮށްދިނުމަށް އެދި ކުރީގެ ރައީސް އަބުދުﷲ ޔާމީން އަބުދުލްގައްޔޫމުގެ ފަރާތުން ސުޕްރީމް ކޯޓަށް ހުށަހަޅާފައި ވަނިކޮށެވެ.\nމަނީލޯންޑާ ކުރުމުގެ ކުށުން ބަރީއަ ވުމަށް ޓަކައި، އެންޓި ކޮރަޕްޝަން ކޮމިޝަން (އޭސީސީ)ގެ އޭރުގެ ރައީސް މުއައްވިޒް ރަޝީދާ ބައްދަލު ނުވާކަން ޝަރީއަތަށް ސާބިތު ކޮށްދިނުމަށް، ރައީސުލްޖުމްހޫރިއްޔާގެ އޮފީހުގެ އެޕޮއިންޓްމެންޓް ލޮގްތަކަށް އެދުމުން ރައީސް އޮފީހުން އެއްވެސް ޖަވާބެއް ދީފައި ނުވާ ކަމަށް، އެ މައްސަލައިގައި ފަސް މިލިއަން ޑޮލަރުން ޖޫރިމަނާ ކޮށް، ފަސް އަހަރުގެ ޖަލު ހުކުމެއް ތަންފީޒު ކުރައްވަމުން ގެންދަވާ ކުރީގެ ރައީސް އަބުދުﷲ ޔާމީން އަބުދުލް ގައްޔޫމު ވަނީ އެމަނިކުފާނުގެ ފަރާތުން ސުޕްރީމް ކޯޓަށް ހުށަހެޅުމުން މިހާރު ކުރިއަށްދާ އިސްތިއުނާފީ އަޑު އެހުމުގައި ވާހަކަފުޅު ދައްކަވަމުން މިއަދު ވިދާޅުވެފައެވެ.\nގުޅޭ ޓެގު ކުރީގެ ޓޫރިޒަމް މިނިސްޓަރު އަލީ ވަހީދު ރައީސް ޔާމީން ޕީޕީއެމް ޕޮލިސް އެންޓި ކޮރަޕްޝަން ކޮމިޝަން އެމްއެމްޕީއާރުސީގެ ޚިޔާނާތް


ދިވެހި ދައުލަތުގެ ފިކުރީ މުދަލެއް ވަގަށް ނަންގަވައިގެން ޕާޓީއެއްގެ މަޤްޞަދުގައި ކުރައްވާ މަސައްކަތްޕުޅު އަޅުގަނޑު ވަރަށް ހިތާމަޔާއެކު ކުށްވެރިކުރަން – އެމްޑީޕީ ޕީޖީ މެންބަރު މުޙައްމަދު ނަޝީދު – Maldivian Democratic Party\nދިވެހި ދައުލަތުގެ ފިކުރީ މުދަލެއް ވަގަށް ނަންގަވައިގެން ޕާޓީއެއްގެ މަޤްޞަދުގައި ކުރައްވާ މަސައްކަތްޕުޅު އަޅުގަނޑު ވަރަށް ހިތާމަޔާއެކު ކުށްވެރިކުރަން – އެމްޑީޕީ ޕީޖީ މެންބަރު މުޙައްމަދު ނަޝީދު\nރައްޔިތުންގެ މަޖިލީހަށް މިއަދު ހުށަހެޅުއްވި ރައްޔިތުންގެ މަޖިލީހުގެ އިމްތިޔާޒްގެ ބިލަކީ ވޭތުވެދިޔަ ސަރުކާރުގައި ޑރ. ޙަސަން ސަޢީދު ބަންޑާރަނައިބު ކަމުގައި ހުންނެވި ދުވަސްވަރު ހުށަހެޅުއްވި ރައްޔިތުންގެ މަޖިލީހުގެ މަޖިލީހުގެ އިމްތިޔާޒްގެ ބިލާ އެއްވެސް ތަފާތެއް ނެތް ބިލެއް ކަމުގައި އެމްޑީޕީ ޕާލަމެންޓްރީ ގްރޫޕްގެ މެންބަރު އަދި ނޮޅިވަރަމް ދާއިރާގެ މެންބަރު މުޙައްމަދު ނަޝީދު ވިދާޅުވެއްޖެއެވެ.\nޑރ. ޙަސަން ސަޢީދުގެ ޤައުމީ ޕާޓީގެ ޕާލަމެންޓްރީ ގްރޫޕްގެ ލީޑަރު ރިޔާޒް ރަޝީދު ހުށަހެޅުއްވި މިބިލާމެދު ވާހަކަދައްކަވަމުން ނަޝީދު ވަނީ މިއީ ދައުލަތުގެ މުދަލެއް ވަގަށް ނަންގަވައިގެން ޕާޓީއެއްގެ މަޤްޞަދުގައި ކުރާކަމެއް ކަމަށާއި، އެކަމާ ހިތާމަކުރައްވާ ކަމަށް ވިދާޅުވެ މިއަމަލު ވަރަށް ބޮޑަށް ކުށްވެރިކުރައްވާ ކަމަށް ވިދާޅުވެފައެވެ.\nނަޝީދުގެ އިތުރުން މިބިލާމެދު ވާހަކަދެއްކެވި މެންބަރުންވަނީ ވޭތުވެދިޔަ ރައްޔިތުންގެ މަޖިލީހުން މިބިލު ފާސްކުރުމުން، މިބިލު ޤާނޫނަކަށް ނުވީ ޑރ.ޙަސަން ސަޢީދު ބަންޑާރަނައިބު ކަމުގައި ހުންނަވައިގެން އޭނާ ދެއްވި ލަފާގެ ސަބަބުން ކަމަށް ވިދާޅުވެ ޑރ. ހަސަން ސަޢީދަށް ވަރަށް ބޮޑަށް ފާޑުވިދާޅުވެފައެވެ.\nމިބިލާބެހޭގޮތުން ވާހަކަދެއްކެވި އެމްޑީޕީ ޕާލަމެންޓްރީ ގްރޫޕްގެ މެންބަރު އަދި ތިމަރަފުށީ ދާއިރާގެ މެންބަރު މުޙައްމަދު މުސްޠަފާ ވިދާޅުވީ ރައްޔިތުންގެ މަޖިލީހުގެ މެންބަރުންނަކީ 24 ގަޑިއިރު ބިރުވެރިކަންމަތީގައި ތިބޭ ބަޔަކަށް ވަނީނަމަ ރައްޔިތުންގެ މަޖިލީހުގައި ވަކާލާތުނުކުރެއްވޭނޭ ކަމަށާއި، ” އަޅުގަނޑުމެންގެ އަނބިދަރިންނާއެކު މަގުމައްޗަށް ނުކުންނައިރު އަޅުގަނޑުމެން ނުކުންނަން ބޭނުންވަނީ ޢިއްޒަތާއި އަބުރާއި ސަލާމަތާއެކު” ކަމަށެވެ.\nރައްޔިތުންގެ މަޖިލީހުގެ މެންބަރުންގެ ޢިއްޒަތާއި އަބުރު މީޑިއާއިން ނަގާލާކަމަށް ވިދާޅުވެ، މީޑިއާއަށް ވެސް މިއަދުގެ ޖަލްސާގައި މުސްޠަފާ ފާޑުވިދާޅުވިއެވެ.


Mi dhanee hadhdhun nettigen, mi hageegathaa kurimathilaa! | Mihaaru\nައައިލެންޑް އެކްސްޕާޓުގެ ބިދޭސީ މުވައްޒަފުން ގާ އުކަނީ: މުސާރަ ނުލިބި އެތައް މަހެއް ވެއްޖެ\n13 ޖުލައި 2020 - 12:40\nފެށުމުގައި ވެސް ހިޔާނާތް އެކުލެވޭކަމުގެ ތުހުމަތު، ބައެއް ފަރާތްތަކުން އަޅުވަމުން ގެންދިޔަ، ފުލުހުންނާއި ސިފައިންގެ ފްލެޓްތަކުގެ މަސައްކަތަށް އެ މީހުން، ކޮންމެ ދުވަހަކު ހެނދުނު ސައިޓަށް ވަދެ އެވެ. އަދި އިރުއޮއްސުމާ އެކު މަސައްކަތް ނިމި، ލޭބަ ކްއާޓަރަށް ހިނގާފައި ދަނީ ވެސް، ހަމަނުޖެހުމެއް ހިންގުމެއް ނެތި، އަމާންކަމުގަ އެވެ. އެކަމަކު އެ ކިޔަމަންތެރިކަން ވެސް ކޮޅުންލަ އެވެ. ހުޅުމާލެއިން މިއަދު އެ ފެނުނީ އެ މަންޒަރެވެ.\nރަނގަޅު ދިރިއުޅުމެއް ހޯދުމުގެ އުއްމީދުގައި އަމިއްލަ ގައުމު ދޫކޮށް ރާއްޖެ އައިސް މަސައްކަތްކޮށް އެކަމަކު މުސާރަ ނުލިބި، އާއިލާ ބިކަވެ، ބަނޑުފުރާނެ މުއްތިކުރާނެ ގޮތް ވެސް ނެތުމަކީ، ފަގީރު ބަޔަކާ ދެކޮޅަށް ދިވެހި ފަސްގަނޑުގައި ބަޔަކު ހިންގާ ނުބައިވެގެންވާ ޖަރީމާއެކެވެ.\nތައިލެންޑްގެ އައިލެންޑް އެކްސްޕާޓްގެ މުވައްޒަފުން، ހުޅުމާލޭގައި ދެ ވަނަ ފަހަރަށް ހަމަނުޖެހުން އެ ހިންގީ އެވެ. ކުރީ ދުވަހަށް ވުރެ މިއަދު ހާލަތު މާ ގޯހެވެ. ވީޑިއޯ އިން ފެންނަނީ، ކެކިއަރައިގެންފައިވާ ބައެކެވެ. ރުޅި ކޮންޓްރޯލުން ނެއްޓި، އަތު ޖެހުނު އެއްޗެއް، ފުލުހުންނާ ދިމާއަށް އުކީ އެވެ. ހިތްހަމަނުޖެހިގެން ބައެއް ދިވެހިން، އެ ދިމާލަށް ދާން އުޅުނު ތަން ފެނުނެވެ. އެކަމަކު، ދިވެހިންގެ ބިމުގައި އަނިޔާ ލިބި، މަކަރާއި ހީލަތުގައި އަބަދު ނުތިބެވޭނެކަން އެނގޭ ހިސާބުން ބިދޭސީންގެ ރުޅި ވެސް ދާނީ ފަޅައިގެންނެވެ.\nސިފައިންނާއި ފުލުހުންގެ ފްލެޓްތަކުގެ މަސައްކަތް 2012 ގައި ފެށީ ނޫމަޑިއާ ހަވާލުކޮށްގެންނެވެ. އައިލެންޑް އެކްސްޕާޓަކީ ނޫމަޑީގެ ހިއްސާ ކުރިން އޮތް ތައިލެން މީހެއްގެ ކުންފުންޏެކެވެ. އެކަމަކު މި ކުންފުނިތަކުގެ ހަގީގަތެއް ރަނގަޅަކަށް ނޭނގެ އެވެ. ރާއްޖެ އަންނާނީ ސިޔާސީ ކޮންމެވެސް މީހެއްގެ ހިޔަނީގަ އެވެ. ރާއްޖެ އައިސް ވިއްދާލާ ފައި، ގުޑުވާލަން އުނދަގޫވާނެ އެވެ.\nނޫމަޑި މަޝްހޫރުވީ، އެމްޑީޕީ ސަރުކާރުގައި، ރާއްޖޭގެ ބައެއް ރަށްރަށުގައި ބޯހިޔާވަހިކަމުގެ މަޝްރޫއުތައް ހިންގަން ހަވާލުވެ، ޓޫރިޒަމަށް ބިންތައް ހޯދައި، އެ ބިންތައް ކުރީގެ ރައީސް އަބްދުﷲ ޔާމީންގެ ވެރިކަމުގައި އަތުލުމުން، މި ސަރުކާރުން 55 މިލިއަން ޑޮލަރުގެ ބަދަލެއް ދަމައިގަތް ކުންފުންޏެއްގެ ގޮތުގަ އެވެ.\nއައިލެންޑް އެކްސްޕާޓް މުވައްޒަފުން ހަމަޔަކަށް އެޅުވުމަށް ފަހު، ފުލުހުން ވާހަކަ ދައްކަނީ --ފޮޓޯ/މިހާރު\nއެ މީހުން ކުރަން ޖެހޭ ބައެއް މަސައްކަތްތައް ރަނގަޅަށް ކުރިއަށް ނުގެންދިއުމުގެ ޝަކުވާ ވެސް އޮތެވެ. އަދި ބައެއް މަޝްރޫއުތައް ނިންމަން، ސަރުކާރުން ފައިސާ ވެސް ދޭން ޖެހުނެވެ. އަދި ނޫމަޑިއަށް އެޑްވާންސްގެ ގޮތުގައި ދިން ފައިސާގެ ތެރެއިން 92 މިލިއަން ރުފިޔާ އަނބުރާ ދައްކަން ޖެހުނަސް، 849 މިލިއަން ރުފިޔާގެ ބަދަލު ދިނީ، އެ ވެސް ނުލިބޭ ގޮތަށެވެ.\nއައިލެންޑް އެކްސްޕާޓުގެ "މަކަރުވެރިކަން" ފެށިފައި މި އޮތީ ނޫމަޑީގެ ފަހަތުންނެވެ. ސިފައިންނާއި ފުލުހުންގެ ފްލެޓްތަކަށް އަށް އަހަރު ވެގެންދާ އިރު ވެސް ފިނިހަކަ ސްޕީޑްގައި މަސައްކަތް ކުރިއަށް ދިޔައީ، އެ މަޝްރޫއުގެ ތެރެއިން ބައި އަޅަން ޖެހުނު މީހުން ގިނަވެ، ސިޔާސީ ގޮތުން ވެސް ކުރިމަތިވި ހުރަސްތަކާ އެކު ކަމަށް، ބެލިދާނެ އެވެ. އައިލެންޑް އެކްސްޕާޓްގެ ޑިރެކްޓަރުންގެ ބޯޑުގައި، އެކި ސަރުކާރުތަކުގެ އެކި މަގާމުތަކުގައި ތިބި މީހުން ހިމެނެ އެވެ. ބޭނުމަކީ ކޮންމެ ސަރުކާރެއްގެ ތެރެއިން ވެސް، ފައިދާތަކެއް ހޯދުމެވެ.\nއެކަމަކު އެ ފައިދާ ލިބުނަސް ނުލިބުނަސް، މި ފެންނަނީ އިންސާނުންތަކެއް ހާލުގައި ޖައްސައި، ރުޅިވެރިކަން ބޮޑުކުރާ ތަނެވެ. މުސާރަ ނުދެވޭ ވަރުގެ މާލީ ތަނަވަސްކަން ނެތީސް، ބޮޑެތި އެތައް މަޝްރޫއުތަކާ ހަވާލުވެގެން، އައިލެންޑް އެކްސްޕާޓުން އެ އުޅެނީ، މި ގައުމުގައި ސަރުކާރު ވެސް އޮވެ، ދައުލަތުގެ އެކި އިދާރާތައް ވެސް ހިނގަމުން ދަނިކޮށެވެ. އެއިން އެއްވެސް މައްސަލައެއް ބެލި، ފިޔަވަޅެއް ނާޅަ އެވެ. ހުޅުމާލޭ ދެ ވަނަ ފިޔަވަހީގައި އައިލެންޑް އެކްސްޕާޓުން ބޮޑެތި ބިންތަކުގައި އަމިއްލައަށް ފްލެޓްތައް އެބަ އިމާރާތްކުރެ އެވެ. ދިވެހިންގެ ނަމުގައި ބިންތައް ވެސް ގަނެފައިވެ އެވެ. އެކަމަކު މުވައްޒަފުންނަށް މުސާރަ ނުދީ، އެތައް ހާސް ބަޔަކު ހާލުގައި ޖައްސަނީ އެވެ.\nހިއުމަން ޓްރެފިކިންއާ ދެކޮޅަށް ރާއްޖެ އިން މަސައްކަތްކުރާ ކަމަށް ބުންޏަސް، އެއީ ހަގީގަތެއް ނޫނެވެ. އެމްޑީޕީގެ މަޖިލިސް މެމްބަރު އަލީ ރިޒާގެ ކުންފުނިން މިހާރު އެ ޖަހާ ސަކަރާތާ މެދު ވިސްނާލިޔަސް، މިއީ މަކަރާއި ހީލަތުން ސަލާމަތްވެވޭނެ ފުރުސަތު އޮތް ދައުލަތެއް ކަން އެނގެ އެވެ. ބޮޑުފިނޮޅުގައި ހަދާ ރިސޯޓްގެ މަސައްކަތަށް އެތައް ސަތޭކަ ބިދޭސީން ގެންގޮސް މި ހުރިހާ ދުވަހު ގެންގުޅުނީ ރިޒާގެ ރިޒް ކުންފުނިންނެވެ. މުސާރަ ނުލިބި، ހާލުގައި ޖެހުމުން ދެން ހިންގި ހަމަނުޖެހުންތަކާ ގުޅިގެން ރިޒާ ވެސް ފުރަތަމަ ވިދާޅުވި ވާހަކަތަކުން އެނގެނީ، އެއީ އޭނާގެ ކުންފުނީގެ ޒިންމާގެ ދަށުގައި ތިބި ބައެއް ކަމެވެ. ނަމަވެސް މިހާރު މި ފެންނަނީ އެ އެންމެން އެ ރަށަށް ދޫކޮށްލާފައި، ރިޒް ކުންފުނިން އަތްއުރާލި ތަނެވެ.\nމިވަރުން ވެސް ކުންފުނިތަކާއި އެ ކުންފުނިތަކުގެ ވެރިންނަށް، ގާނޫނީ "ދިގު އަތުން" ފިލާނެ ޖާގަ ލިބެނީ ހެއްޔެވެ؟ ދިވެހި ދައުލަތުގެ ކަމާ ބެހޭ މުއައްސަސާތަކަށް ވެފައި މި އޮތީ ކިހިނެއް ހެއްޔެވެ؟ ރައްޔިތުންގެ މަޖިލިހުގެ މެމްބަރަކަށް ވުމުން، އެމްޑީޕީގެ "ސުޕަ މެޖޯރިޓީ" ނިދީ ހެއްޔެވެ؟ ނުވަތަ މި ބޮޑު މަކަރާއި ހީލަތަކީ، "އަހަރެމެންގެ ދިރިއުޅުމުގެ ބައެއް" ކަމަށް ބަލައި، ކަންފަސޭހަ އުސޫލަށް ދޫކޮށްލަނީ ހެއްޔެވެ؟ ފުލުހުން ހިންގާ ތަހުގީގުގެ ސީރިއަސްކަން އޮތީ ކޮން މިންވަރަކަށް ހެއްޔެވެ؟\nބޮޑުފިނޮޅުގައި ހާލުގައި ޖެހުނު މީހުންނަށް ހިލޭސާބަހަށް ގާނޫނީ އެހީތެރިކަން ފޯރުކޮށްދެނީ\nސުވާލުތައް އުފެދެނީ ވަކި ވަރަކަށެއް ނޫނެވެ. ގައުމުގައި ހިންގާ ޖިނާއީ އަދި އިންސާނިއްޔަތާ ހިލާފު އަމަލްތަކާ ހެދި، ދައުލަތެއްގެ ގޮތުގައި ދިވެހިން މިދަނީ ކޮން މިސްރާބަކަށް ކަން ނޭނގޭ ހިސާބަށް، ކަމާ ބެހޭ ވެރިން އެމީހުންގެ މަސްއޫލިއްޔަތުތަކުން އަތް ދޫކޮށްލައިފި އެވެ. ނުވަތަ އަބަދުވެސް ވިކެނީ އެވެ. ކުރިންނާއި މިހާރު ވެސް މެ އެވެ.\nUPDATE: Hamanujehun control koh 40 bidheysee aku hayyarukoffi\nމިއަދުގެ ވީޑިއޯ އިން ދިވެއްސަކު ވަރަށް ކެރިގެން، ބަންގްލަދޭޝް މީހުންނާ ދިމާއަށް ދާން އުޅުނު ތަން ފެނުނެވެ. އޭނާގެ އަތުގައި އޮތް ހެލްމެޓް ވެސް "އެ ގަޓުގައި" އެޅި އެވެ. އެކަމަކު އޭރު މައިތިރިވެގެން ތިބި "ގުލާނުވެރިން" އަނެއްކާވެސް ގާ އުކަން ފެށި އެވެ. އެއީ އެއްގޮތަކަށް ވެސް އެ ޒުވާނާ ފަދަ ހިތްވަރު ގަދަ ދިވެހިންގެ ކެތްތެރިކަން ޓެސްޓްކުރަން، އެމީހުން ދައްކަމުން އަންނަ ރުޅިވެރިކަމެއް ނޫނެވެ. އެއީ އެމީހުން ކުރާ މަސައްކަތަށް އުޖޫރަ ނުލިބި، އެމީހުންނާއި ގައުމުގައި ތިބި އެމީހުންގެ މައިންބަފައިންނާއި އަނބިދަރިން ބިކަވުމުގެ ރުޅި އެވެ.\nދިވެހިންގެ ހިތްވަރެއް ހުރި ނަމަ، ދިމާކުރަންވީ އެމީހުންނަކާ ނޫނެވެ. ދިވެހިން ނުކުންނަންވީ، ހިއުމަން ޓްރެފިކިންގެ ތެރެއިން ބައި އަޅަމުން އަންނަ އިމިގްރޭޝަންގެ މުވައްޒަފުންނާއި ބޭރުން މީހުން އެތެރެކުރާ ރެކްރޫޓު ކުންފުނިތަކާއި، މުސާރަ ނުދީ، އަމިއްލަ ޖީބު ބޮޑުކުރާ ވިޔަފާރިވެރިންނާއި ވިކިފައި ތިބި ދައުލަތުގެ ވެރިންނާ ދެކޮޅަށެވެ. ދިވެހިން، ހިތްވަރު ދައްކަންވީ ދިވެހިންނަށެވެ. ދިވެހި ގައުމު އިސްލާހުކޮށް، ހިޔާނާތާއި އަނިޔާވެރިކަމުން ސަލާމަތްކުރަން މި ގައުމަށް އަންނަން ޖެހެނީ އިންޑިއާ އާއި ޗައިނާ އާއި ޔޫރަޕާއި އެމެރިކާއަކުން ނޫނެވެ. މިއީ ދިވެހިންނަށްޓަކައި ދިވެހިން ހައްލުކުރަން ޖެހޭ މައްސަލަތަކެވެ.\nބޮޑުފިނޮޅުން ފެނުނީ ހިއުމަން ޓްރެފިކިންގެ ލާމަސީލު މިސާލެކެވެ. ހުޅުމާލެއިން މި ފެންނަނީ ވެސް އޭގެ ހަމަ ލާމަސީލު މިސާލުތަކެވެ. ހާލުގައި ޖެހިފައި ތިބި އިންސާނުންތަކަކަށް ލިބެން ޖެހޭ އުޖޫރައިގެ ހައްގުގެ ވާހަކަ ދެއްކުމަކީ، "ގައުމަށް ގައްދާރުވުން" ކަމަށް ސިފަކުރާ ވެރިން ދައުލަތުގައި ތިބޭ ނަމަ، އާއެނކެވެ: ދިވެހި ގައުމު ވެސް މި އޮތީ ހަގީގަތުގައި ހަމަ ވަރަށް ހާލުގަ އެވެ.\nދެން ވެސް ހަގީގަތާ ކުރިމަތިލާށެވެ. ނޫނީ ދިވެހި ދައުލަތް، ހުރިހާ ކަމަކުން ވެސް، ބިކަވަމުން ދާން ދޫކޮށްލައިގެން ތިބޭށެވެ.\nކޮލަމް ބިދޭސީން ހިއުމަން ޓްރެފިކިން ގަވާއިދާ ހިލާފަށް އުޅޭ ބިދޭސީން ކުށްކުރުން ހަމަނުޖެހުން މުޒާހަރާ\n57 ކޮމެންޓް, 126 ރިއެކްޝަންސް\nދިވެހިންގެ ހިތްވަރެއް ހުރި ނަމަ، ދިމާކުރަންވީ އެމީހުންނަކާ ނޫނެވެ. ދިވެހިން ނުކުންނަންވީ، ހިއުމަން ޓްރެފިކިންގެ ތެރެއިން ބައި އަޅަމުން އަންނަ އިމިގްރޭޝަންގެ މުވައްޒަފުންނާއި ބޭރުން މީހުން އެތެރެކުރާ ރެކްރޫޓު ކުންފުނިތަކާއި، މުސާރަ ނުދީ، އަމިއްލަ ޖީބު ބޮޑުކުރާ ވިޔަފާރިވެރިންނާއި ވިކިފައި ތިބި ދައުލަތުގެ ވެރިންނާ ދެކޮޅަށެވެ.\nދާދި އިހަށްދުވަހު ލިޔުންތެރިންނަށް މަރުހަބާ ވިދާޅުވެ، ލިޔުންތެރިންނާ މެދު ފަޚުރުވެރިވާކަމަށް ޓުވީޓު ކުރެއްވި މައުމޫނުގެ ވެރިކަމުގައި މި ލިޔުން މޫސާ ލަތީފު ލިޔުއްވި ނަމަ، މިހާރު މޫސާ ލަތީފު ހުންނެވީހީ ޖަލުގައި. ޖެނަރޭޓަރެއްގައި ބަނދެފައި. ނުވަތާ ގާފުންޏެއްގެ މަތީގައި އަވީގައި ބަންޑުން. ވަރަށް ފައްކާ ލިޔުމެއް.\nނޫމަޑިއާ ދެކޮޅަށް އަޑުއުފުލުމަށް ގޮވާލަން، މަކަރާހީލަތުން އެވަނީ ދިވެހިރައްޔިތުންގެ އެތަށް ފައިސާއެއްދަމައިގެންފަ، މިއަދު މިހާލަތުގެ ޒިންމާ ނޫމަޑިން ނަގަންޖެހޭ\nވަރަށް ފުރިހަމަ ލިޔުމެއް. ދިވެހިންނަށް ވިސްނޭނީ ކޮން އިރަކުންބާ؟؟ ދައުލަތުގެ ވެރިންނަށް ވިސްނޭނީ ކޮން އިރަކުންބާ؟ އިންސާފު ލިބޭނީ ކޮން ިއރަކުންބާ؟ ކުށްކުރާ މީހުންނަށް ހައްޤު އަދަބު ލިބޭނީ ކޮން ިއރަކުންބާ؟\nފައްޔާޒާއި މާލީ ވަޒީރު އަމީރަކީ ވަރަށް ގާތް ދެބޭފުޅުން. މިދެބޭފުޅުންގެ ލަފާގެ މަތިން ނޫމަޑިއަށް ވަނީ ބިލިއަނެއްހާ ރުފިޔާ ދައުލަތުން ބަދަލުގެ ގޮތުގައި ދީފައި. އައިލެންޑް އެކްސްޕާޓުގެ އަނޮން އަކީ ނޫމަޑީގެ 25% ހިއްސާދާރެއް.\nބިދޭސީން އެތެރެ ކުރިމީހުންގެ މައްސަލަ ބެލުމުގެ ކުރީން ގަވާއިދާއި ހިލާފަށް ޔައުނީ އިމިގްރޭޝަން ގަވާއިދާއި ހިލާފަށް އުޅޭ މީހުން ހިފާ ހައްޔަރުކޮށް އެމީހުން ބޭރުކުރޭ. އެއިގެ ފަހުން އެމީހުން އެތެރެކުރި މީހުންގެ މައްސަލަ ތަހުގީގު ކުރޭ. އިސްފަސްކޮށް ރައްޔިތުމީހާއަށް މުޖުތަމައު އަށް ވޭނަކަށް ވާގޮތަށް ކަންކަން ނުކުރޭ\nމިރާއްޖޭގައި ބިދޭސީން ގަވާއިދާއި ޚިލާފަށް މިއުޅޭ ގޮތަށް، ދުނިޔޭގެ ކޮން ގައުމެއްގައިތޯ އުޅެވެނީ؟ ނުރުހުމުގައި ފޮނުވާލައިގެން ނުވާނެއޭ ބުނާ ފަރާތްތަކަށް ދިވެހިން މިއަދު އުޅެންޖެހިފައި މިވާ ދަތިހާލު ނުވިސްނެނީތޯ؟ ހަމަ ކޮންމެ ކަމެއްވެސް ސިޔާސީ މަންފާއަށް ބުރަވެ ވާހަކަދެއްކުމުން ހުރިހާ ކަމެއް ނިކަމެތި ރައްޔިތުމީހާއަށް. ދިވެހިންގެ އިންސާނީ ހައްޤުތައް ހިމާޔަތް ކުރުމުގެ ބަދަލުގައި ބިދޭސީންގެ ހައްޤުތައް މިގައުމުގައި ކުރާން އުޅޭ ކުދީންނަށް ސަލާމް.\nހައްދުން މައްޗަށް ދިޔައަސް މުއްސަދިންނާއި ރިސޯޓް އޯނަރުންނާއިި މިހެންގޮސް މަސައްކަތް ކުރުވާމީހުން ކުޑަ މުސާރަކޮޅެއްދީފަ ބޮޑުފައިދާ ހޯދަން ކުރާ މަސައްކަތް! ދިވެހި އަޅުން ގެންގުޅޭހެން ނުގެންގުޅެވޭނެ! އޮޑި ދޯނިފަހަރުވެސް ތިމީހުން! އެއްމެ ދިވެއްސަކާއެކު ކަންނެއްޔަށް، ސަޕްލައި، ވަޅޯމަސް ވިއްކުން، ތަރުކާރީ ދަނޑުތަށް ހުރިހާތަނެއްގަ،\nދިވެ ހިން ނިކުންނަންވީ ލިސްޓުގަ3ބަޔެއް މަދު! އެއްބަޔަކީ ޓޫރިސްޓް ވިސާގައި ރާއްޖެ އައިސް ހިތު ހުރި ގޮތަކަށް އުޅޭ ބަންގާޅިންނާއި ސައް ހަ ލިޔެކިޔުން އޮވެގެން ރާއްޖެ އައިސް ލިޔެކިޔުމުގެ މުއްދަތު ހަމަވުމުންވެސް ޤާނޫނާއި ގަވާއިދާ ހިލާފަށް އުޅޭ ބަންގާޅިންނާއި ރާއްޖެ ގެންނަ ފަރާތަށް ފިލައިގެން އެ ހެން ގޮތްގޮތުން ބޮޑު މުސާރަ ހޯދަންއުޅޭ ބަންގާޅިންނާއި ދެކޮޅަށްވެސް ދިވެ ހިން ނިކުންނަންޖެ ހޭ!\nވަރަށް މަކަރުވެރި ލިޔުމެއް. ދިވެހިން ބިދޭސީންނާއި ދެކޮޅަށް ނުކުމެދާނެތީ ލިޔެފައިވާ ލިޔުމެއް. އެކަމަކު ސޮރީއޭ ބުނެވޭނީ. މިއީ މައުމޫނުގެ ވެރިކަމެއްނޫން. މިތާނގައި އިނދިކޮޅެއް އެބައޮތް.


ރައީސް މުޙައްމަދު ނަޝީދުގެ ޢާއިލީ ބައްދަލުވުންތަކަށް އަނެއްކާވެސް ހުރަސް އަޅައިފި | President Mohamed Nasheed\nރައީސް މުޙައްމަދު ނަޝީދުގެ ޢާއިލީ ބައްދަލުވުންތަކަށް އަނެއްކާވެސް ހުރަސް އަޅައިފި\nބޭއިންސާފު ޝަރީޢަތެއްގެ ވާސިތާއިން ރައީސް ޢަބްދުﷲ ޔާމިންގެ ސަރުކާރުން ހައްޔަރުކޮށްފައިވާ ރައީސް މުޙަންމަދު ނަޝީދުގެ ޢާއިލާ އެމަނިކުފާނުގެ އަރިހަށް ޒިޔާރަތްކުރުމުގެ ޙައްޤުން މަޙްރޫމުކުރުމަށް ކުރަމުންދާ މަސައްކަތްތައް މިއޮފީހުން ހަރުކަށި ޢިބާރާތުން ކުށްވެރިކުރަމެވެ.\nރައީސް ނަޝީދުގެ ޢާއިލާ ބޭފުޅުންނަށް އެމަނިކުފާނަށް ހަފުތާއަކު އެއްފަހަރު ޒިޔާރަތްކުރުމަށްދީފައިވާ ހަނި ފުރުސަތުގެ ތެރެއިންވެސް، އެމަނިކުފާނުގެ މައިންބަފައިންނާއި، އެއްބަނޑު އެއްބަފާ ބޭފުޅުންނަށް އެމަނިކުފާނާ ބައްދަލުނުކުރެވޭނަކަމަށް މޯލްޑިވްސް ކަރެކްޝަނަލް ސަރވިސަސްއިން މިއަދުވަނީ އަންގާފައެވެ. މިއީ ރައީސް ނަޝީދާމެދު ސަރުކާރުން ހިންގަމުންގެންދާ އަނިޔާވެރިކަމުގެ ސިލްސިލާގެ ބޮޅެއްގެގޮތުގައި މެނުވީ ސިފަކުރެވޭކަށްނެތެވެ.\nމިއީ ރައީސް ނަޝީދު ކުރިން ހައްޔަރުކޮށްފައި ހުންނެވިއިރު އެމަނިކުފާނުގެ އަރިހަށް ޒިޔާރަތްކުރުމުގެ އުސޫލު ހަމަޖެހިފައިވާ އުސޫލާއި ޚިލާފަށް ނިންމާފައި ނިންމުމެކެވެ. އަދި ދިވެހިރާއްޖޭގެ ޖަލުތަކުގައި ހައްޔަރުކޮށްފައިވާ ޤައިދީންނާ އެބައިމީހުންގެ ޢާއިލާއާ ބައްދަލުކުރުމަށް އޮންނަ ޢާންމު ހަމަތަކާއި ޚިލާފަށް، ރައީސް ނަޝީދަށް ސީދާ އަމާޒުކޮށް ނިންމާފައިވާ ނިންމުމެއްކަންވެސް މިފުރުސަތުގައި ފާހަކުރަމެވެ.\nމީގެކުރިން މިއަހަރުގެ ޖޫންމަހުގެ ތެރޭގައި ރައީސް ނަޝީދު ޖަލުގައި ބަހައްޓާފައި ހުރިއިރު، އެމަނިކުފާނުގެ އަނބިކަނބަލުންނާއި، ބޭފުޅުންނާއި، މައިންބަފައިންނާއި، އެއްބަނޑު އެއްބަފާ ބޭފުޅުންނަށް އެމަނިކުފާނުގެ އަރިހަށް ޒިޔާރަތްކުރުމުގެ ފުރުސަތު ފުރުތަމަ ދީފައިމެ، އެފުރުސަތުވަނީ ހަމައެކަނި އެމަނިކުފާނުގެ އަނބިކަނބަލުންނާއި، ބޭފުޅުންނަށް އެކަނި އޮންނަގޮތަށް ހަނިކޮށްފައެވެ.\nރައީސް ނަޝީދު ގޭބަންދަށް ދާއިމީކޮށް ބަދަލުކުރުމަށްފަހު، 23 އޮގަސްޓު 2015 ގައި ޤާނޫނާ ޚިލާފަށް އެމަނިކުފާނު އަލުން ޖަލަށް ގެންދިޔަ ފަހުން، އެމަނިކުފާނުގެ ޢާއިލާއަށް ސަރުކާރުން ކުރަމުންދާ ތުރާލާއި، ފުރައްސާރައާއި، އުނދަގޫތައްވަނީ ގިނަކޮށްފައިކަންވެސް މިއޮފީހުން ހިތާމަޔާއެކު ފާހަގަކުރަމެވެ.


ލަންކާގެ ބޮޑުވަޒީރު ކަމަށް އަނެއްކާވެސް ރަނިލް އައްޔަން ކުރައްވައިފި\nލަންކާގެ އައު ބޮޑުވަޒީރު އަދި ޔުނައިޓެޑް ނޭޝަނަލް ޕާޓީގެ ލީޑަރު ރަނިލް ވިކްރަމަސިންހަ ---\nލަންކާގެ އާ ބޮޑު ވަޒީރަކަށް ޔުނައިޓެޑް ނޭޝަނަލް ޕާޓީގެ ލީޑަރު ރަނިލް ވިކްރަމަސިންހަ އައްޔަން ކުރައްވައިފިއެވެ.\nއުމުރުފުޅުން 73 އަހަރުގެ ޔުނައިޓެޑް ނޭޝަނަލް ޕާޓީ (ޔޫއެންޕީ)ގެ ލީޑަރު އިއްޔެ ލަންކާގެ ރައީސް ގޮޓަބާޔަ ރާޖަޕަކްސައާ މަޝްވަރާ ކުރެއްވި ކަމަށް މީޑިއާ ރިޕޯޓުތައް ބުނެއެވެ. އަދި މިއަދު ވެސް އެ ދެބޭފުޅުން ބައްދަލުވުން ބޭއްވި ކަމަށްވެއެވެ.\nހަތަރު ފަހަރެއްގެ މަތިން އެ ގައުމުގެ ބޮޑުވަޒީރުކަން ކުރައްވާފައިވާ ވިކްރަމަސިންހަ 2018 ވަނަ އަހަރުގެ އޮކްޓޯބަރު މަހު ބޮޑުވަޒީރުކަމުގެ މަގާމުން ވަކިކުރެއްވީ އޭރުގެ ރައީސް މައިތިރިޕާލާ ސިރިސޭނާއެވެ. ނަމަވެސް ދެމަސް ފަހުން ސިރިސޭނާ ވަނީ ބޮޑުވަޒީރުކަމަށް އަލުން އިސްކުރައްވާފައެވެ.\nއިންތިގާލީ ސަރުކާރު ހިންގެވުމުގެ އެންމެ އިސް ވެރިޔަކަށް އޭނާ އަށް ޕާޓީތަކުގެ ތާއީދު އެބަ އޮތެވެ.\nވެރިކަންކުރާ ސްރީލަންކާ ޕޮޑުޖަނަ ޕެރަމުނާ (އެސްއެލްޕީޕީ)ގެ މެމްބަރުންނާއި، އިދިކޮޅު މައި ޕާޓީ ސަމާގީ ޖަނާ ބާލަވެގަޔާ (އެސްޖޭބީ)ގެ ބައެއް މެމްބަރުންނާއި، އިތުރު އެތައް ޕާޓީއަކުންވެސް ވިކްރަމަސިންހައަށް ޕާލަމެންޓްގެ އަޣުލަބިއްޔަތު އޮތްކަން ހާމަކުރުމަށް ތާއީދުކުރާކަން ހާމަކޮށްފައިވާ ކަމަށް އެ ފަރާތްތަކުން ބުނެއެވެ.\nސްރީލަންކާގެ ރައީސް ގޯޓާބަޔައަށް ބޮޑުބޭބެ ކިޔާ އަދި ބޮޑުވަޒީރު މަހިންދަ ރާޖަޕަކްސަ އިސްތިއުފާ ދެއްވައި، ހުރިހާ ޕާޓީތަކެއްގެ އިންތިގާލީ ސަރުކާރެއް އެކުލަވާލުމަށް މަގު ކޮށައިދިން ފަހުން މިދިޔަ ދެ ދުވަހު ވެސް އޮތީ ސަރުކާރެއް ނެތި އެވެ.


Adeebai Bahdhalu Kurumuge Huhdha akah MDP in Edhijje\nއަދީބާ ބައްދަލު ކުރުމުގެ ހުއްދައަކަށް އެމްޑީޕީން އެދިއްޖެ\nކުރީގެ ނައިބް ރައީސް އަދީބަށް މިސްރަށް ކުރެއްވި ދަތުރުފުޅުގެ ތެރެއިން---ފޮޓޯ:ރައީސް އޮފީސް\nހަބަރު | ސިޔާސީ | 19 ޖޫން 2017 |0ކޮމެންޓް\nކުރީގެ ނައިބް ރައީސް އަހުމަދު އަދީބާ ބައްދަލު ކުރުމުގެ ހުއްދައަކަށް އިދިކޮޅު އެމްޑީޕީން އެދިއްޖެ އެވެ.\nއެމްޑީޕީން އިއްޔެ ހޯމް މިނިސްޓަރު އަޒުލީން އަހުމަދަށް ފޮނުވި ސިޓީއެއްގައި ބުނެފައިވާ ގޮތުގައި އަދީބާ ބައްދަލު ކުރަން ބޭނުންވަނީ އަދީބުގެ ސިއްހީ ހާލުކޮޅާ މެދު އާއިލާއިން ކަންބޮޑުވެ އެމްޑީޕީގެ އެހީއަށް އެދިފައިވާތީއެވެ.\nއެހެންކަމުން އެމްޑީޕީގެ ރައީސް މުހައްމަދު ނަޝީދުގެ ފަރާތްޕުޅުން އެޕާޓިގެ ޗެއާޕާސަން ހަސަން ލަތީފާ، ނައިބް ރައީސް މުހައްމަދު ޝިފާޒާއި، ޕީޖީ ލީޑަރު އިބްރާހީމް މުހައްމަދު ސޯލިހުއަށް އަދީބާ ބައްދަލު ކުރުމުގެ ފުރުސަތު ދިނުމަށް އެދިފައިވެއެވެ.\nއަދީބަށް ސްޕެޝަލް ޕްރޮޓެކްޝަން ހަމަޖައްސައެއް ނުދިން\nމައްސަލައެއް ތާވަލު ކުރުމުން ނޫނީ އަދީބަށް ވަކީލު ބައްދަލުވުން ނުދޭން ނިންމައިފި\nޝަކުވާތަކާއި ގުޅިގެން އެޗްއާރުސީއެމުން އަދީބާ ބައްދަލުކޮށްފި\nމަސް ދުވަހަށް ފަހު އަދީބަށް ވަކީލު ބައްދަލުވުން ދީފި


Cochin ferry Kulhudhuffuttah foaraifi\nކޮޗިންއާ ރާއްޖެއާ ދެމެދު ފެރީ ހިދުމަތް\nރާއްޖެ އާއި ކޮޗިންއާ ދެމެދު މަހަކު 2-3 ދަތުރު ކުރާނެ\nކުދި ވިޔަފާރިތައް މާކެޓް ކުރެވިގެންދާނެ\nމި ފެރީ މާލެއަށްވެސް އައުމަށް ހަމަޖެހިފައިވޭ\nކ. މާލެ | 26 ސެޕްޓެންބަރ 2020 | ހޮނިހިރު 06:49 | 14,390\nދަތުރުތައް ކުރުމަށް ބޭނުން ކުރާ ކާގޯ ފެރީ އަކީ އިންޑިއާގެ ޝިޕިންގ ކޯޕަރޭޝަނުން އޮޕަރޭޓް ކުރާ ފެރީއެއް - ރާއްޖެއެމްވީ\nއިންޑިއާގެ ކޮޗިންއާއި ރާއްޖެ އާއި ދެމެދު ބާއްވާ ކާގޯ ފެރީ ހދ. ކުޅުދުއްފުއްޓާ ހަމައަށް ފޯރައިފިއެވެ.\nކޮޗިން ފެރީ ހޮނިހިރު ދުވަހުގެ ފަތިހުގެ ވަގުތެއްގައި ކުޅުދުއްފުށި ސިޓީއަށް ގޮސްފައިވާއިރު، މޯލްޑިވްސް ކަސްޓަމްސްގެ ކޮންޓްރޯލް އޭރިއާގައި ހުންނަން ޖެހޭ މިންގަޑުތަކަށް ފެތޭތޯ ބެލުމުގެ މަސައްކަތް އެމްޕީއެލް އާއި ގުޅިގެން ކުރިއަށް ގެންގޮސްފައިވެއެވެ.\nރާއްޖެއެމްވީއަށް މައުލޫމާތު ލިބިފައިވާ ގޮތުގައި މި ފެރީން ގިނަ އަދަދެއްގެ ކޮންސްޓްރަކްޝަން ސާމާނާއި، ދަނޑުވެރިކަމާ ގުޅޭ ސާމާނު ކުޅުދުއްފުއްޓަށް ބާލާނެއެވެ. އެގޮތުން ކުޅުދުއްފުއްޓަށް ގިނަ އަދަދެއްގެ ސިމެންތި ބޭލުމަށް ހަމަޖެހިފައިވާ ކަމަށް ރާއްޖެއެމްވީއަށް މައުލޫމާތު ލިބިފައިވެއެވެ.\nއަދި އެއަށްފަހު މި ފެރީ މާލެއަށް ވެސް އައުމަށް ހަމަޖެހިފައިވާއިރު، މާލެއަށް ސިމެންތިއާއި، ކޮންސްޓްރަކްޝަން ސާމާނާއި، ކާބޯތަކެއްޗާއި، މެޝިނަރީ ގެންދިއުމަށް ވަނީ ހަމަޖެހިފައެވެ. އެގޮތުން މާލެއަށް ގެންދާ ބައެއް ސާމާނުގެ ތެރޭގައި ޕީވީސީ ޕައިޕް، ގާރޑެން ޕޮޓްސް ވެސް ހިމެނެއެވެ.\nމި ޚިދުމަތް ފެށުމާއެކު ރާއްޖެ އާއި ކޮޗިންއާ ދެމެދު މަހަކު 2-3 ދަތުރު ކުރާނެ ކަމަށް ޓްރާންސްޕޯޓް މިނިސްޓްރީން ވަނީ ބުނެފައެވެ. މި ދަތުރުތައް ކުރާނީ ކޮޗިން އިން ކުޅުދުއްފުށީގެ ޕޯޓަށާއި މާލޭގެ ޕޯޓަށެވެ. އެއާއެކު ރާއްޖޭގެ ވިޔަފާރިތައް އިތުރަށް ފުޅާވެ، އަތޮޅު ތެރޭގައިވެސް ވިޔަފާރީގެ އިތުރު ފުރުސަތުތައް ފަހި ކުރުމަށް މިވަނީ މަގު ފަހިވެގެން ގޮސްފައެވެ.\nރާއްޖެއާއި ކޮޗިންއާއި ދެމެދު ދަތުރު ކުރުމަށް ހަމަޖެހިފައިވާ ކާގޯފެރީ އަކީ ކުޅުދުއްފުށީ ބަނދަރަށް ކައިރި ކުރެވޭ ވަރަށްވުރެ ބޮޑު ބޯޓެއް ކަމުން ލޯކަލް އެޖެންޓު ސްޓޭޓް ޝިޕިން ކޮމްޕެނީ އިން ނިންމާފައިވަނީ މުދާ ބަރުކޮށް، ބޭލުމަށް ބާޖެއް ނޫނީ ޓަގެއް ބޭނުން ކުރުމަށެވެ. އެގޮތުން މި ބޯޓަކީ "އެމްސީޕީ ލިންޒް 47" ނަމަކަށް ކިޔާ ދިގުމިނުގައި 117 މީޓަރު ހުންނަ 380 ކޮންޓެއިނަރު އަދި 3000 މެޓްރިކް ޓަނުގެ ބްރޭކް ބަލްކް ކާގޯ ކެޕޭސިޓީ ހުރި ފެރީއެކެވެ.


Hiya flat thah dhookohllaa meehun angan edhijje | ThePress\nހިޔާ ފްލެޓްތައް ދޫކޮށްލާ މީހުން އަންގަން އެދިއްޖެ\nހިޔާ މަޝްރޫއުގެ ފްލެޓްތައް ލިބުނު ފަންނީ ކެޓަގަރީގައި ހިމެނޭ ފަރާތްތަކުން ފްލެޓް ދޫކޮށްލަން ބޭނުން ވާ ނަމަ، އެކަން އެންގުމަށް މިނިސްޓްރީ އޮފް ޕްލޭނިން، ހައުސިން އެންޑް އިންފްރާންސްޗްރަކްޓާ އިން އެދިއްޖެއެވެ.\nއެ މިނިސްޓްރީން ރޭ ގެޒެޓް ކުރި އިއުލާނެއްގައި ބުނެފައި ވަނީ، ފްލެޓް ދޫކޮށްލުމުގެ ފުރުސަތު ހުޅުވާލާފައި ވަނީ ފަންނީ ކެޓަގަރީގައި ހިމެނޭ H4 ޑޮކްޓަރުންނާއި ނަރުހުން، H5 ޓީޗަރުން، އަދި ސިވިލް ސާވިސް ފްލެޓުގެ ފަންނީ ކެޓަގަރީން ފްލެޓް ލިބުނު ފަރާތްތަކަށް ކަމަށެވެ. މިފަދައިން ފްލެޓް ދޫކޮށްލާ ފަރާތްތަކަށް ސަރުކާރުގެ ކުރިއަށް ހުރި ހައުސިން މަޝްރޫއުތަކުގެ ތެރެއިން މަޝްރޫއަކުން ފްލެޓް ދިނުމަށް ވަނީ ހަމަޖެހިފައެވެ.\nމި ފުރުސަތަކީ، ހިޔާ ފްލެޓަށް ކުރިމަތި ލާފައިވާ ފަންނީ ފަރާތްތަކަށް ލިބޭ އާމްދަނީ އާއި އެއްހަމަ އެއްގައި ލިބިގެންދާނެ ބޯހިޔާވަހިކަމެއް ކަމަށް އެ މިނިސްޓްރީން ބުނެއެވެ. އަދި ހަމަ އެއާއެކު ހުޅުވާލި ފުރުސަތުގެ ދަށުން ހުރި ހައުސިން މަޝްރޫއުތަކުގެ ފްލެޓުތައް ވެގެން ދާނީ، އެފްލެޓް ތަކުގެ އަގު ތަނުގެ ފެންވަރާއި އެއްވަރަށް ހިފެހެއްޓިފައިވާ، އަދި ޖާގައިގެ ގޮތުން ތަނަވަސް3ކޮޓަރީގެ ފްލެޓްތަކަށް ކަމަށް ވެސް ހައުސިން މިނިސްޓްރީން ބުނެއެވެ.\nއެހެންކަމުން ޑޮކްޓަރުންނާއި ނަރުހުން އަދި ޓީޗަރުންގެ އިތުރުން ސިވިލް ސާވިސްގެ ފަންނީ ކެޓަގަރީތަކުގައި ހިމެނޭ ފަރާތްތަކުގެ ތެރެއިން ހިޔާ މަޝްރޫއުގެ ފްލެޓް ދޫކޮށްލަން އެދޭ ފަރާތްތަކުން އެކަން އެންގުމަށް އެ މިނިސްޓްރީން އެދެއެވެ. މިކަމަށް އެދުމަށް ދީފައިވާ މުއްދަތަކީ މިއަދުން ފެށިގެން ފެށިގެން މިމަހު 19ގެ ނިޔަލަށެވެ.\nފްކެޓް ދޫކޮށްލަން އެދޭއިރު ސިޓީއިން ނަމަ، ސިޓީ އުރައިގެ ބޭރުގައި "ހިޔާ މަޝްރޫއުގެ ފަންނީ ކެޓަގަރީގައި ހިމެނޭ (H4 ޑޮކްޓަރުންނާއި ނަރުހުން، H5 ޓީޗަރުންނަށް ހާއްސަ އަދި ސިވިލް ސާވިސް ފްލެޓުގެ ފަންނީ ކެޓަގަރީ) ފްލެޓް ލިބޭ ފަރާތްތަކަށް ބޯހިޔާވަހިކަމުގެ އެހެން މަޝްރޫއުތަކުން އެދި"، މިފަދައިން ލިޔުމަށް ޕްލޭނިން މިނިސްޓްރީން އަންގާފައި ވެއެވެ. އަދި އީމެއިލް މެދުވެރިކޮށް ނަމަ " [email protected] ، [email protected] އަދި [email protected] " މި ތިން އީމެއިލްއަށް މެއިލް ކުރެވޭނެއެވެ. އަދި ވަޓްސްއަޕް ނުވަތަ އެސްއެމްއެސް މެދުވެރިކޮށް އެދޭ ނަމަ 7444971 އަށް މެސެޖް މެދުވެރިކޮށް ފްލްޓް ދޫކޮށްލުމަށް އެދެވޭނެއެވެ. ހަމައެއާއެކު ފޯނުން ގުޅައިގެން ވެސް ފްލެޓް ދޫކޮށްލުމަށް އެދެވޭނެއެވެ. އެގޮތުން ގުޅަން ޖެހޭ ނަންބަރު ތަކަކީ، 4004951, 4004954, 4004955, 4004959 އެވެ.


މާރާމާރީ ހުއްޓުވަން މުއައްސަސާތައް ނުކުޅެދިފަ: އެމްޑީޕީ\nފާރިސްގެ ބަންދު އަމުރުގެ އިސްތިއުނާފް އާދިއްތަ ދުވަހު\nAugust 03, 2017 7\nފާރިސްގެ އެއް އިސްތިއުނާފުގެ އަޑުއެހުން ނިންމާލައިފި\nAugust 02, 2017 64\nރައީސް މެމްބަރުންނަށް:ޖަޒުބާތީނުވެ ހިތްވަރު ދެ ގުނަކުރޭ\nމިވަގުތަކީ ރައްޔިތުންގެ މަޖިލީހުގެ ޕީޕީއެމް މެމްބަރުން ކޫސަނި ކަންކަމުގައި ހިޔާލުތަފާތުވެ ޖަޒުބާތީވާންވީ ވަގުތެއް ނޫން ކަމަށާއި ހިތްވަރު ދެ ގުނަކުރަންވީ ވަގުތު ކަމަށް ރައީސް...\nގާސިމްގެ ޝަރީއަތުގެ އިތުރު އަޑުއެހުމެއް މާދަމާ ބާއްވަނީ\nޖުމްހޫރީ ޕާޓީގެ ލީޑަރު ގާސިމް އިބްރާހީމަށް ކުރާ ދައުވާގެ ޝަރީއަތުގެ އަޑުއެހުމެއް މާދަމާ ބާއްވަން ކްރިމިނަލް ކޯޓުން ހަމަޖައްސައިފި އެވެ.\nފާރިސް ބަންދުކުރި މައްސަލައިގެ އިސްތިއުނާފް މާދަމާ\nރިޔާޒްގެ މައްސަލާގައި އިމްތިޔާޒާ ޚިލާފެއް ނުވޭ:ދައުލަތް\nAugust 01, 2017 9\nފުލުހެއްގެ މައްސަލަ ބަލައިދިނުމަށް ހުށަހަޅައިިފި\nއިދިކޮޅު ފަރާތްތަކުން މިހާރު ބާއްވަމުން އަންނަ ހަރަކާތްތަކާއި އެއްވުންތައް ރޫޅާލުމުގެ ތެރޭގައި އަނިޔާކުރާ ކަމަށް ބުނާ ފުލުހެއްގެ މައްސަލަ ބަލައިދިނުމަށް އެދި، ފުލުހުންގެ...\nދައުލަތުގެ މުއައްސަސާތަކުގެ ތެރެއިން ގާނޫނާ ޚިލާފު ކަންކަން ކުރުވުން ވަރަށް އަވަހަށް ނިމުމަކަށް އަންނާނެ ކަަމަށް ރައްޔިތުންގެ މަޖިލީހުގެ ކުރީގެ ރައީސް އަދި ހެންވޭރު އުތުރު...\nރިޔާޒްގެ އިސްތިއުނާފު ޝަރީއަތް މާދަމާ ފަށަނީ\nAugust 01, 2017 19\nAugust 01, 2017 12\nގާސިމްގެ ޝަރީއަތުގެ މިއަދުގެ އަޑުއެހުން ސިއްރުކޮށްފި\nފާރިސް ހާޒިރު ނުކުރުމުން ފިޔަވަޅު އަޅަން އެދެފި\nރައްޔިތުންގެ މަޖިލީހުގެ ދިއްގަރު ދާއިރާގެ މެމްބަރު ފާރިސް މައުމޫން މަޖިލީހުގެ މިއަދުގެ ޖަލްސާއަށް ހާޒިރުކޮށް ނުދިން މައްސަލާގައި ޕްރޮސެކިއުޓާ ޖެނެރަލަށާއި ކަރެކްޝަނަލް ސާވިސްއާ...\nJuly 31, 2017 13\nފާރިސް މަޖިލީހަށް ހާޒިރު ނުކޮށް، ޖަލަށް ގެންގޮސްފި\nJuly 29, 2017 49\nJuly 29, 2017 20\nފުލުހަށް ގެންދަނީ ގޮނޑިތަކެއް ގެއްލުވާލަން: އިބޫ\nJuly 28, 2017 15\nފުލުހުން ކުނޫޒު ދޫކޮށްލައިފި\nޖުމްހޫރީ ޕާޓީގެ އޮފީސް އަދި އިދިކޮޅު ސިޔާސީ ހަރަކާތްތައް ހިންގާ މައި ހަރުގެ ދެ ދުވަސް ވަންދެން ފުލުހުންގެ ބެލުމުގެ ދަށުގައި ބޭއްވުމަށް ފަހު މިއަދު ދޫކޮށްލައިފި އެވެ.\nJuly 28, 2017 28\nއިދިކޮޅުހަރަކާތްތައް ހިންގަނީ ގާނޫނީ އިމުގައި: މައުމޫން\nސައުދު ފުލުސް އޮފީހަށް ހާޒިރުވުމުން ހައްޔަރުކޮށްފި\nއަނިޔާވެރި ފުލުހުންނާ މެދު ފިޔަވަޅު އަޅާނަން: ނަޝީދު\nJuly 27, 2017 40\nހަމަނުޖެހުންތައް މިދަނީ ބަލަމުން: އެންއައިސީ\nJuly 26, 2017 56\nމުޒާހަރާގެ ލައިވް ހުއްޓުވައި ނޫސްވެރިން ހައްޔަރުކޮށްފި\nއިދިކޮޅު ފަރާތްތަކުން ކުރިއަށް ގެންދާ ސިލްސިލާ މުޒާހަރާތަކުގައި މިރޭ ކުރިއަށް ގެންދާ އެއްވުން ކަވަރުކުރަން އުޅުނު ރާއްޖެ ޓީވީ އާއި ސަންގު ޓީވީގެ ނޫސްވެރިންތަކެއް ފުލުހުން...\nއަނިލްގެ އިތުބާރު ނެތްކަމަށް އަލުން ހުށަހަޅަނީ\nއެޓާނީ ޖެނެރަލް މުހައްމަދު އަނިލްގެ އިތުބާރު ނެތްކަމުގެ މައްސަލަ އަލުން ރައްޔިތުންގެ މަޖިލީހަށް ހުށަހަޅާނެ ކަމަށް އިދިކޮޅު ކޯލިޝަނުން ބުނެފި އެވެ.\nހަރުގެ ކައިރިއަށް އެއްވި ބައެއް މީހުން ހައްޔަރުކޮށްފި\nJuly 26, 2017 21\nޖުމްހޫރީ ޕާޓީގެ މައި އޮފީސް އަދި ޖަލްސާ ބާއްވާ ހަރުގެ، މ. ކުނޫޒަށް، ކޯޓު އަމުރެއްގެ ދަށުން، މިރޭ ފާސްކުރި ނަމަވެސް އެ އަމުރުގައި ތުހުމަތުކުރާ އެއްވެސް އެއްޗެއް ނުފެންނަ ކަމަށް...\nގާސިމްގެ ޝަރީއަތުގެ މިރޭގެ އަޑުއެހުން ސިއްރުކޮށްފި\nރާއްޖެ އައުމުގައި ސަމާލުވާން ޔޫކޭ އިން އެދެފި\nރާއްޖެ އަށް ދަތުރު ކުރުމުގައި ސަމާލުވުމަށް އިނގިރޭސި ވިލާތުން އެ ގައުމުގެ ރައްޔިތުންނަށް މިއަދު ޓްރެވަލް އެޑްވައިޒަރީއެއް ނެރެފި އެވެ.\nވަކިކުރާ ކޮންމެ މީހެއްގެ ގޮނޑި ނުގެއްލޭނެ: ނަޝީދު\nކުނޫޒަށް ނުވެއްދުމުން އިދިކޮޅު އެއްވުން ސޯސަން މަގުގައި\nރައީސް އަބްދުﷲ ޔާމީންގެ ވިސްނުންފުޅާ އިދިކޮޅު އެންމެން ޖަލު ގޮޅި އަށް ލުމަކީ ރާއްޖޭގައި ގާނޫނީ ހުކޫމަތު ނެގެހެއްޓުން ނޫން ކަމަށާއި އެއީ ނާއިންސާފުން އަދަބު ދިނުން ކަމަށް އަދާލަތު...\nJuly 23, 2017 20\nޝަހުސް އޮޅުވާލީ ޕީޕީއެމް ހައިޖެކްކުރި މީހުން: މައުމޫން\nދަރިކަލުން، ދިއްގަރު ދާއިރާގެ މެމްބަރު އަހްމަދު ފާރިސް މައުމޫނަށް ޝަހުސް އޮޅުވާލުމުގެ ދައުވާ އުފުލާފައިވާއިރު، ހަގީގަތުގައި ޝަހުސް އޮޅުވާލީ ޕީޕަލްސް އެލަޔަންސް (ޕީއޭ) އިން އައިސް...\nJuly 23, 2017 120\nމައުމޫން ރައްޔިތުންގެ ކިބައިން މައާފަށް އެދިވަޑައިގެންފި\nJuly 23, 2017 21\nއަޅުގަނޑު މިހުރީ ގަދަކޮށް، ދޫނުދެއްވާތި: ފާރިސް\nމުޒާހަރާ ބާއްވާކަށް ހުއްދައެއް ނުދެން: ފުލުހުން\nJuly 22, 2017 34\nބޮޑު އެއްވުމަށް އިދިކޮޅު ފަރާތްތަކުން ގޮވާލައިފި\nރާއްޖޭގެ އެކި ރަށްރަށުގައި ތިބި ރައްޔިތުން މާލެ އަރައި، އަންނަ ހޯމަ ދުވަހު ސަރުކާރާ ދެކޮޅަށް އަޑު އުފުލުމަށް ގުޅިފައިވާ އިދިކޮޅު ޕާޓީތަކުން މިރޭ ގޮވާލައިފި އެވެ.\nJuly 21, 2017 81\nހުސްވި ގޮނޑިތަކަށް ޕީޕީއެމުން ކެމްޕޭން ފަށައިފި\nސުޕްރީމް ކޯޓުން ކުރި ހުކުމާ ގުޅިގެން ރައްޔިތުންގެ މަޖިލީހުގެ ބައެއް މެމްބަރުން ވަކިކޮށް ބައި އިލެކްޝަނެއް ބާއްވަން ޖެހިފައިވަނިކޮށް، ކެމްޕޭންކުރަން ޕީޕީއެމްގެ ޓީމްތަކެއް އެކި އަތޮޅުތަކަށް ފުރައިފި އެވެ.\nJuly 20, 2017 66\nއަނިލްގެ އިތުބާރު ނެތްކަމުގެ މައްސަލަ މަޖިލިހަށް\nJuly 20, 2017 24\n"ގޭމްޕްލޭން ބަދަލުކޮށްގެން ވެސް މަސައްކަތް ކުރެވިދާނެ"\nJuly 19, 2017 28\n29 މެމްބަރުންގެ ސޮޔާއެކު ޖަލްސާ ބާއްވަން ހުށަހަޅަނީ\nJuly 19, 2017 98\nމަސީހު ވަކިކުރުމުގެ ޖަލްސާ ނުބާއްވާނެކަން ޔަގީންވެއްޖެ\nJuly 18, 2017 37\nކުރީގެ ރައީސް މުހައްމަދު ނަޝީދުގެ މައްޗަަށް 13 އަހަރުގެ ޖަލު ހުކުމެއް އިއްވީ ސަރުކާރުގެ ރޭވުމާއި ނުފޫޒުން ކަން ސާބިތުކޮށްދެއްވަން ހެކި ހުށަހެޅުއްވުމުގެ ފުރުސަތު ކުރީގެ ނައިބު ރައީސް އަހްމަދު އަދީބަށް ދެއްވުމަށް އިދިކޮޅު އެމްޑީޕީން މިރޭ ގޮވާލައްވައިފި އެވެ.\nJuly 17, 2017 31\n"މަސީހް ސަލާމަތް ކުރުމުގެ ހުރިހާ މަގެއް ބަންދުވެއްޖެ"\nރައްޔިތުންގެ މަޖިލީހުގެ މެމްބަރުންގެ ގޮނޑިއާ ގުޅޭ ގޮތުން ސުޕްރީމް ކޯޓުން ކުރި ހުކުމަކީ މާޒީގައި ވެފައިވާ ކަމެއްގެ މައްޗަށް ތަންފީޒުކުރުން ހުއްދަ ހުކުމެއް ނޫން ކަމަށް އަމުރު ނެރުމާ...\nފާރިސް ދައުވާ އަށް އިންކާރު ކުރައްވައިފި\nރައްޔިތުންގެ މަޖިލީހުގެ ދިއްގަރު ދާއިރާގެ މެމްބަރު ފާރިސް މައުމޫން ޕީޕީއެމްގެ ދިދަ އާއި ލޯގޯ ގަވާއިދާ ޚިލާފަށް ބޭނުންކުރި ކަމަށް ބުނެ ފާރިސަށް ކުރާ ދައުވާ އަށް ކޯޓުގައި އޭނާ މިއަދު...\nގާސިމްގެ ޝަރީއަތުގެ އަޑުއެހުން ކެންސަލްކޮށްފި\nޖުމްހޫރީ ޕާޓީގެ ލީޑަރު ގާސިމް އިބްރާހިމްގެ މައްޗަށް ކުރާ ދައުވާގެ ޝަރީއަތުގެ މިއަދު ބާއްވަން ހަމަޖެއްސި އަޑުއެހުން ކްރިމިނަލް ކޯޓުން ކެންސަލްކޮށްފި އެވެ.\nJuly 16, 2017 26\n"ޕީޕީއެމުން ވަކިވި މެމްބަރުން ގޮނޑި ނުގެއްލޭނެ"\nރައްޔިތުންގެ މަޖިލީހުގެ މެމްބަރުން ޕާޓީން ވަކިވެއްޖެ ނަމަ މެމްބަރުކަމުގެ ގޮނޑި ގެއްލޭ ގޮތަށް ސުޕްރީމް ކޯޓުން ކުރި ހުކުމާ ގުޅިގެން، ޕީޕީއެމުން މިހާރު ވަކިވާން އެދިފައި ތިބި އަދި...


Huvaa kuraa rasmiyyaathah Trump nayas heyo: Biden - Hali News\nހުވާކުރާ ރަސްމިއްޔާތަށް ޓްރަމްޕް ނަޔަސް ހެޔޮ: ބައިޑެން\n10 January 2021, 01:59\nމިމަހުގެ 20 ވަނަ ދުވަހު އޮންނަ އާ ރައީސް ހުވާ ކުރެއްވުމުގެ ރަސްމިއްޔާތަށް އެމެރިކާގެ މިހާރުގެ ރައީސް ޑޮނަލްޑް ޓްރަމްޕް ވަޑައިނުގަތަސް ހެޔޮކަމަށް، ރައީސްކަމުގެ ހުވާ ކުރައްވާ ޖޯ ބައިޑެން ވިދާޅުވެއްޖެއެވެ.\nޖޯ ބައިޑެން މިހެން ވިދާޅުވީ، އޭނާ ރައީސްކަމުގެ ހުވާ ކުރައްވާ ރަސްމިއްޔާތުގައި ބައިވެރިވެވަޑައި ނުގަންނަވާނެ ކަމަށް ޓްރަމްޕް ވިދާޅުވެފައި ވަނިކޮށެވެ.\nޖޯ ބައިޑެންގެ އުފަންރަށް، ޑެލަވެއަރގައި ނޫސްވެރިންނާ ވާހަކަފުޅު ދއްކަވަމުން ވިދާޅުވީ، އޭނާ ރައީސްކަމުގެ ހުވާ ކުރައްވާ ރަސްނިއްޔާތަށް ވަޑައިނަގުތުމަށް ޓްރަމް ނިންމެވި ނިންމެވުމަކީ ރަނގަޅު ނިންމެވުމެއް ކަމަށެވެ.\nއޭގެ ސަބަބުންވެސް ބައިޑެން ވިދާޅުވެދެއްވިއެވެ.\nބައިޑެން ވިދާޅުވީ، ޓްރަމްޕަކީ އެމެރިކާއަށް ކުރިމަތިވެފައިވާ ބޮޑު ނާއުންމީދެއް އަދި ލަތުވެތިކަމެއް ކަމަށެވެ. ޓްރަމްޕްވަނީ ދުނިޔޭގެ ކުރިމަތީގައި އެމެރިކާ ލަދުގަންނަވާލާފައި ކަމަށްވެސް ބައިޑެން ވިދާޅުވިއެވެ.\nބައިޑެން ވިދާޅުވީ، ޓްރަމްޕަކީ އެމެރިކާގެ ރައީސްކަމަށް ކުފޫވެސް ހަމަވަ ބޭފުޅެއް ނޫންކަމަށެވެ.\nޓްރަމްޕް ވަޑައި ނުގެންނެވި ނަމަވެސް، ނައިބް ރައީސް މައިކް ޕެންސް ރަސްމިއްޔާތުގައި ބައިވެރިވެވަޑައި ގަންނަވާނެ ކަމަށް ބައިޑެން ވިދާޅުވިއެވެ. ރިޕޯޓްތައް ކުރިން ބުނަމުންދިޔައީ ޕެންސްވެސް ބައިވެރިވެވަޑައި ނުގަންނަވާނެ ކަމަށެވެ.\nއެމެރިކާގެ ކޮންމެ ރިޔާސީ ދައުރެއް ބަދަލުވާއިރު، ވެރިކަމުގެ ދައުރު ހަމަވާ ރައީސުން، އާ ރައީސް ހުވާ ކުރެއްވުމުގެ ރަސްމިއްޔާތުގައި ބައިވެރިވެވަޑައި ގަތުމަކީ އާދަކާދައެއްގެމަތިން ހިނގަމުން އަންނަ ކަމެކެވެ. ނަމަވެސް، އެކަންވެސް ޓްރަމްޕް މިވަނީ ނިމުމަކަށް ގެންނަވާފައެވެ.\nޖޯ ބައިޑެން ރައީސްކަމުގެ ހުވާ ކުރައްވަން 10 ދުވަހަށް ވެފައިވާއިރު، ރިޔާސީ އިންތިޚާބުގެ ބަލި އަދިވެސް ޓްރަމްޕް ގަބޫލެއް ނުކުރައްވައެވެ.